
DIN PARTEA EDITORULUI 


Alexandru V. Diţă s-a născut în Piteşti, la 1 ianuarie 
1956. Mama Sa, Mina, născută Dumitrescu, aparținea 
unei distinse şi cunoscute familii din Piteşti, iar tatăl, 
Vasile, ofiţer de carieră, era din judeţul Dolj. 

Şi-a făcut ucenicia într-ale istoriei încă din timpul 
liceului (este absolvent al Liceului Nr. 30 din Bucureşti, 
promoția 1976), dar în „particular”, cu extraordinarul pe- 
dagog care a fost savantul clasicist şi istoric Aurel lordă- 
nescu (1911-1995), pe atunci profesor la Liceul „Gheor- 
ghe Lazăr”. 

A găsit modalitatea de a suplini vidul din „Facul- 
tatea de Istorie-Filozofie” urmată între 1976-1980 prin 
frecventarea Institutului de Istorie „N. Iorga”, în care erau 
concentrați eminenți şi autentici reprezentanți ai istorio- 
grafiei româneşti. De unul dintre aceştia, medievistul 
Nicolae Stoicescu (1924-1999) s-a legat în mod deosebit 
şi a obținut să-l aibă îndrumător al lucrării de licenţă inti- 
tulată Contribuţii la cunoaşterea vieții şi operei lui 
Nicolae Costin. 

Nicolae Stoicescu avea să-i fie alături (să ne fie !) în 
veritabila „bătălie pentru Rovine” care s-a dat în istorio- 

grafia românească în anul aniversar 1986, bătălie ce i-a 
adus tânărului istoric de 30 de ani celebritatea în breaslă, 
dar şi adversitatea neagră şi durabilă a celor mobilizați în 
serviciul unui neadevăr care frustrase poporul român, timp 
de un secol, de cea mai mare victorie politico-militară a 
sa: victoria din 17 mai 1395 a lui Mircea cel Mare asupra 
sultanului Baiazid I „Trăsnetul”. 

Numai prețuirea, dublată de o indiscutabilă autori- 
tate, a unuia dintre cei mai importanţi istorici români, aca- 
demicianul Dan Berindei, care a acceptat să-i conducă 
teza de doctorat cu titlul exploziv Mircea cel Mare — între 
realitatea istorică medievală şi ficţiunea istoriografică 
modernă, şi l-a susţinut până-n pânzele albe, i-a permis 
lui Alexandru V. Diţă să obţină titlul de doctor în istorie 
(în 1998), iar prin publicarea tezei în anul 2000 să înzes- 
treze istoriografia noastră cu una din cărțile sale fundamen- 
tale şi perene. 

Se poate spune că dacă Mircea cel Mare îi datorează 
genialului poet şi istoric Mihai Eminescu aşezarea în con- 
ştiinţa naţională pe soclul ce i se cuvine, lui Alexandru V. 
Diţă îi va datora, generaţii de-acum înainte, înlăturarea de 
pe acest soclu şi de pe statuia înălțată în Scrisoarea II şi 
publicistica eminesciană, a unui morman incredibil de 
aberaţii şi erori, operaţie ce i-a redat unuia dintre cei mai 
mari conducători ai românilor chipul real, restaurat prin 
curățarea şi spălarea de acest putregai cu pretenţii de 
ştiinţă. 

În această operație şi-a dat măsura excepționala sa 
înzestrare pentru critica istorică, disciplină fondată la 
noi de Dimitre Onciul şi dusă pe culmi geniale şi exem- 
plare de Alexandru Elian a cărui prezenţă tutelară plu- 
teşte peste toate cele 540 de pagini. 

Dar în afară de acest opus magnum ce l-a consacrat, 
Alexandru V. Diţă este autorul multor contribuţii de mai 
mici dimensiuni, dar câteva de maximă importanță pentru 
avansarea sau rezolvarea definitivă a problemelor abor- 
date, cum sunt cele închinate cronicarului Nicolae Costin 
sau primei noastre creaţii literare originale: Mucenicia 
Sfântului loan cel Nou. 

Editura Roza Vânturilor i-a solicitat autorului să le 
adune în volumul de față, pentru a le face mai accesibile 
specialiştilor şi a le pune la dispoziţia tinerilor ce se pre- 
gătesc pentru „meseria de istoric” (Henri-lrense Marrou), 
deoarece, aşa cum scria Robert Marichal în L'Histoire et 
ses methodes (Encyclopedie de la Pleiade, 1961, p. 1.249) 
„les historiens ont toujours appris leur métier, non en 
lisant des traités de méthodologie, mais en étudiant les 
mémoires des grands maîtres”. 


Dan Zamfirescu 

CÂTEVA PRECIZĂRI NECESARE 


Il y a un abime entre la lecture toute 
simple et toute littérale et les systèmes qu 'ona 
édifiés. L'art de l'historien consiste å tirer des 
documents tout ce qu’ils contiennent et à n'y 
rien ajouter de ce qu'ils ne contiennent pas. 


Fustel de Coulanges (1830-1889) 


Volumul de față reuneşte 12 dintre studiile elaborate 
în perioada 1977-1989, adică în primii ani ai intrării mele 
în arena istoriografiei româneşti. Toate s-au dorit şi cred 
că au reuşit să fie contribuții la clarificarea unor probleme 
şi aspecte controversate ale istoriei politice şi culturale 
naționale. Înțelegerea spiritului în care ele au fost elabo- 
rate presupune câteva precizări în măsură să lămurească 
cititorului de astăzi aciditatea tonului şi tratarea fără sfială 
a unor nume consacrate, unele dintre ele de mult intrate în 
Pantheonul istoriografiei naţionale — cum este cazul unui 
Constantin Giurescu — sau care se bucurau la momentul 
respectiv de autoritate ştiinţifică şi universitară discre- 
ționară, cum era profesorul Alexandru Piru. 

Când am devenit student al Facultăţii de Istorie din 
Bucureşti, transformată tocmai în acel an — 1976 — în 
facultate de „Istorie-Filozofie” (adică ceva mai mult „po- 
litică” şi mai puţin „istorică” decât în anii anteriori), ter- 
minasem de fapt ucenicia într-ale istoriografiei, grație 
unei timpurii iniţieri datorate profesorului Aurelian lordă- 
nescu, clasicist de anvergură cu doctorat la Sorbona sub 
îndrumarea marilor Jérôme Carcopino şi Andre Piganiol. 
Obligat după 1948, mai mult de confraţi decât de regim, 
să se mulțumească a rămâne doar profesor de liceu la 
„Lazăr”, fiind fiul unui fost înalt prelat de la Patriarhie, 
şi-a găsit în mine un învățăcel căruia să-i transmită tot 
ceea ce nu i-a fost permis să facă din generații de studenţi 
la Universitate. 

Eram de o îndelungată perioadă de timp şi un intim 
al venerabilului Radu Sterescu — anticarul clandestin al 
protipendadei culturale naţionale, fără de care Zoe Dumi- 
trescu Buşulenga, Eugen Barbu, Romulus Vulpescu, Virgil 
Cândea, Nicolae Labiş, loan Alexandru, Marin Sorescu, 
Paul Goma, Dan Zamfirescu, ar fi strălucit, poate, mai pu- 
țin pe firmamentul aleşilor întru condei. Era o adevărată 
enciclopedie vie a tuturor cărților scrise de români, a tutu- 
ror românilor care au scris cărți sau „la ziar”, a tuturor 
străinilor care au scris despre România şi au fost prie- 
tenii acestei țări. Am „furat” de la el cât am putut, iar căr- 
tile, câte i-au trecut prin mână începând cu anul 1972, au 
devenit şi bucuria mâinilor şi minții mele. 

În casa acestui martir al cărții — căci pentru Carte a 
fost închis în trei rânduri — l-am cunoscut în anii studenției 
pe Dan Zamfirescu, elev, din clasa întâi până într-a patra 
la Liceul „Titu Maiorescu”, al profesorului Aurelian Ior- 
dănescu, pentru care nutrea, după decenii, o vie admiraţie 

şi recunoştinţă, mărturisind că îi datorează trezirea voca- 
tiei de istoric. M-a onorat din primul moment şi — sper — 
pentru toată viaţa, cu prietenia sa şi de la Domnia Sa am 
învățat să-i cunosc şi să-i preţuiesc pe Alexandru Elian şi 
Nae Ionescu şi să mânuiesc arma polemicii. În biblioteca 
sa, care cuprinde aproape tot ce a scris N. Iorga, am avut 
acces şi am deprins de la uriaşul istoriografiei româneşti 
cum să aşez fapta românească în contextul istoric şi 
cultural al universalității. Ceea ce nu m-a făcut să închid 
ochii la ceea ce — după însăşi cugetarea titanului — a rămas 
în ea şi „de măturat” (Cugetări, 1911, p. 11). 

Prin contrast, facultatea în care tocmai intrasem s-a 
dovedit a fi cu totul altceva decât crezusem în momentul 
în care îmi dorisem să-i trec pragul. Nu era o instituţie de 
cultură, ci una ideologică, de propagandă, cu foşti acti- 
vişti eşuaţi în jalnice cadre didactice, sau, în cel mai bun 
caz, cu aşa-zise cadre didactice ce visau să ajungă, dacă 
nu ajunseseră, în ierarhia superioară de partid. 

Doar o singură excepție: conferenţiarul Gheorghe 
T. Ionescu, „de ştiinţe auxiliare”, adică profesionistul prin 
excelență. Dar acum era bolnav, sătul de viața amară pe 
care i-o făcuseră colegii. Cu idealurile de mult pierdute, 
părea a întruchipa însăşi condiția istoriografiei antebelice 
marginalizată în ungherul cel mai de jos al propriului 
templu. „Carte” a făcut totuşi până în ultima clipă şi cu cei 
care au dorit să-i ucenicească nu a fost zgârcit. L-am 
admirat şi m-a prețuit. A fost pe durata facultății singurul 
dascăl „oficial” de la care am avut ce învăţa şi am învăţat. 
De la toți ceilalți n-am avut ce. 

În schimb am fost atras „din prima”, ca de un mag- 
net irezistibil, de Institutul de Istorie „N. Iorga” — în vremea 
aceea îl veneram pe N. Iorga în cel mai strict sens al ter- 


www.dacoromanica.ro 


11 


12 


Alexandru V. Diţă 


menului —, care a devenit pentru mine „facultatea”, unde 
am mers aproape zilnic pe toată durata studenției. Deşi nu 
se mai afla aici nici una dintre „figurile clasice” ale isto- 
riografiei româneşti „concentrate la locul de muncă” în anii 
"50 — P.P. Panaitescu, Vasile Grecu, Aurel Decei ş.a. —, am 
avut norocul să cunosc îndeaproape nume de referință ale 
istoriografiei precum Dan Berindei, Florin Constantiniu, 
Paul Cernovodeanu şi Nicolae Stoicescu. 

Între mine şi medievistul Nicolae Stoicescu — a cărui 
putere de muncă, vastitate a cunoştinţelor şi prolificitate 
ştiinţifică îl singularizau în întreg peisajul istoriografic 
românesc al momentului — s-a stabilit o legătură de suflet, 
încât marele istoric a mărturisit public faptul că mă con- 
sidera fiul său spiritual într-ale istoriei. Adevăr pe care-l 
simțisem şi-l ştiusem amândoi aproape de la începutul în- 
delungatei noastre camaraderii, pe parcursul căreia am 
colaborat cu succes în repetate rânduri. 

Mai toate aceste colaborări s-au înscris în registrul 
tematic sub care se află şi prezentul volum: între Clio şi 
Polemos. Dintre acestea voi menţiona aici două. 

Una a avut în vedere Lucrarea de Diplomă. Consi- 
derând — pe drept cuvânt — că nimeni din facultate nu era 
în măsură să-mi conducă lucrarea de licenţă, am făcut tot 
posibilul, uzând de oportunităţi legislative de moment, ca 
îndrumător să-mi fie Nicolae Stoicescu, în ciuda celor de 
la catedră care se simțeau lezaţi de faptul că cineva din 
cercetare — „din afară” —, le încălca latifundia. Şi mai ales 
că acest cineva era Nicolae Stoicescu, tocmai atunci aflat 
într-o polemică de anvergură cu Matei D. Vlad, conferen- 
țiar la cursul de Istoria Evului Mediu Românesc. Această 
dispută este cel de-al doilea episod din colaborarea la care 
doream să mă refer. El merită o atenţie aparte deoarece este 

un moment cu consecinţe importante în biografia mea. Şi, 
de ce să n-o spun, a constituit o premieră pentru lumea 
istorică de după 1944 (rămasă singulară până astăzi), de 
student — terminasem facultatea în iunie 1980 — care acuză 
de plagiat pe unul dintre profesorii facultăţii, la momentul 
acela şi în funcția de prodecan. Acuză dovedită, în urma 
căreia împricinatul şi-a pierdut funcţia. 

Momentul în sine ar merita o relatare aparte. Aici 
însă mă mărginesc să reproduc doar luarea mea de poziţie, 
care este suficient de explicită în litera sa. Este vorba de o 
scrisoare, apărută în „Flacăra”, revista care îşi asumase 
publicarea materialelor lui Nicolae Stoicescu, şi pe care o 
republic în Addenda. 

Mulţi au considerat că acest moment ar fi fost o 
greşeală, un accident biografic, căci a avut loc prea de- 
vreme, adică înainte ca eu să fi avut o poziţie consolidată 
din punct de vedere ştiinţific. Poate, dacă este să privim 
lucrurile dintr-o perspectivă, să-i zicem, birocratică, de 
carieră comună. Desigur nu, dacă perspectiva este dinspre 
absolut. Adică din unghiul din care am înţeles întotdeauna 
să practic această meserie cu precepte stricte, cum ar fi 
cele induse mie de deja invocatul Maestru, Aurelian Ior- 
dănescu: 

„Scrii doar atunci când ai ceva de spus 

„Scriind, să ai în vedere numai adevărul !” 

„Ce scrii trebuie să împingă cât de cât înainte ceea 
ce se ştiuse până la tine !” 

„Ce publici nu se măsoară cu metrul, ci cu balanța 
bijutierului !” 

„Nu crezi pe nimeni pe cuvânt, verifici afirmația 
oricărei autorităţi în materie !” 

Şi am verificat şi verific totul ! 


» 
! 

Or, a verifica, înseamnă a constata. Iar constatările, 
în foarte multe cazuri, au probat eroarea în care s-a aflat 
unul sau altul dintre istorici. De aici situarea permanentă a 
scrisului meu sub semnul polemicii. 

Numai că în România polemica a deranjat şi deran- 
jează complicităţile efective sau tacite din mediile univer- 
sitare şi pretins intelectuale, astfel încât după debutul şi o 
scurtă colaborare în cea mai prestigioasă revistă de profil 
de la acea dată — „Revista de Istorie”, editată de Academia 
Română — am fost nevoit, folosind diverse oportunităţi de 
moment, să public în patru vânturi lucrări de strictă spe- 
cialitate, unele dintre ele nici măcar acolo (cum este cazul 
recenziei care vede pentru prima oară lumina tiparului în 
acest volum sub titlul O recenzie întârziată). 

Este şi motivul pentru care m-am hotărât să strâng 
între coperţile unui volum elaborările din primii ani de 
activitate ştiinţifică, astăzi anevoie de aflat în paginile 
unor prestigioase reviste de cultură — cum ar fi Transil- 
vania sau Luceafărul —, dar şi de specialitate, ca în cazul 
Anuarului Muzeului Judeţean Suceava. 

Ele sunt în număr de 12; 


1. Câteva date noi cu privire la familia Cantacuzino 
din Moldova în secolul al XVII-lea. 

Lucrare nepublicată. Este textul comunicării cu acest 
nume pe Care am susţinut-o la începutul anului 1977 în cadrul 
Comisiei de Heraldică, Genealogie şi Sigilografie a Institu- 
tului de Istorie „N. Iorga”. 


2. O recenzie întârziată. 

Recenzie la Dr. Alexandru Popescu, Șerban Cantacu- 
zino, Bucureşti, Editura Militară, 1978. Este un text din 1978 
rămas inedit deoarece nicio revistă de specialitate sau cultu- 


www.dacoromanica.ro 


Între Clio şi Polemos 


rală nu s-a încumetat să-l publice. A recenza nefavorabil o 
lucrare apărută sub egida Editurii Militare era un risc mult prea 
mare. Aş putea spune că de data asta adversitatea mi-a fost de 
folos! Peste şapte ani aveam să devin redactor al acestei edituri 
şi, printre altele, aveam sub îndrumare colecţia „Domnitori şi 
Voievozi” în cadrul căreia apăruse monografia dedicată lui 
Şerban Cantacuzino. Mai mult ca sigur că dacă vreo redacţie ar 
fi fost ceva mai curajoasă şi recenzia ar fi văzut lumina tipa- 
rului, această intersectare culturală n-ar mai fi avut loc! 


3. Reinterpretări şi adăugiri la studiul cronicilor 
moldovene, în „Revista de Istorie”, tom 32 (1979), nr. 5, 
p. 875-893. 


4. O precizare privind însemnările de taină ale lui 
Constantin Brâncoveanu, în „Revista de Istorie”, tom 35 
(1982), nr. 11, p. 1.252-1.254. 


5. Opera lui Nicolae Costin — bilanţ şi perspective, 
în „Săptămâna”, serie nouă, nr. 10 (639), vineri 11 martie 
1983, p. 3. 

Textul a fost realizat în 1979 şi a făcut parte din Lucra- 
rea de Diplomă. 


6. În legătură cu paternitatea primei scrieri în 
proză a literaturii române, în „Luceafărul”, anul XXVI, 


nr. 44 (1.122), 5 noiembrie 1983, p. 6. 


7. O problemă de metodologie, în „Luceafărul”, 
anul XXVII, nr. 10 (1.140), 10 martie 1984, p. 7. 


8. Banatul în 1774. Contribuţii demografice şi statis- 
tice, I-III, în „Transilvania”, nr. 11/1985, 2/1986, 3/1986. 

Studiul a fost realizat în 1983. El s-a dorit a fi un model 
de abordare prin care să fie judicios cercetate şi interpretate re- 
censămintele ruseşti şi habsburgice efectuate în spaţiul româ- 
nesc nord-dunărean în deceniile opt-nouă — şi nu numai — ale 
secolului al XVIII-lea. Când spun „model” am în vedere faptul 
că am preluat din tehnica demografică şi de statistică agricolă 
anumite elemente şi indicatori pe care i-am adaptat demogra- 
fiei istorice româneşti — cum ar fi indicele de dispersie, indi- 
catorul de arealitate, densitatea aşezărilor umane, numărul 
mediu de locuitori pe aşezare, raportul de masculinitate ş.a. —, 
fapt inedit până acum în metodologia acestei discipline. Anali- 
zarea fiecărui recensământ în parte după modelul aplicat de 
mine asupra datelor lui J.J. Ehrler ar da o perspectivă unitară 
despre situația demografică, socială şi economică a lumii ro- 
mâneşti din ultimul sfert al veacului al XVIII-lea. 


9. Date istorico-genealogice referitoare la Nicolae 
Costin şi familia sa, |: Secolul al XVII-lea, în „Anuarul 
Muzeului Judeţean Suceava”, XIII-XIV (1986-1987), p. 
171-181. 

Textul a fost realizat în 1979 şi a făcut parte din Lucra- 
rea de Diplomă. 


10. Populaţia Banatului în anul 1717 — câteva pre- 
cizări, în „Transilvania”, nr. 8/1987. 
Text realizat în 1983. 


11. Un vis al înaintaşilor, în „Luceafărul, anul 
XXXI, nr. (1.344), sâmbătă 13 februarie 1988, p. 1; 2. 

Titlul dat în redacţia revistei „Luceafărul”. Cel dat de 
mine este similar cu cel apărut în acest volum: „Cronicile Me- 
dievale ale Românilor ” — câteva precizări. 


12. Despre un pretins cronicar: Axinte Uricariul, în 
„Luceafărul”, anul XXXII, nr. 23, 10 iunie 1989, p. 6. 

Ca modalitate de editare am optat pentru respec- 
tarea întocmai a formei iniţiale de publicare, pentru că am 
dorit ca aceste studii să rămână circumscrise momentului 
istoriografic în care au fost elaborate şi care le-a generat 
(cu o excepție: În legătură cu paternitatea primei scrieri 
în proză a literaturii române). Este şi motivul pentru care 
nu le-am „adus la zi”, mai ales că până acum nu există nici 
o situaţie în care publicarea de documente sau lucrări noi 
să fi fost în măsură să modifice în vreun fel punctele mele 
de vedere exprimate atunci. 

Deoarece anii de apariţie a textelor — pe care citito- 
rul îi află în lista bibliografică de mai sus — nu sunt, cum 
am precizat deja, întotdeauna și anii în care ele au fost ela- 
borate, am dorit să marchez faptul prin indicarea acestei 
ultime date la sfârşitul fiecărui studiu. 


Am dorit să editez acest volum cu gândul mai mult 
la acei tineri împătimiţi de cunoaşterea trecutului româ- 
nesc, care cred că fac istorie pentru că cei care le-au îndru- 
mat paşii într-ale istoriei credeau, la rându-le, că fac 
istorie. 

Citind paginile ce urmează, aceşti tineri poate vor 
înțelege că dincolo de sintagma postmodernistă conform 
căreia istoria ar fi reconstruirea trecutului din perspectiva 
prezentului — astfel încât în funcţie de fiecare prezent şi de 
fiecare om care regândeşte trecutul ar putea fi reconsti- 
tuite tot atâtea istorii — există certitudinea faptului isto- 
ric. Or, a face istorie înseamnă, înainte de toate, a stabili 
adevărul, adică existenţa sau nonexistenţa faptului is- 
toric în sine. 

Urmărind acest scop părăsim sfera aleatorului şi a 
construcțiilor imaginare şi păşim pe terenul ferm al criticii 

istorice. Adică facem ştiinţă istorică, cu metodă şi sistem, 
fiind în măsură să deosebim informaţia adevărată de min- 
ciună, documentul autentic de cel fals, să distingem ceea 
ce este fals într-un izvor autentic şi ceea ce poate fi adevăr 
într-un document fals. 

Dacă la sfârşitul lecturii acestei cărți măcar unul 
dintre istoricii in spe — cu diplomă sau pe cale de-a o ob- 
ține — va înțelege că nu poți fi istoric, în sensul fundamen- 
tal al termenului, decât atunci când dovedeşti că stăpâ- 
neşti şi aplici critica istorică, înseamnă că prezentul de- 
mers a fost necesar. 


Bucureşti, mai 2008 

REINTERPRETĂRI ŞI ADĂUGIRI LA 
STUDIUL CRONICILOR MOLDOVENE 


tudiul istoriei dă naştere, cum este şi firesc, la 

controverse legate de multitudinea aspectelor 
ce apar în calea cercetătorilor. O parte dintre acestea își au 
izvorul în inadvertențele vechilor texte, care, fie că nu s-au 
păstrat în întregime, fie că sunt ambigue, lacunare sau 
contradictorii, conducând la părcri diferite. O categorie 
aparte în cuprinsul acestor scrieri o constituie textele al 
căror autor a rămas pentru noi, din diferite motive, un 
„anonim” sau un „pseudo”. După părerea noastră, sem- 
nele de întrebare ridicate de acestea îşi găsesc cel mai greu 
rezolvarea deoarece autograful, care ar putea elucida totul 
dintr-o dată, nu există şi astfel părerile ajung foarte greu 
să coincidă sau n-ajung deloc. 

Dintr-un astfel de „pseudo” ne-am făcut obiectul 
studiului de față, studiu care-şi propune să reia o proble- 
mă considerată „închisă” de mai multă vreme. Este vorba 
despre „Letopisețul Țării Moldovii de la Ştefan sin Vasi- 
lie Vodă încoace... ”*, cu alte cuvinte „, Cronica Moldovei 
de la 1661 la 1709” sau „Pseudo Nicolae Costin”. 


* De fapt cronica începe cu domnia lui Eustatie Dabija. 

Manuscrisul acestei cronici a văzut lumina tiparului 
prin grija lui Mihail Kogălniceanu, care l-a inclus în arhi- 
cunoscuta sa culegere de cronici!, făcând din el şi din cel 
al „Cronicii Moldovei pentru anii 1709-1711” — operă a 
logofătului Nicolae Costin — o singură cronică, iscălită de 
autorul celei din urmă: Nicolae Costin”. Dar, ceea ce i-a 
părut firesc lui Kogălniceanu n-a părut asemenea şi cerce- 
tătorilor imediat următori. Astfel, spre sfârşitul secolului 
al XIX-lea încep să se pronunţe cu privire la paternitatea 
cronicii 1661-1709 păreri divergente. Dacă V.A. Ure- 
chia’ şi A.D. Xenopol“ se situau în consens cu părerea lui 
Kogălniceanu, nu acelaşi lucru se întâmpla cu Aron Den- 
suşianus, I.G. Sbierea€ şi Grigore Tocilescu”, care erau de 
părere că această cronică nu poate fi atribuită logofătului 
Nicolae Costin. Opiniile erau într-adevăr diferite, dar ar- 
gumentaţia ambelor partide lăsa de dorit, ceea ce a făcut 
ca istoriografia secolului al XX-lea să preia „moştenirea” 
cu speranţa rezolvării. Şi rezolvarea părea că s-a produs 


! M. Kogălniceanu, Leropisiţile Țării Moldovii, vol. II, laşi, 
1845, p. 1-30. 


? Kogălniceanu nu a făcut altceva decât să accepte modul în 
care au fost copiate cronicile în manuscris. 


° V.A. Urechia, Miron Costin. Opere complete, vol. I, Bu- 
cureşti, 1886, p. 11-14. 


* A.D. Xenopol, Istoria românilor în Dacia Traiană, vol. 
IV, laşi, 1891, p. 596-598. 


5 Aron Densuşianu, Istoria limbii şi literaturii române, 
laşi, 1885, p. 178. 


é I.G. Sbierea, Mişcări culturale şi literare la românii din 
stânga Dunării, Cernăuţi, 1897, p. 176-177. 


7 Grigore Tocilescu, Manual de istoria românilor, Bucu- 
reşti, 1900, p. 397. 

prin strădania şi metoda riguroasă a istoricului Constantin 
Giurescut, care, aplecându-se cu multă migală asupra ve- 
chilor texte, a dat primul, dar şi ultimul, răspuns bazat pe 
o argumentatie mai solidă. 

El arăta că sub nici un motiv cronica 1661-1709 nu 
poate fi atribuită lui Nicolae Costin. Verdictul era foarte 
categoric şi a părut astfel tuturor istoricilor ce au urmat 
până acum’. Singura excepţie a făcut-o Nicolae Iorga, 
care a continuat să afirme, pe o argumentaţie poate la fel 


? C. Giurescu, Contribuţiuni la studiul cronicilor moldovene, 
în „Analele Academiei Române. Memoriile Secţiunii Istorice”, 
seria II, tom XXX (1907-1908), p. 273-309; Idem, Jzvoadele lui 
Tudosie Dubău, Miron logofătul şi Vasile Demian, în „Buletinul 
Comisiei Istorice a României”, II, Bucureşti, 1915, p. 163-214. 


° În acest sens, a se consulta: George Pascu, Axinte Urica- 
riul şi Nicolae Costin, în „Arhiva”, XXIX (1922), p. 489-498; 
Sextil Puşcariu, Istoria literaturii române. Epoca veche, Sibiu, 
1930, p. 115-146; Nicolae Cartojan, Istoria literaturii române 
vechi, vol. III, Bucureşti, 1945, p. 179; Constantin C. Giurescu, 
Istoria Românilor, vol. III/2, Bucureşti, 1946, p. 808; Constan- 
tin Grecescu, Mărturiile comisului Iştoc, în „Revista Istorică 
Română”, VIII (1938), p. 87-94; loan Şt. Petre, Nicolae Costin, 
viața şi opera, Bucureşti, [f. a.], p. 65; I. Lăudat, Letopiseţul Țării 
Moldovei de la Istratie Dabija înainte (1661-1709), în „Analele 
Ştiinţifice ale Universităţii Alexandru loan Cuza din Iaşi, Isto- 
rie-Filologie”, tom. VI (1960), nr. 2/supliment, p. 143-153, au- 
torul se străduieşte să arate că această cronică a fost scrisă de un 
om de condiţie modestă, dar conform metodei şi argumentației 
sale am putea demonstra tot aşa de bine că Miron Costin a fost 
preot, iar Ion Neculce, negustor; C.A. Stoide, Jzvodul Costă- 
chesc, în „Studii şi Articole de Istorie”, VI (1964), p. 745; Du- 
mitru Velciu, De neamul moldovenilor în copia lui Sava lero- 
monahul, în „Manuscriptum”, 1975 (VI), nr.4, p. 164-167. Ulti- 
mii doi autori şi-au manifestat opiniile şi în cuprinsul diferitelor 
recenzii pe care le-au făcut unor lucrări. 


www.dacoromanica.ro 


21 


22 


Alexandru V. Diţă 


de solidă ca a lui Constantin Giurescu, că această scriere 
este opera lui Nicolae Costin!. Dar trebuie subliniat că 
din anul 1907 nimeni nu s-a mai aplecat să cerceteze cu 
atenție argumentaţia lui Constantin Giurescu, ea fiind 
considerată perfectă, ca să nu spunem tabu. Faptul a făcut 
ca aceia care au afirmat în continuare că din opera lui 
Nicolae Costin trebuie să lipsească cronica Moldovei 
pentru anii 1661-1709 să nu mai constituie obiectul 
atenţiei noastre, ei nefăcând altceva decât să-şi însuşească 
o teză pe care nu s-au mai străduit să o îmbogăţească pe 
nici o direcţie; cu alte cuvinte, cercetătorii de după 
Constantin Giurescu nu sunt decât niște adepţi ai unei 
demonstrații. 

Cât priveşte studiul de față mărturisim că ne-am 
propus să arătăm netemeinicia acestei demonstrații, 
fără a avea totuşi pretenţia că am rezolvat problema. 
Noi nu dorim altceva, chiar dacă ne pronunțăm în- 
tr-un sens, decât să aducem argumente noi într-o con- 
troversă ce n-ar fi trebuit să fie considerată încheiată. 
Deoarece opera autografă a logofătului Nicolae Costin 
lipseşte, pronunțarea în favoarea uneia sau alteia dintre 
teorii, oricât ar fi de solid argumentată, tot ar lăsa loc unei 
cât de mici îndoieli că lucrurile ar putea sta şi altminteri. 
De aceea am considerat că trebuie să privim opera în 
multitudinea aspectelor pe care le ridică, pornind de la 


1 N. Iorga, Istoria literaturii româneşti, vol. II, Bucureşti, 
1928, p. 124-158. Deşi pare că a fost convins de demonstraţia lui 
Constantin Giurescu, Iorga face tot posibilul pentru a convinge 
de contrariu, convingere enunțată răspicat în /storia românilor, 
vol. VI, Bucureşti, 1938, p. 494-495. Aceeaşi părere este împăr- 
tăşită şi de G. Călinescu în /storia literaturii române de la ori- 
gini şi până în prezent, Bucureşti, 1941, p. 28. 

argumentele cercetate izolat, dar analizate din perspectiva 
întregului. În această ordine de idei am găsit nimerit ca 
argumentele noastre să fie direcționate spre a demonstra 
unitatea — de concepţie, stil şi limbă — dintre cronica 
de la 1661 la 1709 şi cronica de la 1709 la 1711. Prin 
aceasta credem că vom putea pune cu mai multă certi- 
tudine semnul egal între autorul celei din urmă cronici (N. 
Costin) şi al celei dintâi. 


* 


Considerând încheiate succintele lămuriri prelimi- 
nare, vom trece în cele ce urmează la enumerarea argu- 
mentelor care au stat la baza demonstraţiei lui Constantin 
Giurescu: 


A. Între cronica Moldovei pe anii 1661-1709 şi 
letopisețul de la facerea lumii, opera lui Nicolae Costin, 
există o deosebire de concepție", care constă în: 

— scurtimea cronicii, în contradicție cu convingerile 
lui Nicolae Costin’; 

— „nu cuprinde îndeajuns şi evenimentele întâm- 
plate în țările vecine”"?. 

B. Cronica 1709-1711 prezintă un caracter de lu- 
crare independentă, fără legătură cu cronica anterioară; în 
sprijinul acestei afirmaţii sunt aduse trei categorii de argu- 
mente!*: 


"1 Constantin Giurescu, Contribuţiuni la studiul cronicilor 
moldovene, în loc. cit., p. 302. 

" Ibidem. 

'5 Ibidem. 

14 Ibidem, p. 286-288. 

relatarea următoarelor fapte în cuprinsul cronicii 


1709-1711, când ele ar fi trebuit să fie prezentate în cro- 
nica 1661-1709: 


b. 


— pecetluirile scoase de Mihai Racoviţă; 

— introducerea cornăritului de către domnitorul 
Antioh Cantemir; 

— îndemnarea boierilor, de către Iordache Ruset, 
să fugă (în timpul domniei lui Constantin Duca); 
— peripeţiile oraşului Scheia. 


revenirea cu mult mai pe larg în cronica 1709- 


1711 asupra unor evenimente care sunt numai menţionate 
în cronica 1661-1709: 


C. 


— aprecierile favorabile la persoana lui Alexan- 
dru Mavrocordat; 

— relatările cu privire la pacea de la Karlowitz; 
— ştirile despre mazilirea lui Mihai Racoviţă şi 
pribegia boierilor. 


diferite menţiuni din cuprinsul cronicii 1709- 


1711 nu sunt în concordanţă cu relatările cronicii 1661- 


1709: 


— boierul Pavel Ciocârlan este arătat în cronica 
1661-1709 ca biv vel paharnic, iar în cronica 
1709-1711, în aceeaşi împrejurare, este menţio- 
nat ca vornic mare de Ţara de Sus; 

— deşi în cronica 1709-1711 se fac aprecieri defa- 
vorabile la adresa familiei Ruset, acestea nu se 
găsesc şi în cronica 1661-1709; 

— în cronica 1709-1711 se dau repetate lămuriri 
cu privire la dregătoriile avute de diferiți boieri în 
perioada acoperită de cronica 1661-1709. 

C. Cronica 1661-1709 „este cu totul contrarie senti- 
mentelor personale, legăturilor familiale şi carierei poli- 
tice a cronicarului”!5, aşa cum rezultă din: 


— prezentarea nefavorabilă a domnului Gheorghe 
Duca, protectorul Costineştilor şi socrul lui Ni- 
colae Costin’; 

— laudele aduse lui Constantin Cantemir, ştiut fi- 
ind că din porunca sa au fost ucişi Miron şi Veli- 
cico Costin'7; 

— aprecierile favorabile la adresa domnului Iliaş 
Alexandru!'$; 

— reflecţiile referitoare la nevinovăția domnito- 
rilor şi la lipsa de credinţă a boierilor: „ce de vom 
socoti la dreptate, numai tot vina boierilor, cari 
sunt îndemnători şi îmbunători spre stingerea 
unul altuia”! 


D. Diverse alte argumente care nu pot fi încadrate în 
paragrafe speciale: 


— cronica 1661-1709 este o compilaţie lipsită de 
unitate”; 

— în cronica 1709-1711 Nicolae Costin vorbeşte 
în repetate rânduri despre acțiunile sale, dar în 
cronica 1661-1709 nu i se află pomenit numele 


13 Ibidem, p. 296 
' Tbidem, p. 298. 
17 Ibidem, p. 300. 
'8 Tbidem, p. 305. 
Ibidem. 

2 Ibidem, p. 288. 

deşi participase şi în aceşti ani la viaţa politică a 
Moldovei?!; 

— în cronica 1709-1711 Nicolae Costin se ocupă 
pe larg de faptele dregătorilor, spre deosebire de 
autorul cronicii 1661-1709, care nu se opreşte cu 
aceeaşi stăruință asupra lor”; 

— argumentaţie cu caracter istoriografic: croni- 
carul Ion Neculce nu are ştiinţă de existenţa vreu- 
nei scrieri a lui Nicolae Costin care să se refere la 
perioada 1661-1709”. 


Cu acest ultim aspect încheiem enumerarea obiecţi- 
ilor aduse de Constantin Giurescu pe parcursul argumen- 
tării tezei sale. 

În ceea ce ne priveşte vom continua prin a demon- 
stra — aşa cum am mai spus — contrariul celor susținute de 
marele istoric, obiectul rândurilor următoare constitu- 
indu-l însă problema în sine şi nu combaterea punct cu 
punct a celor enumerate mai sus”. 


* 


Atât din cerinţe legate de metodica cercetării, cât şi 
din altele care au ca scop facilitarea rapidă a demonstrației 
noastre, ne vom ocupa mai întâi de împrejurările, data şi 
ordinea în care au fost scrise cronicile Moldovei pentru 
anii 1661-1709 şi 1709-1711. 


"1 Ibidem, p. 304. 
* Ibidem. 
3 Ibidem, p. 305. 


2% Aceasta se va face treptat şi fără menţiuni speciale, deşi 
nici acestea nu vor lipsi pe parcursul demonstraţiei. 

Astăzi nu mai este un secret pentru nimeni — sincer 
vorbind, nu prea a fost niciodată? — că Nicolae Costin a 
fost cronicarul oficial al domnitorului Nicolae Mavro- 
cordat, din a cărui dorință a scris cronica primei sale 
domnii. Constantin Giurescu, care în mare era de aceeaşi 
părere (spun în mare deoarece el este tentat să cadă în cea- 
laltă extremă, afirmând că întreaga operă costiniană ar fi 
fost elaborată din îndemnul acestuia), a căutat să-şi imagi- 
neze — fără un suport ştiinţific — felul în care şi-a redactat 
marele logofăt moldovean opera: 


„După ce-şi adunase materialul în decurs de 
câţiva ani şi «nu cu puţină osteneală», el se apucă 
să scrie în domnia lui Dimitrie Cantemir [/eropi- 
setul de la facerea lumii — AVD] [...] Până în 
octombrie 1711 el ajunsese probabil pe la sfârşi- 
tul domniei lui Despot, de unde încetează atacu- 
rile împotriva grecilor [...] expunerea este cu 
mult mai dezvoltată decât la Ureche şi pentru 
timpul de la 1594-1601, îndoit mai întinsă cât cea 
corespunzătoare din cronica tatălui său. În ase- 
menea condițiuni Nicolae Mavrocordat vedea că 
va mai trece mult timp până când cronicarul să 
ajungă la evenimentele contemporane, singurele 


* Părerea exprimată de C.A. Stoide cum că Nicolae Costin 
n-ar fi scris cronica 1709-1711 din îndemnul lui Nicolae Mavro- 
cordat (vezi Nicolae Costin, Letopisețul Țării Moldovei de la 
zidirea lumii până la 1601 — şi de la 1709 la 1711, ediţia C.A. 
Stoide şi I. Lăzărescu, Iaşi, Editura Junimea, 1976, p. CIII.) este 
lipsită de temei; Nicolae Costin, care lucra la o operă de amploa- 
rea letopiseţului de la facerea lumii, n-ar fi avut alt motiv pentru 
a-şi întrerupe munca şi a scrie despre evenimentele petrecute în 
decursul a doi ani desprinşi total de o legătură cronologică. 

care-l interesau. Viitorul era însă nesigur. Ca şi 
întâia dată mazâlia putea veni curând şi în urmă 
nu să ştia cine avea să povestească şi în ce lumină 
faptele sale [...] Pentru ca aceasta să nu se întâm- 
ple, Nicolae Mavrocordat, cel mai preocupat din- 
tre domnii noştri ca să lase viitorimii despre 
cârmuirea lui amintirea pe care el o voia, însărci- 
nează, curând după sosirea-i în ţară, ca să scrie 
evenimentele petrecute de la 1709 înainte. Des- 
pre stabilirea unei legături cu o cronică anterioară 
nu putea fi acum vorba: ea urma să se facă în mod 
natural atunci când letopiseţul ar fi ajuns la acea 
dată.” 


Întreagă această presupusă conjunctură este ero- 
nată, aşa cum au dovedit-o cercetările ulterioare. Nicolae 
Costin nu avea cum să scrie letopisețul de la facerea lumii 
din îndemnul lui Nicolae Mavrocordat deoarece începuse 
să-l redacteze încă din 17007; mai mult, devenit istoric 
oficial, este nevoit să-şi încetinească — poate chiar să în- 
trerupă — munca legată de letopiseţul început de atâţia 
ani, dar care nu-l putea atrage pe Nicolae Mavrocordat din 


perspectiva obiectivelor sale imediate”. El ştia că în 


% C., Giurescu, op. cit., p. 285-286. 
7 C.A. Stoide, op. cit., p. LXXXVIII. 


2 Cât l-a interesat pe omul de cultură Nicolae Mavrocordat 
letopisețul de la facerea lumii nu putem şti, dar suntem siguri că 
domnitorul Nicolae Mavrocordat n-avea nevoie de o operă în 
stilul acesteia, dovadă că însăşi cronica de la 1709 la 1711 n-are 
elemente care s-o apropie în mod deosebit de letopiseţ, apoi, o- 
pera cronicarului, pe lângă că mergea încet, era plină de artifi- 
cialități bombastice, ruptă conceptual de modul în care cronica- 
rii moldoveni înțelegeau să-şi întocmească cronicile. Aceasta ar 

Moldova se scriau tot felul de izvoade, dar ceea ce-i tre- 
buia era o prezentare a domniei sale scrisă de pe poziția 
propriilor interese politice. 

Oricum, Nicolae Costin s-a apucat să redacteze cro- 
nica Moldovei pentru anii 1709-1711 la începutul celei 
de-a doua domnii moldovene a lui Nicolae Mavrocordat 
(1711 septembrie — 1715 decembrie)”, adevăr de care nu 
s-a îndoit şi nu se îndoieşte nimeni. Dar, dacă putem fi 
siguri până aici, nu acelaşi lucru se poate afirma şi atunci 
când este vorba despre data la care a fost concepută 
cronica Moldovei pentru anii 1661-1709 (aceasta în po- 
fida părerii formulate de Constantin Giurescu” şi însuşită 
de absolut toţi cercetătorii, începând cu George Pascu” 
şi sfârşind cu Dumitru Velciu” şi C.A. Stoide*). 

Constantin Giurescu, în studiul său publicat în anul 
1907, ar fi acceptat ca /etopisețul 1661-1709 să fi fost 
scris de logofătul Nicolae Costin, dar considera faptul ca 
imposibil deoarece credea că această operă a fost scrisă, 
de un autor rămas anonim, în perioada septembrie-de- 
cembrie 1712, deci după moartea lui Nicolae Costin, 
survenită în luna septembrie a acelui an”. Afirmația se 


fi putut primejdui perenitatea scrierii, tocmai prin lipsa de apre- 
ciere a contemporanilor, dar mai ales a celor ce vor veni. 


% C.A. Stoide, op. cit., p. LXVIII. 
3 C, Giurescu, op. cit., p. 289-290. 
31 G. Pascu, op. cit., p. 495. 


2? D, Velciu, în recenzia pe care o face la Cronica anonimă a 
Moldovei. 1661-1729, în „Revista de Istorie”, nr. 4/1976, p. 
621-625. 


3 C.A. Stoide, Izvodul Costăchesc, în loc. cit. 
3% C. Giurescu, op. cit., p. 289-290. 

baza pe interpretarea unui pasaj din cronica 1661-1709 
referitor la invazia lăcustelor produsă în anul 1708: „Şi 
aşé s-au îngropat şi s-au înmulţit [lăcustele — AVD] fără 
cislă de mult, până într-acest an la văleat 7220”. În 
analiza acestei indicaţii Constantin Giurescu a comis oO 
greşeală, anume, a socotit anul de la facerea lumii 7220 ca 
echivalând cu anul erei noastre 1712, fără a face distincția 
necesară în ceea ce priveşte calculul lunilor. Or, anul 7220 
transformat în ani ai erei noastre acoperă perioada 7 
septembrie 1711 -— 31 august 1712. Oricum am face trans- 
formarea, aceste date nu vor avea niciodată referire la lu- 
nile septembrie-decembrie 1712 deoarece ele ţin de anul 
7221, cu întinderea 1 septembrie 1712 — 31 august 1713. 
Deci, atât cronica 1709-1711, cât şi cronica 1661-1709 
au fost scrise în perioada SEPTEMBRIE 1711 (începutul 
domniei lui Nicolae Mavrocordat) — SEPTEMBRIE 1712 
(moartea logofătului Nicolae Costin, cronicar oficial 
al domniei). Logic trebuie admis că, dacă cronica 1661- 
1709 a fost redactată la Curte în această perioadă, altul n-o 
putea face decât cronicarul oficial, deci Nicolae Costin”. 


In aceeaşi ordine de idei se înscrie şi un alt aspect pe 
care ni l-am propus a-l discuta: ordinea în care au fost 
concepute cele două cronici. Permanent această problemă 


3 Biblioteca Centrală Universitară laşi, Ms. nr. 11-22, f. 
130"; deoarece citatele din acest manuscris vor fi foarte frec- 
vente, nu vom mai face trimiteri în subsol, ci vom indica în text 
filele corespunzătoare din manuscris. 


3 Deocamdată este prea puţin pentru a ne putea pronunța 
definitiv; aşa cum am specificat mai sus, fiecare aspect va fi su- 
bliniat, dar nu privit ca o concluzie capitală. Numai privite con- 
jugat aceste elemente vor exprima concluzia finală. 

a fost ignorată, cu toate că, după cum vom vedea, eluci- 
darea sa va atrage după sine elucidarea altora. În acest 
scop am găsit necesar să ne aplecăm puţin asupra frecven- 
telor trimiteri — atât la ceea ce se va scrie, cât şi la ceea ce 
s-a scris — care sunt prezente în textele ambelor cronici. 


A. Trimiteri la evenimentele pe care făgăduiește că le 
va scrie: 


CRONICA 1661-1709 


1. La domnia lui Antonie Ruset, vorbind despre 
gropnița ce-şi făcuse acesta, adaugă că aici „s-au fostu 
mai pe urmă îngropatu Cantemir Vodă, cum se va arăta la 
rândul său”. (f. 27) 

2. Despre Gheorghe Duca spune: „încă i-au mai dat 
turcii şi Ucrina [...] pre cum vei înțălege mai înainte şi mai 
pre largu”. (£. 36") 

3. Despre boierii fugiţi în timpul domniei lui Gheor- 
ghe Duca promite că va spune, „precum vei ceti mai jos". 
(f. 46") 

4. Despre acelaşi domnitor: „până i-au venitu şi lui 
osânda, precum vei ceti mai gios la rândul său”. (f. 48") 

5. Despre introducerea văcăritului de către Constan- 
tin Duca: „şi aşa s-au tras acest obicei vreo zece ani, până 
la a doua domnie a domnii sale precum vei ceti la rândul 
său acolo”. (f. 87") 

6. În timpul primei domnii a lui Antioh Cantemir a 
avut loc evacuarea Cameniţei (septembrie 1699) de către 
turci, concomitent cu părăsirea de către tătari a unor teri- 
torii moldoveneşti dintre Prut şi Nistru; cronicarul com- 
pară stăpânirea acestora cu prada ce a urmat înfrângerii lui 
Dimitrie Cantemir la Stănileşti: „Această îndemână au 
adus ţărâi din nesocotită minte şi grabă a sa, Dumitraşco 

Vodă, care vei ceti iubite cetitor la rândul domniei lui”. 
(£. 99") 

7. Vorbind despre mulţimea lăcustelor din timpul 
domniei a doua a lui Mihai Racoviţă remarcă: „peste aces- 
tea încă au mai trimis sfinția sa Dumnezău şi oşti străine 
asupra ţărâi şi schimbările domnilor adesea şi cu obiceiuri 
izvodite de nou şi prăzi şi robi precum vei ceti înainte la 
rândul său”. (f. 130) 

8. În capitolul referitor la intrarea regelui Carol XII 
al Suediei în „Ţara Moscului”, cronicarul vorbeşte despre 
trădarea lui Mazepa dezaprobând-o şi subliniind că „l-au 
osândit [Dumnezeu — AVD), care vei înțelege înainte la 
rândul său”. (f. 133") 

9. După descrierea luptei de la Poltava (1709), cro- 
nicarul vorbeşte despre consecinţele ei arătând că: „s-au 
stricat şi pacea între turci cu Moscul. Şi mai vârtos toată 
peirea asupra Țării Moldovei cu pradă şi cu robie şi cu 
multe asupreale, cât au sositu lucrul la cumpănă de istov 
pe cum vei ceti mai gios de toate pre amănuntul, fieşte- 
care poveste la rândul său.” (f. 155,) 

10. La mazilirea lui Mihai Racoviţă (1709) o serie 
de boieri au fugit „şi anume unde şi cine vei înțălege în 
înainte la rândul său”. (f. 147") 


CRONICA 1709-1711 


1. Despre Pavel Rugină, fost sluger sub Antioh 
Cantemir, spune că „fiind om mai sprinţariu, nu s-au mai 
întorsu în ţară, ce s-au trasu spre moscali, de care la 
rândul său să va pomeni unde să va scrie de domnia lui 
Dumitraşco Vodă Cantemir”. (f. 176") 

2. Despre felul în care şi-a manifestat nemulțumirea 
voievodul de Kiev față de un dar al lui Nicolae Mavrocor- 

dat cronicarul promite că „la rândul său să va pomeni”. 
(f. 176') 

3. Savin mare ban s-a întors din Polonia când au 
„năbuşit moscalii în ţară [...] precum să va pomeni mai 
pre largu unde se va scrie de domnia lui Dumitraşco 
Vodă”. (f. 1835) 

4. La prima domnie a lui Nicolae Mavrocordat pro- 
mite că va arăta cum s-a stricat pacea dintre ruşi şi turci, 
„de care să va pomeni mai gios la rândul său”. (f. 198") 

5. Cauza nereuşitei operațiunilor corpului de oaste 
rus la Brăila va fi aflată mai târziu „precum vei înțălege la 
rândul său”. (f. 198") 

6. Dacă boierul Lupu Costache ar fi răspuns che- 
mării voievodului Nicolae Mavrocordat, nu i s-ar fi în- 
tâmplat ce a pățit, „precum vei înțălege mai gios la rândul 
său”. (f. 238") 


B. Trimiteri la ceea ce s-a scris anterior: 


CRONICA 1661-1709 


1. Gheorghe Duca, fiind domn în Ţara Românească, 
„îmbla pentru domnie la Moldova, precum s-au pomenit 
mai sus”. (f. 35") 

2. În timpul domniei aceluiaşi, amintind de luarea 
Cehrinului adaugă: „pe cum s-au pomenit la domnia lui 
Antiohie Rusăt Vodă”. (f. 40") 

3. Despre Ilie Moţoc spune că era la Câşla, „precum 
s-au pomenit mai sus”. (f. 58") 

4. La începutul domniei a doua a lui Petriceicu, 
acesta vine la Botoşani „pre-cum s-au pomenit mai sus”. 


(£.61") 

5. Constantin Cantemir este căftănit la Obluciţa, 
„cum s-au pomenit mai sus”. (f. 73") 

6. Acelaşi este înmormântat în gropnița pregătită 
pentru Antonie Ruset, „precum s-au scris mai sus”. (f. 
83") 

7. În timpul primei domnii a lui Constantin Duca era 
țara stricată „precum s-au scris mai sus”. (f. 87) 

8. Antioh Cantemir „numai ce i-au căutat a scoate 
văcăritul pe vite pe cum s-au pomenit mai sus”. (f. 94") 

9. Constantin Duca este ridicat cu spahii „precum 
s-au zis mai sus”. (f. 110”) 

10. La prima domnie a lui Mihai Racoviţă se preci- 
zează despre Antioh Cantemir că fusese domn în Moldo- 
va „precum s-au scris mai sus”. (f. 115") 

11. În a doua domnie a lui Antioh Cantemir este a- 
mintită venirea lui Sobieski în Moldova „la zilele lui 
Cantemir Vodă bătrânul, pe cum s-au scris mai sus la 
rândul său”. (f. 120”) 


CRONICA 1709-1711 


1. În timpul domniei lui Dimitrie Cantemir, hanul 
tătar Devlet Gherai a fost chemat la Poartă „precum s-au 
pomenit mai sus”. (f. 205") 

2. La domnia aceluiaşi este amintită prezenţa sulta- 
nului „la Bila Ţerov [...] pe cum s-au pomenit mai sus”. (f. 
212) 

3. lusuf aga aduce firmanul de mazilire din domnie 
pentru Nicolae Mavrocordat, dar nu-l citeşte în fața boie- 
rilor „precum s-au scris mai sus ”. (f. 203") 

4. Constantin Brâncoveanu s-a amestecat la „soco- 
teala muscalilor, pe cum s-au pomenit mai sus”. (£. 255") 

5. După lupta de la Stănileşti, Dimitrie Cantemir 
pleacă în Rusia, „precum s-au zis mai sus”. (f. 249") 


Trimiteri de acest gen sunt nenumărate în ambele 
cronici, dar suntem de părere că numărul celor menţionate 
aici este suficient pentru a trage concluziile care se impun. 
De altfel, citarea în totalitate a trimiterilor ar fi ocupat 
mult loc, iar în plus n-ar fi schimbat întru nimic raportul 
termenilor puşi în discuţie. Astfel, în urma celor citate mai 
sus, putem observa cu uşurinţă trei aspecte: 


a. Atât trimiterile la ceea ce s-a scris, cât şi cele la 
ceea ce se va scrie constituie un element care dă 
unitate ambelor cronici. 

b. Din cele 10 (zece) trimiteri la ceea ce se va 
scrie — din cronica 1661-1709 — 5 (cinci) rămân 
înscrise în cadrul acesteia, iar 5 (cinci) îi depă- 
şesc limitele cronologice având referire la croni- 
ca 1709-1711. 

c. Trimiterile — din cronica 1709-1711 — la ceea 
ce s-a scris, deşi frecvente, nu depășesc cadrul 
cronicii. 


DIN ACESTE OBSERVAȚII PUTEM TRAGE CONCLUZIILE: 


1. În cadrul cronicii 1661-1709 unele dintre trimite- 
rile la ceea ce se va scrie depăşesc limitele acestei cronici, 
vizând evenimentele din cronica 1709-1711 ca şi cum ar 
fi vorba despre una şi aceeaşi cronică. Aşa stând lucrurile, 
considerăm că nu putem vorbi despre două cronici cu 
doi autori diferiţi, ci despre două cronici ale aceluiaşi 
autor; şi cum cronica 1709-1711 este opera logofătului 
Nicolae Costin, rezultă că şi cronica 1661-1709 este tot 
opera sa. 

2. Al doilea aspect se leagă de rrimiterile la ceea ce 
s-a scris. Am văzut mai sus că acest fel de trimiteri sunt un 
element comun ambelor cronici, dar am remarcat totodată 
că nici una dintre acestea nu depăşeşte limitele fiecărei 
cronici în parte (dacă pentru cronica 1661-1709 discuţia 
nu-şi are sensul, pentru cronica 1709-1711] aceasta este 
mai mult decât necesară)”. Pentru cronica 1709-1711 
(care am văzut că primeşte referiri de la cronica 1661- 
1709) aspectul este unidirecţional — primeşte, dar nu dă —, 
el neavând decât o singură explicație: REDACTAREA ÎN 
ORDINE INVERSĂ A CRONICILOR. Cu alte cuvinte, Nico- 
lae Costin a scris cronica 1709-1711 independent de ori- 
care altă cronică, în speță, de cronica 1661-1709, iar abia 
apoi, pentru a umple golul, a început să scrie cronica 
de legătură între cronica lui Miron Costin şi cronica 
1709- 1711. Astfel se explică de ce în cronica 1709-1711 
se fac tot felul de aprecieri şi precizări care au părut 
multora ca nefireştist. 


* Ar putea apărea obiecţia că trimiterile sunt opera copiş- 
tilor ulteriori, dar atare părere trebuie exclusă deoarece copistul, 
care avea în față manuscrisele ambelor cronici, ar fi făcut cu 
ușurință trimiteri din cronica 1709-1711 în cronica 1661-1709, 
aşa cum a făcut şi invers. 


% Acum se explică şi afirmaţia lui Nicolae Costin din 
cronica 1709-1711: „precum să va fi arătat mai pre largu cine va 
fi scris de domnic lui Mihai Racoviţă Vodă” (f. 162°). Nicolae 
Costin nu face trimitere la cronica 1661-1709, aşa cum 
credea Constantin Giurescu, ci se referă ori la un izvod pe 
care-l avea, dar nu ştia de cine este scris, ori la existența unei 
cronici racovițeşti despre care se abține să pomenească mai 
mult. 

Un alt şir de obiecții au fost ridicate de așa-zisele 
probleme de factură morală care ne-ar determina să ve- 
dem în autorul cronicii 1661-1709, după cum afirmă Con- 
stantin Giurescu, pe oricare autor am voi, dar numai pe 
Nicolae Costin, nu. Mărturisim că nu ne-am fi oprit nicio- 
dată asupra lor”? deoarece suntem de părere că în istorio- 
grafia noastră s-a făcut prea mult uz de eventualele senti- 
mente pe care ar fi trebuit să le aibă unii boieri față de unii 
domnitori sau față de unele rude ale lor. Dacă în unele 
cazuri trebuie să ținem seamă de aceste aspecte, în multe, 
foarte multe chiar, credem că nu putem face acest lucru. 
Am dori să vedem nu ştiu ce cronicar care a fost vel 
logofăt sub un anume domnitor cum îl laudă şi îl slăveşte 
pe acesta, dar ce ne facem cu comploturile şi uneltirile la 
care participă tocmai aceia care, după optica menționată, 
ar fi trebuit să fie cei mai docili şi mai recunoscători boieri 
faţă de domnitorul care-i făcuse vel vornic, vel vistiernic 
ş.a.m.d. Vrem să vedem boieri sau domnitori ținând la 
rudele lor ca la nimic altceva. Foarte bine ! Este uman şi în 
majoritatea cazurilor şi adevărat. Dar iarăşi apar aici ex- 
cepțiile, nenumăratele excepţii de fraţi care se judecă, se 
ucid; de părinţi care se luptă împotriva copiilor (şi invers); 
de cumnați, socri, veri care se duşmănesc, se închid, se 
chinuie, se otrăvesc unii pe alţii etc. Prin aceasta nu urmă- 
rim să condamnăm lipsa de conştiinţă în trecutul vechilor 
familii boiereşti, ci vrem să subliniem că întotdeauna tre- 
buie să ținem seamă de realităţile timpului; transpunerea 


% O facem deoarece, după cum am văzut, ea constituie un 
punct forte al argumentaţiei lui Constantin Giurescu. 

unor eventuale sentimente în conştiinţa celor pe care nu-i 
putem cunoaşte decât arareori din această perspectivă nu 
ține de cercetarea istorică, ci de etica şi morala conştiinţei 
noastre moderne, pe care le credem foarte la locul lor în 
alte timpuri şi la alți oameni. 

În ceea ce-l priveşte pe Nicolae Costin suntem de 
părere că greşit i s-a privit opera din perspectiva convin- 
gerilor sale intime. În cronicile de la 1661 la 1709 şi de la 
1709 la 1711, nu sentimentele sau punctele de vedere ale 
marelui logofăt trebuie căutate (deoarece aceste cronici 
nu sunt nici cronici de partid, nici cronici de familie, ci 
sunt cronici oficiale), ci acelea ale lui Nicolae Mavrocor- 
dat. Nicolae Costin nu face altceva, în aceste cronici, 
decât să privească domnii, boierii şi evenimentele prin 
prisma opticii voievodului care i-a cerut să le întocmeas- 
că. Din această perspectivă vom analiza în cele ce ur- 
mcază uncle afirmaţii ale cronicii 1661-1709, considerate 
de Constantin Giurescu de nerostit pentru un om cu dorin- 
ţa de a nu candida la condiţia de „monstru moral”. 

Una dintre acestea se referă la modul defavorabil în 
care autorul cronicii 1661-1709 îl prezintă pe domnitorul 
Gheorghe Duca, „binefăcătorul Costineştilor” şi socrul 
lui Nicolae Costin“. Într-adevăr, Gheorghe Duca apare în 
cronica 1661-1709 într-o lumină nu tocmai favorabilă, 
dar aşa era firesc, chiar dacă autorul era ginerele voievo- 
dului. Cauzele sunt numeroase — animozităţile dintre fa- 
milia Duca şi familia Mavrocordat ocupând un loc nu toc- 
mai de neluat în seamă“! — şi derivă din contextul realită- 


% C, Giurescu, op. cit., p. 298. 


* Animozităţi ce trebuie privite, aici, nu atât prin prisma fa- 
milială, cât mai degrabă prin cea personală: Constantin Duca era 
unul dintre pretendenții care-i dădeau mult de furcă lui Nicolae 

ților moldoveneşti puţin anterioare, ca să nu spunem con- 
temporane, redactării cronicii. Observarea paralelă a felu- 
lui în care cronicile descriu cele trei domnii moldovene 
ale lui Gheorghe Duca (1665-1666; 1668-1672; 1678- 
1683) justifică atitudinea lui Nicolae Costin şi afirmația 
noastră. Dacă despre prima domnie nici o cronică nu are 
un cuvânt rău de spus, iar despre cea de-a doua toate — cu 
excepţia cronicii lui Pseudo Amiras care este vădit contra 
voievodului — împărtăşesc o atitudine ce am putea-o con- 
sidera neutră, domnia a treia, fără excepție, este prezen- 
tată defavorabil. Cum ar fi putut Nicolae Costin să facă 
notă discordantă — şi urmărind tabelul anexat observăm 
că s-a străduit să n-o facă niciodată — când „grozăviile” 
lui Duca erau adânc înrădăcinate în memoria contempo- 
ranilor, aşa încât nici o scuză, ca să nu pomenim de păr- 
tinire, n-ar fi fost acceptată de nimeni, ba, mai mult, ar fi 
dus numai la neîncredere şi dispreț, iar de aici, la discredi- 
tarea cronicii şi la ignorarea ei, lucru nedorit nici de Nico- 
lae Costin, nici de Nicolae Mavrocordat”? ! 

Tot în direcţia enunțurilor ce ar ţine de o anumită 
etică costiniană este şi afirmaţia făcută de autorul cronicii 
1661-1709: „Ce de vom socoti la dreptate, că domnii toți 
sunt buni, şi ari face tuturor dreptate, numai tot vina 
botrilor carii suntu îndemnători şi îmbunători spre stinge- 
rea unul altuc.” (f. 110%) Din aceasta, Constantin Giures- 


Mavrocordat chiar în timp ce se redacta cronica de care ne 
ocupăm. 


1 Aceeaşi explicaţie şi pentru prezentarea favorabilă a dom- 
niei lui Alexandru Iliaş (1666-1668), despre care nimeni nu are 
un cuvânt rău de spus. Chiar lon Neculce — necruţător în a 
înfiera tarele oricărui grec — nu are decât cuvinte de laudă pentru 
acest domn. 

cu a făcut încă un punct al acuzării sale afirmând categoric 
că „Nicolae Costin n-ar fi putut rosti asemenea cuvin- 
te”. Nouă acest argument ni se pare de neluat în sea- 
mă — considerăm că astfel de afirmaţii sunt inoportune în- 
tr-o lucrare ştiinţifică — , dar, întrucât a trebuit să fie adus 
în discuţie, ne exprimăm părerea că Nicolae Costin ar fi 
avut cel puţin două motive serioase care să-l ducă la ase- 
menea afirmaţie. În primul rând, aceste cuvinte sunt intro- 
duse imediat după mazilirea lui Constantin Duca, mazilire 
cauzată de intrigile boierilor la Poartă, iar în al doilea 
rând — şi poate cel mai important — , Nicolae Mavrocor- 
dat era duşmanul declarat al acestei practici, după cum 
se poate citi în cronica lui Nicolae Costin pentru anii 
1709-1711: „Nevoitu-s-au Nicolae vodă să lipsească şi să 
să părăsască pârâle deprinsă de la o vreme încoace asupra 
domnilor după ce să mazilia, prin mijloacele şi trimiterea 
la Poartă, boierilor; care socoteală a lui Nicolae vodă, 
pentru nevoinţa să nu să pârască domnii, nu socotim să o 
hulească cineva ce mai mult să o laude.” (f. 184“) Alătu- 
rată acestui citat, afirmaţia din cronica 1661-1709 nu mai 
pare acum nelalocul ei, înscriindu-se perfect în felul de a 
privi al domnitorului şi, implicit, al cronicarului. 


* 


De o importanţă deosebită este şi felul în care croni- 
ca 1661-1709 şi, respectiv, cronica 1709-1711 îi prezintă 
pe membrii familiei Costin, membri care, departe de a fi 
ignoraţi, sunt indicaţi ori de câte ori autorul crede că au 
înfăptuit ceva demn de a fi imortalizat. 

Postelnicul Alexandru Costin, fratele logofătului 
Miron Costin, este arătat ca trimis al boierilor la Poartă — 


% C. Giurescu, op. cit., p. 305. 

împreună cu Chiriţă Draco — pentru a-l cere ca domn al 
Moldovei pe Eustatie Dabija (f. 1"). Aceasta este prima şi 
ultima menţiune în cadrul cronicii 1661-1709 — se pare că 
a murit la scurt timp“ — şi singura în cadrul celorlalte 
cronici care au referire la eveniment (excepţie face doar 
cronica lui Miron Costin). 

Logofătul Miron Costin este pomenit mai întâi de 
toate ca autor al unui izvod ce a fost folosit ca sursă în 
cronica 1661-1709*5. Participarea lui la viaţa politică este 
şi ea destul de frecvent pomenită. Astfel, la mazilirea lui 
Antonie Ruset (1675-1678), Miron logofătul îl însoţeşte 
— împreună cu alți boieri — la Poartă (f. 30%); în timpul 
primei domnii a lui Dumitraşcu Cantacuzino (1673; 1674- 
1675; 1684-1685) turcii îl trimit pe Miron Costin „vorni- 
cul cel mare de Ţara de Jos”, în Polonia pentru a duce tra- 
tative de pace (f. 23"); acelaşi este pomenit şi în legătură 
cu evenimentele care au dus la prinderea de către poloni a 
domnitorului Gheorghe Duca (f. 62"), eveniment de care 
ne vom ocupa mai jos, ca de altfel şi de acela referitor la 
uciderea fraților Velicico şi Miron Costin. 

Vornicul Velicico Costin, având dregătoria de spă- 
tar al doilea, este trimis să scoată ostaşii poloni din cetățile 
moldoveneşti Neamţ şi Suceava (f. 22"). 


“ N. Stoicescu, Dicţionar al marilor dregători din Țara Ro- 
mânească şi Moldova (sec. XIV-XVII), Bucureşti, Editura Enci- 
clopedică Română, 1971, p. 387. 


45 Ms. nr. 11-22, f. 18” În legătură cu utilizarea de către 
autorul cronicii 1661-1709 a acestui izvod scris de Miron Costin 
există două opinii diametral opuse: aceea a lui N. Iorga, care, în 
Istoria literaturii româneşti, vol. II, ed. cit., se pronunţă în fa- 
voarea existenței şi a folosirii lui, şi opinia lui C. Giurescu, care 
nu crede în existenţa acestuia. Personal înclin să fiu de părerea 
celui dintâi istoric. 

Serdarul Ion Costin, fiul cel mai mare al lui Miron 
Costin — rămas toată viața în rândul micilor dregători“ —, 
este prezent în două rânduri în paginile cronicii 1661- 
1709. O dată, când doamna Anastasia, soţia lui Gheorghe 
Duca, îl lasă să apere laşii (f. 55"); a doua oară, când Ion 
Costin aduce din Polonia oasele fostului voievod Gheor- 
ghe Duca (f. 86'). 

Despre logofătul Nicolae Costin cronica 1661-1709 
— aşa cum s-a subliniat“ — nu pomeneşte nimic, spre deo- 
sebire de cronica 1709-1711, unde îl aflăm foarte des. Și 
acest aspect a fost folosit de Constantin Giurescu pentru 
a contesta cronicarului Nicolae Costin paternitatea cro- 
nicii de care ne ocupăm. 

Luat ca atare, argumentul este puternic şi demn de 
reținut, dar analizat în punctele sale intime nu mai este 
atât de categoric. Într-adevăr, în cronica 1709-1711 Nico- 
lae Costin se automenţionează, dar cu multe rezerve. 
Dacă pe parcursul narării primei domnii moldovene a lui 
Nicolae Mavrocordat nu uită să indice când şi ce poziţie a 
ocupat el în raport cu o serie de evenimente, altfel stau 
lucrurile atunci când este vorba despre cele ce s-au întâm- 
plat în timpul domniei voievodului imediat următor, Di- 
mitrie Cantemir. Deosebirea se poate remarca încă de la 
începutul prezentării domniei acestuia, când Nicolae Cos- 
tin se eschivează de la a prezenta componența divanu- 
lui — în care el era mare logofăt“ — spunând: „Şi peste trei 
dzile au boerit şi pe boierii cei mari” (f. 207°). Dar nu 


*% N. Stoicescu, op. cit., p. 391. 
*7 C, Giurescu, op. cit., p. 298. 


*% Ion Neculce, Letopiseţul Țării Moldovei şi O samă de cu- 
vinte, ediţia Iorgu Iordan, Bucureşti, Editura de Stat pentru Lite- 
ratură şi Artă, 1955, p. 260. 

făcuse la fel la începutul domniei lui Nicolae Mavro- 
cordat, când a avut grijă să indice dregătoria fiecărui boier 
în parte, inclusiv pe aceea de mare vornic de Ţara de Jos 
care-i fusese încredințată (f. 171"). Mai mult, pe întreg 
parcursul descrierii domniei lui Dimitrie Cantemir, Nico- 
lae Costin nu se menționează nici măcar o singură dată. 
De ce ? Răspunsul este destul de simplu, dar nu ne vom 
grăbi cu el mai înainte de a întreprinde o incursiune în 
cronica 1661-1799. 

Am văzut, din cele relatate mai sus, care sunt in- 
formaţiile (favorabile) referitoare la familia Costin. Dar 
privind atent şi coroborând ştirile din celelalte cronici 
contemporane ne dăm lesne seama că multe informaţii 
referitoare la membrii acestei familii lipsesc din cronica 
de care ne ocupăm. lată care sunt acestea: 

a. În anul 1672 — după ocuparea Cameniţei de către 
turci — marele vizir Köprülü Fazil- Ahmed Paşa cere să 
discute cu un boier de frunte al Moldovei. Cel mai indicat 
a fost găsit Miron Costin, care, întrebat de demnitarul o- 
toman dacă este bucuros de cucerirea Cameniţei, răspun- 
de: „Suntem noi moldovenii bucuroşi să să lățească în 
toate părțile cât de mult stăpânirea otomană, iar peste țara 
noastră nu ne pare bine să se lățească””. 

Credem că această informaţie lipseşte din cronica 
1661-1709 din motivul că, scrisă la 1712 — după eveni- 
mentele petrecute cu un an înainte — , era inoportună, pu- 
tând fi interpretată ca filorusă sau antiotomană. Aceasta ar 
fi pus într-o lumină proastă nu numai pe Miron Cos- 
tin — care şi aşa nu mai conta — , dar mai ales pe urmaşi, în 
speță pe Nicolae Costin, care ar fi putut fi bănuit de ace- 
leaşi sentimente. 


“ Ibidem, p. 134. 

b. După luptele de la Hotin, din 1673, Ştefan Petri- 
ceicu, domnul Moldovei, se afla în postura de răzvrătit 
față de Imperiul Otoman. Aflat la lubăneşti (sau Ibănești), 
în aşteptarea oştilor poloneze, este părăsit de majoritatea 
boierimii şi a armatei, aşa cum relatează Ion Neculce: „Ce 
Petriceico-vodă, neştiind că şi slujitorii sunt cu dânşii [cu 
boierii — AVD] la un cuvânt, oarecum cu simeţie le grăi, şi 
nu-i crede şi nu vrè să-i sloboadză, dzicând că şi oaste 
leşească vine multă. Jară Miron logofătul au răspunsu: 
«Ori să fie voia mării tale, ori să nu fie, noi nu ne vom 
lăsa casăli să le ie tatarâi». Şi s-au închinat şi i-au dzis: 
«Să fii măriia ta sănătos», şi au ieşit afară”. Atitudinea 
lui Miron Costin este reprobabilă. Nu numai că-şi pără- 
seşte domnul într-un moment critic, dar mai mult ca sigur 
putem bănui a fi fost unul dintre instigatorii inițiali ai 
acestei acțiuni. Când şi-a exprimat dezacordul față de 
domn, a făcut-o în numele tuturor, căci după ieşirea sa din 
cameră „toți boierii şi căpitanii au purces cela după cela 
pre rând a să închina şi au ieşit afară [...] Iar Petriceico- 
vodă au rămas numai sângur, numai cu Hăbăşescul hat- 
manul şi cu casa lui, şi au început a plânge şi a blăstăma pe 
Miron i pe alţii”*!. 

c. Domniei lui Antonie Ruset — domnie apreciată 
de mulţi boieri şi în timpul căreia Miron Costin a fost 
mare logofăt — i se pune capăt în urma pârei la Poartă a lui 
„Miron Costin logofătul şi Alexandru Buhuş hatmanul”. 

Informaţia, prezentă ca atare la Ion Neculce, este 
sensibil deformată de autorul cronicii 1661-1709, care 


5° Ibidem, p. 140. 
* Ibidem, p. 141. 
* Ibidem, p. 151. 

ascunde numele unuia dintre boierii infideli: Miron 
Costin. „Atunci, la întorsul vezirului, au început unii din 
boieri a amesteca şi a pârî pe Antonie-vodă; din carii era 
unul Buhuşi hatmanul, şi altul încă pe carile triacă-l con- 
deiul mieu. ” (f. 30") 

Acest pasaj este cel mai ilustrativ în a ne face să 
vedem în autor un membru al familiei Costin, care are 
interesul, o dată mai mult, să ascundă vina cea mai 
gravă de care ar putea fi acuzat cineva — după cum am 
văzut mai sus — în fața domnitorului Nicolae Mavro- 
cordat: pâra la Poartă. 

d. Momentul uciderii fraților Costin este încă un 
aspect asupra căruia merită să ne oprim atenţia. Autorului 
cronicii 1661-1709 i s-a imputat că nu pune pic de suflet 
în descrierea acestui moment, că nu răzbate din povestire 
nici cea mai mică undă de durere sau de mânie, aşa cum ar 
fi fost normal în cazul în care Nicolae Costin ar fi scris 
despre moartea tatălui său. Dar aceasta este numai aparen- 
ta; în esenţă, autorului nu-i sunt indiferente cele povestite, 
aşa cum se poate remarca cu destulă uşurinţă din parcur- 
gerea următorului pasaj: 


„La văleatul 7200, în luna lui Dechevrie *** dzile, 
în domnie sa, Cantemir-Vodă tăct-au pre Miron Costin ce 
au fostu logofătu mare şi pe frate-său Velicico ce-au fost 
vornic mare, dându-le vină, că s-au ridicatu pre domni€ 
asupra lui. Însă Miron logofătul, nefiind în Eşi într-acè 
dată, ci la țară la un sat al lui, şi s-au fost tâmplat de au fost 
murit giupâniasa; ce vrându să o astruce, iată au sosit şi la 
dânsul, de la Cantemir-Vodă, armaşul al doilea, Răco- 
viță, cu un stiag de lefegii ca să-l ducă la Eş [...] iată de 
sirgu au sosit şi Macre vătavul cu a doua poroncă şi 
într-acel ceas è-au tăiat capul. 

Şi aşè întorcânduzsă trimişii înapoi cu isprăvir€ de 
poruncă, atunce noaptea, ca la 5 ceasuri, scoaseră şi pe 
Velicico vornicul din beciuri, de suptu casa cea mică, şi-l 
duseră la fântână de-i tăcră capul. Şi au stătut acolc față, 
pentru credință, fiiu-său Dumitraşco beizadè păn-ce eu 
tăèt capu.” (£. 81'"-82") 


Primul gând al cronicarului este de a înlătura orice 
îndoială că atât logofătul Miron, cât şi fratele său au fost 
nevinovaţi, moartea lor datorându-se unei învinuiri nejus- 
tificate. „Dându-le vină”, din citatul de mai sus, apare clar 
exprimat într-un alt pasaj cu referire la acelaşi moment: 
[Miron Costin — AVD] „ce i-am vădzutu osânda perindu 
nevinovat de alți domni” (f. 30"). Autorul este categoric. 
Nevinovăţia celor doi nici nu este pusă în discuție — cum 
se întâmplă în celelalte cronici — , în plus, el nu uită să 
amintească rolul nefast jucat de Dimitrie Cantemir în 
acest episod (acelaşi Cantemir care în perioada redactării 
cronicii de care ne ocupăm era hulit deopotrivă de turci, 
împotriva cărora se răzvrătise, şi de voievodul Nicolae 
Mavrocordat, împotriva căruia uneltise)”. 

S-a mai reproşat autorului cronicii 1661-1709 că 
prezintă evenimentul succint; aşa este, dar scurtimea pa- 
sajului câştigă în importanţă prin informaţie (fapt nere- 
marcat până acum). Aşa scurt, este cel mai bine informat 
în legătură cu evenimentul respectiv dintre toate cronicile 
(excepție nu face nici cronica lui Ion Neculce). Cronicarul 


53 Dacă tânărul Dimitrie Cantemir — în 1691, în vârstă de 17 
ani — a asistat sau nu la execuţie nu știm deocamdată, dar din 
informaţia ca atare (singulară până acum) şi din atitudinea rezer- 
vată — deseori înțepătoare — pe care naratorul o adoptă în descri- 
erea domniei acestuia s-ar putea întrezări pana lui Nicolae Costin. 

poate voit a prezentat telegrafic acest episod. Cine este 
nevinovat n-are nevoie de pledoarii, cu atât mai puţin 
atunci când acestea ar putea scoate la iveală fapte ce nu 
trebuie cunoscute, dar mai ales interpretate. Poate rana 
din suflet l-a făcut să treacă „iute” — aşa cum scrie atât de 


frumos Nicolae Iorga — peste eveniment „ca asupra unei 


amintiri dureroase”sf. 


În urma acestei mari paranteze apare foarte clar mo- 
tivul care a făcut ca Nicolae Costin să nu fie menţionat în 
paginile cronicii 1661-1709. Autorul acestei cronici este 
foarte circumspect în ceea ce priveşte ştirile referitoare la 
familia Costin, circumspecție care-l duce până la a fi lipsit 
de obiectivitate. Or, dacă faţă de membrii acestei familii’ 


5 N. Iorga, op. cit., p. 137. 


5 Atitudinea lui Nicolae Costin față de membrii diferitelor 
familii, deşi interesantă de aprofundat, nu vrem să o extindem 
aici, dar găsim necesar să observăm acum atitudinea pe care o 
manifestă cronicarul față de familia Ruset. Această familie este 
privită cu duşmănie atât în cronica 1661-1709, cât şi în cronica 
1709-1711. Aspectul nu a fost sesizat decât parțial de Constan- 
tin Giurescu, care credea că duşmănoasă este numai cronica 
1709-1711 — scrisă de Nicolae Costin — , iar cronica 1661-1709 
n-are nimic de reproşat familiei Ruset, tocmai pentru că n-a fost 
scrisă de acesta. Dar Constantin Giurescu se lasă indus în eroare 
de aspectul de suprafață, cantitativ, al problemei. Iordache Ruset, 
principal opozant al lui Nicolae Mavrocordat, este menționat 
foarte des în cronica 1709-1711 din cauza frecventelor neplăceri 
pe care i le făcea domnitorului. Prin aceasta nu se schimbă fon- 
dul problemei — atitudinea cronicarului față de Ruseteşti — , care 
este comun ambelor cronici, aşa cum se poate observa cu uşurinţă 
din exemplele următoare. Astfel, după arestarea, din ordinul lui 
Nicolae Mavrocordat, a lui Iordache Ruset, „ţara” face o pâră 
scrisă în „divanul cel mic” arătând „ cum fiind Iordache vornicul 
strein, cu fraţii lui, cu vremea au supus toate casele boierești” şi-i 

adoptă tactica prevederii, față de Nicolae Costin adoptă 
formula supremă: tactica tăcerii. Tăcere care nu obligă la 
nimic şi care, am văzut, în cronica 1709-1711 este apli- 
cată din plin. Mai ales că Nicolae Costin era departe de a fi 
omul cel mai neprihănit din Moldova acelor timpuri, aşa 
cum se poate desprinde din izvoaresf. 


„Învrăjbitoriu de domni, de nu să mai satură de domni” (f. 
191"). Cuvintele acestea le citim în cronica lui Nicolae Costin 
pentru anii 1709-1711, dar ele sunt prezente şi în cronica 1661- 
1709, având referire tot la Ruseteşti, dar într-un pasaj din dom- 
nia lui Constantin Cantemir: „lipindu-se Cupăreştii pe lângă Can- 
temir-Vodă şi stând la sfaturile lui din al patrulea an, multe ames- 
tecături între domnie şi între ţări făcut-au Cupăreştii, şi la multă 
cheltuială adus-au ţara. De care lucru, pizma şi zavistiea nici un 
lucru bun nu aduce, fără numai pierdzare de suflet şi unora risi- 
pa de case [...] că acei prieateni a lui Cantemir-Vodă, Cupăreştii, 
adusese pre Cantemir-Vodă până la atâta, de nu i s-ar fi prilejuit 
moarte în domnie, prin temniţăle turcilor ar [i putredzitu”. (f. 78'*) 

Virulenţa opiniei, expresiile asemănătoare, punctele de ve- 
dere convergente au toate o singură rezultantă: modul asemă- 
nător, unitar, în care este privită familia Ruset, atât de cronica 
1661-1709, cât şi de cronica 1709-1711. 


% Făcând abstracţie de faptul că Nicolae Costin servise îna- 
inte interesele altor domnitori care în orice moment se puteau 
transforma din ameninţători în periculoşi domniei lui Nicolae 
Mavrocordat, cităm spre exemplificare un episod din cronica lui 
Pseudo Amiras: „Viind dar capigi-başe la Iaşi, au şedzut câteva 
dzile şi pe cât au îmblat Costantin vodă cu bani ca să-l întoarcă pe 
voia sa şi să-l tragă la dânsul, nemică n-au isprăvit. Însă dzic unii, 
că cu ştirea şi cu voia lui, Neculai Costin ce era hatman şi cumnat 
lui Costantin vodă, adus-au oaste leşească, pe care era mai mare 
Moisei sărdariul şi au călcat gazda capigi-başii, ca să-l ia. Iară el 
nedându-se, s-au bătut cu dânşii şi l-au omorât pe loc”. (Cronica 
anonimă a Moldovei 1661-1729. Studiu şi ediţie critică de Dan 
Simonescu, Bucureşti, Editura Academiei R.S.R., 1975, p. 58.) 

Dacă multe dintre aspectele aduse în discuţie de noi 
până acum au mai făcut obiectul şi altor cercetări, asupra 
limbii în care au fost scrise aceste cronici nu s-a aplecat 
nici un lingvist, ca să nu mai pomenim de istorici”. De 
aceea, considerând-o ca pe o datorie, vom zăbovi mai 
mult în cele ce urmează asupra aspectelor legate de voca- 
bular, sintaxă şi stil, într-un cuvânt asupra aspectului 
lingvistic. 


A. ASEMĂNĂRI DE VOCABULAR”? 


Aşijderea: este întrebuințat foarte rar până la prima 
domnie a lui Antioh Cantemir, de aici intrând în uz ceva 
mai mult, devenind din nou rar la a doua domnie a lui 
Antioh Cantemir; revine frecvent în capitolul despre a 
doua domnie a lui Mihai Racoviţă şi la prezentarea dom- 
niei lui Dimitrie Cantemir. De la a doua domnie a lui 
Nicolae Mavrocordat devine extrem de rar şi cu grafia 
schimbată: „aşijdire”. 

Iară: este frecvent întrebuințat chiar de la domnia 
lui Dabija; deloc la prima domnie a lui Gheorghe Duca, de 


* De aceea am fi bucuroşi dacă unul dintre lingviştii noştri 
s-ar apleca cu o atenţie şi pricepere mai mare decât ale noastre 
asupra acestui aspect, făcând din el obiectul unui studiu minuţios. 


58 Deoarece în manuscrisele păstrate cronicile de care ne 
ocupăm sunt continuate de aşa-numita Cronică a lui Axinte Uri- 
cariul, cu care face corp comun, am găsit necesar ca în acest 
paragraf să nu ne mărginim numai la a compara cele două cro- 
nici, ci să desprindem ce nu au acestea comun cu cronica 1711- 
1715 şi ce au comun între ele. Astfel vom sublinia nu numai 
caracterul unitar al celor două cronici, dar le vom şi individua- 
liza în raport cu oricare alta. 

câteva ori la domnia lui Iliaş Alexandru şi la a doua dom- 
nie a lui Gheorghe Duca, spre a deveni frecvent la dom- 
niile următoare şi foarte frecvent de la capitolul despre 
Carol al XII-lea şi luptele sale, până la sfârşitul domniei 
lui Dimitrie Cantemir. De la a doua domnie a lui Nicolae 
Mavrocordat nu se mai foloseşte. 

De sirgu: este întrebuințat la domnia lui Constantin 
Cantemir, a doua domnie a lui Constantin Duca, a doua 
domnie a lui Mihai Racoviţă, prima domnie a lui Nicolae 
Mavrocordat şi la domnia lui Dimitrie Cantemir. În des- 
crierea domniei a doua a lui Nicolae Mavrocordat nu se 
mai foloseşte. 

A grăi: este întrebuințat numai în primele două 
cronici, în diferite expresii, ca: „grăim aceasta”, „s-au 
străduitu la graiul făcut” (f. 144"), „şi mai în scurtă 
voroavă să grăim” (f. 249") ş.a. 

A dzice: (f. 30%, 109; passim) şi a spune (f. 75", 
225", 257"; passim) sunt termeni proprii cronicilor 1661- 
1709 şi 1709-1711; primul întrebuinţându-se până la dom- 
nia lui Constantin Cantemir, iar al doilea, de aici şi până 
spre sfârşitul domniei lui Dimitrie Cantemir. 

A se face tot una sau a fi tot una, în sensul de a se 
alia, se întrebuinţează numai la domnia a doua a lui Mihai 
Racoviţă (f. 138') şi la domnia lui Dimitrie Cantemir (f. 
212); 

A hălădui, cu sensul de a scăpa, este prezent numai 
în primele două cronici, în forme ca: „să hălăduiască de 
robie” (f. 60"), „au hălăduitu săracii creştini de robie” (f. 
247"). 

A se învârteji: este întrebuințat la domnia lui Con- 
stantin Cantemir (f. 76"), la prima domnie a lui Antioh 
Cantemir (f. 97"), a doua domnie a lui Constantin Duca (f. 

109") şi la domnia lui Dimitrie Cantemir (f. 209%, 211", 
225"). Mai departe nu este folosit. 

Expresia poate fi, folosită în loc de poate, este de 
asemenea caracteristică numai cronicilor 1661-1709 şi 
1709-1711: „ce poate fi au fost şi voia lui Dumnedzău” (f. 
29 ), „ci poate fi au mai avut noroc” (f. 253"), „şi fiind 
poate fi şi batu” (f. 232") ş.a. 

De istov: este întrebuințată la a doua domnie a lui 
Mihai Racoviţă (f. 139") şi la a doua domnie a lui Dimitrie 
Cantemir (f. 249"). 


B. UNITATEA STILISTICĂ 


1. Aşază la început subiectul cu incidentele sale, 
apoi obiectul — complementul — cu determinările sale, iar 


la sfârşit, verbul: 
1661-1709 


„Craiul şvedzescu, până la a- 
cea vreme, ca trei ceasuri, cu 
câteva sute de călăreţi, peste 
Nipru au trecut cu mare trudă”. 
(f. 144) 

„lar vicleanul Mazepa, încă 
cu câteva ceasuri nainte de cra- 
iul şvedzăscu, împreună cu ai 
săi, într-un cuget vicleni, peste 
Nipru au trecut”. (f. 145") 


1709-1711 


„Şi nice moscalii nu le putea 
apărare da” (f. 141”) 


„Şi până în acestu număr de- 
spre îmbe părțile, graiurile de 
pace, fericite şi păzite sunt, ne- 
clintit”. (f. 215") 


2. Aşază complementul înaintea verbului pe care-l 


lămureşte: 
1661-1709 


„Cu el, bani nu strânsese, că 
una, lacom nu era”. (£. 31") 


1709-1711 


„lară el singur la satul său la 
Şerbeşti, purta trebile ”. (f. 264) 

„Că într-aceia vreme, acolo 
era domniia fugită”. (f. 345) 

„Strânsoare mare pentru bani, 
făcea tuturor”. (f. 43") 


„Toată averea noastră o am 
cheltuit” . (f. 203") 

„Şi la boiarii caimacami, po- 
runcă era, nice rămăşiţă şi nici 
un feliu de dare, în țară să nu 
iasă”. (f. 168") 


3. Aşază determinările adjectivale înaintea sub- 


stantivului: 
1661-1709 


„În foarte tare locu...” (f. 144) 


„De curuntă vreme...” (f. 88") 


1709-1711 


„Intrat-au domniia în Iaşi... cu 
mare pohfală, cu alai împără- 
tesc şi cu iscusile podoabe”. 
(f. 171%) 

„după ce au întrat la urechile 
lui Nicolae Vodă, sămețe şi fă- 
ră socoteală cuventele lui”. (f. 
192") 


4. Face uz de hiperbate (separare de cuvinte care 
din punct de vedere gramatical sunt unite): 


1661-1709 


„Le-au, până la pământ, râsi- 
pir”. (£. 24") 


„Dintr-aceste nemilosirdii mul- 
te şi de tot felul ce avea rele, au 
început țara a scădea”. (f. 47") 

„Doar semne i s-au arătat, 
proaste”. (f. 124") 


1709-1711 


„Deci şi aceste lucruri, pre- 
cum deamănuntul i se va lui 
ştire face”. (f. 217") 

„Că acmu şi cărţile lui Antioh 
Vodă era, la acei boiari, scri- 
să cu dată poruncă”. (f. 163") 

„„...fiindu de neamul lui bos- 
neanu şi pentru limba ce ştic, 
sârbească, l-au ales”. (f. 250") 


5. Repetă anumite cuvinte pentru a face să crească 


intensitatea exprimării: 

1661-1709 1709-1711 


Gheorghe Duca „nu cruța ni- „Nu rămânea nice cu bou, ni- 
ce boiar, nice țăran, nice săra- ce cu vacă, nice cu stup, nice 
cu, nice fămei”. (f. 44") cu fânaţ, nice cu pâine...” (f. 

180") 


6. Inversiunile sunt frecvente: 


1661-1709 1709-1711 
Poate „să nu nice crează vre-  „...era scrisă cu dată porun- 
unii...” (f. 47) că”. (f. 163”) 
„Multe orânduiale altele ”. (f. „inceput-au pre izvoade a-i 
43") striga”. (f. 186") 
„Pentru această toată cheltu- „Acolo în casa ci-a mare, sca- 
ială”. (f. 42") un domnesc şi lui pus în stân- 
ga”. (f. 178") 


Cu certitudinea că în studierea limbii operei lui 
Nicolae Costin se mai poate face foarte mult — folosirea 
calculatorului fiind poate cea mai indicată —, încheiem 
trecerea în revistă a asemănărilor lingvistice ale cronicilor 
aduse în discuţie cu convingerea că aspectele sesizate de 
noi mai sus au reuşit să sublinieze unitatea de limbă şi stil 
dintre cronica 1661-1709 şi cronica 1709-1711. 


* 


În concluzie, rezumând cele prezentate în studiul de 
faţă, observăm: 

a. ambele cronici au fost redactate până în sep- 
tembrie 1712 (luna în care moare cronicarul oficial Nico- 
lae Costin); 

b. ambele cronici au fost redactate la curtea dom- 
nească din Iaşi, fiind cronici oficiale; 

c. între cronica 1661-1709 şi cronica 1709-1711 se 
poate remarca o indisolubilă unitate provenită din: 

d. unitatea de idei (în consens cu opiniile domni- 
torului Nicolae Mavrocordat); 

e. părtinirea față de membrii familiei Costin; 

f. unitatea lingvistică. 


TOATE ACESTE ASPECTE NE FAC SĂ VEDEM ÎN 
AUTORUL CRONICILOR 1661-1709 ŞI 1709-1711 PE UNA ŞI 
ACEEAŞI PERSOANĂ: LOGOFĂTUL NICOLAE COSTIN. 

ANEXA 
Cronica 1661-1709 raportată la celelalte cronici 
contemporane” 
| 
l _ 
DOMNITORUL 
APIA PIA 
Eustatie Dabija +|fl+lg|+ 
Gheorghe Duca +|b|+ 
Iliaş Alexandru + A + 
| 
Gheorghe Duca x|b |-— 
— 
Ştefan Petriceicu +la|+ 
Dumitraşcu Cantacuzino , — | b | — 
Antonie Ruset 
Gheorghe Duca 
Dumitraşcu Cantacuzino |- |g |x 
| A 
Constantin Cantemir +|f|x 
ja 
Dimitrie Cantemir x | f 
Constantin Duca Ft — 
Antioh Cantemir xjb + 
Constantin Duca +| f|- 
Mihai Racoviță -lg|+ 
Antioh Cantemir +|f|x 
Mihai Racoviță BE +m | a | * [£ 


® Aceste aprecieri nu trebuie privite cu rigiditate, ele nu fac 


decât să dea posibilitatea unei relative comparații a cronicilor. 

Explicarea semnelor şi a prescurtărilor 


I Cronica 1661-1709 + favorabilă 

II Cronica lui Pseudo-Amiras — nefavorabilă 

III Letopiseţul 1661-1705 x neutră 

IV Izvodul lui Teodosie Dubău f foarte bună 

V Cronica lui lon Neculce b bună 

VI Cronica Ghiculeştilor a aproximativă 

A atitudinea g generală 

PI precizia informaţională m maximă generalitate 


1979 

O PRECIZARE PRIVIND 
ÎNSEMNĂRILE DE TAINĂ ALE LUI 
CONSTANTIN BRÂNCOVEANU 


unt peste o sută de ani de când eruditul Alexan- 

dru Odobescu făcea cunoscută celor interesaţi 
aplecarea domnitorului Constantin Brâncoveanu către pre- 
zicerile de natură astrologică!. Noutatea s-a datorat desco- 
peririi a şase manuscrise întocmite sub forma unor calen- 
dare — intitulate Foletul Novel şi dedicate voievodului — 
ce conțineau pronosticuri politice, meteorologice şi astrolo- 
gice pentru anii 1693, 1694, 1695, 1699, 1701, 1703. Dar, 
pe cât de mare şi de interesantă este valoarea lor intrin- 
secă, mult mai importante sunt însemnările secrete — „de 
taină” — pe care însuşi Constantin Brâncoveanu le-a făcut 
pe filele rămase libere ale calendarelor. Deşi lapidare — şi 
nu de puţine ori redactate sub forma unor criptograme? — , 


1 A.I. Odobescu, Folerul Novel şi Kalandarele lui Constan- 
tin Vodă Brâncoveanul, în „Revista Română”, I (1861), p. 657- 
678. 


2 R. Pava, Criptogramele din însemnările de taină ale lui 
Constantin Brâncoveanu, în „Studii şi Materialş de Istorie Me- 
die”, IV (1960), p. 507-517. 

ele alcătuiesc un adevărat jurnal ce dă posibilitate cerce- 
tătorilor să pătrundă în intimitatea lăuntrică a gândurilor 
şi acţiunilor voievodului muntean, facilitând dezlegarea 
sau înţelegerea multora dintre întâmplările acelor timpuri. 

Pentru multă vreme însă istoricilor le-a fost destul 
de anevoioasă cercetarea textelor, deoarece Alexandru 
Odobescu le publicase incomplet şi pe alocuri defectuos, 
iar cinci, dintre cele şase manuscrise, erau păstrate în 
colecţia particulară a familiei Brâncoveanu şi numai unul 
la Biblioteca Academiei”. Conştient de situaţie, istoricul 
Emil Vârtosu le-a publicat, punând la îndemâna tuturor 
celor interesaţi o ediție adecvată cerințelor ştiinţifice de 
editare a vechilor texte. Mai întâi a văzut lumina tiparului 
o broşură ce conținea numai însemnările lui Constantin 
Brâncoveanu‘, iar la scurt timp, un volum conţinând în 
întregime textul manuscriselor’. Atât în broşură, cât şi în 
volum, Emil Vârtosu a adăugat, celor şase calendare cu- 
noscute de Odobescu, încă două fragmente, datate 1700 şi 
1707, asupra cărora — mai precis asupra celui datat 1700 — 
ne-am oprit şi noi în precizarea de față. 

Păstrat în Biblioteca Academiei Române sub nr. 
3.774, manuscrisul este format dintr-o singură filă, ce a 
aparținut cu siguranță unuia dintre calendarele brâncove- 


3? Cel din 1701 sub nr. 3.213. Astăzi toate manuscrisele de 
tip Foletul Novel se păstrează în depozite publice; vezi I. 
Crăciun şi A. llieş, Repertoriul manuscriselor de cronici interne 
(sec. XV-XVIII) privind istoria României, Bucureşti, Editura 
Academiei R.P.R., 1963, p. 172. 


4 Emil Vârtosu, Însemnările de taină ale lui Constantin 
Vodă Brâncoveanu (1693-1707), Bucureşti, 1940. 


5 Idem, „Foletul Novel”, calendarul lui Constantin Vodă 
Brâncoveanu (1693-1704), Bucureşti, 1942. 

neşti deoarece prezintă aceleaşi caracteristici: pe o parte 
pronosticul politic, iar pe cealaltă însemnările autografe 
ale voievodului. Iată textul lor reprodus după ediția Emil 
Vârtosu: 


„Octomvrie 2 dni, Duminecă, am fost la Golești, de 
prânzu, şi de sară am mersu la vii. 

Octomvrie 3 dni, Luni, au început a culege la vii, la 
Piteşti. Şi într-această zi am trimis pe Vartolomei călăraş 
la Ordie, cu bani de cheltuială capichihaialelor. 

Octomvrie 6 dni, Joi, au venit Stoian vătaf de la 
Ordie. 

Octomvrie 8 dni, Sămbătă, am trimis pe sin Ghidi- 
moc cu 1250 talere, Hanului, dar. 

Octomvrie 9 dni, Dum'necă, isprăvind viile de cu- 
les, de la Piteşti, şi petrecând o săptămână, den mila lui 
Dumnezău, foarte bine, ne-am întorsu iar la Tărgovişte. Şi 

Octomvrie 10 dni, Luni, am sosit iar la Tărgo- 
vişte”, 

Intrat în colecţia Bibliotecii Academiei în anul 1891 
— din biblioteca Mânăstirii Hurez? — , textul de mai sus a 
văzut pentru prima dată lumina tiparului datorită lui Nico- 
lae Iorga, care l-a inclus — ca şi pe cel din 1707 — în ale 
sale Studii şi documente cu privire la istoria românilor“, 
datându-l 1688. Astfel datat, manuscrisul a intrat în 
circuitul istoriografic? şi aşa a rămas până când Emil 


* Ibidem, p. 190. 
7 Ibidem, p. XIV. 


? N. Iorga, Studii şi documente cu privire la istoria români- 
lor, vol. V, Bucureşti, 1903, p. 126-127. 


? Ramiro Ortiz, Per la storia della cultura italiana in Ruma- 
nia, Bucureşti, 1916, p. 204; N. Iorga, Istoria literaturii româ- 

Vârtosu l-a redatat argumentând: „Dar pentru datare, este 
un alt pasagiu mai caracteristic, din 1700: «Viind vreme 
de toamnă, sculatu-s-au măria sa, la Septemvrie 15 zile, 
mergând pe la satele mării sale, la Octomvrie 10 zile au 
intrat în scaunul Tărgoviştei»». Faptele de mai sus, poves- 
tite în cronică şi în însemnări, corespund sau, în orice caz, 
nu se contrazic, iar intrarea în Târgovişte e dată de amân- 
două textele la 10 Octomvrie. E firesc deci, să datăm 
însemnările 1700, după coincidenta pe care o au cu textul, 
datat, al cronicei.”!0 

La rându-i, considerată justă, noua datare a intrat în 
uzul cercetătorilor, care au folosit-o cu încredere în cei 
peste 40 de ani cât au trecut de atunci!!. 


În ceea ce ne priveşte, găsim cu totul nesatisfăcă- 
toare demonstraţia istoricului Emil Vârtosu, considerând 
că manuscrisul nr. 3.774 este greşit datat 1700, iar adevă- 
ratul comput putând fi stabilit cu exactitate. 

Verificând zilele de săptămână pentru luna octom- 
brie a anului 1700, apare dintr-o dată lipsa de concordanță 
dintre acestea şi datele de pe manuscris. Astfel, în 1700, 


neşti, vol. II, Bucureşti, 1928, p. 47; Mario Ruffini, L 'influenza 
italiana in Valacchia nell'epoca di Constantin Brâncoveanu 
(1688-1714), Milano, 1933, p. 61-64. 


' E. Vârtosu, op. cit., p. XIV. 


" Istoria literaturii române, vol. |, Bucureşti, Editura Aca- 
demiei R.S.R., 1970, p. 459; Al. Piru, Istoria literaturii române, 
vol. I, Bucureşti, Editura Didactică şi Pedagogică, 1970, p. 231; 
Mario Ruffini, „ Foletul Novel”. I calendari di Giovanni Candido 
Romano alla corte di Constantin Vodă Brâncoveanu, în „Ana- 
lele Universității Bucureşti. Limbă şi literatură română”, nr. 1-2/ 
1972, p. 198; Dicţionarul literaturii române de la origini până 
la 1900, Bucureşti, Editura Academiei R.S.R., 1979, p. 372. 

ziua de 2 octombrie a căzut miercuri şi nu duminică; 3 
octombrie, joi şi nu luni; 6 octombrie, duminică şi nu joi 
ş.a.m.d.!? Prin urmare, de la bun început anul 1700 iese 
din discuţie. 

Examinând în continuare cronologia domniei lui 
Constantin Brâncoveanu observăm că în intervalul cât a 
durat (1688-1714) trei sunt anii când zilele de săptămână 
cad la datele însemnate de voievod: 1692, 1698 şi 1709. 
Anul 1692 iese din discuţie deoarece redactarea Folerului 
Novel începe, după cum se ştie!?, cu un an mai târziu, în 
1693. Cât priveşte anul 1709, nu există nici cel mai mic 
argument ce l-ar putea indica. Mai mult chiar, întreg con- 
textul politic al anului (Situaţia internațională confuză în 
urma bătăliei de la Poltava; neînțelegerile, devenite acute, 
dintre Brâncoveanu şi Cantacuzini; mazilirea, tocmai în 
octombrie, a domnului moldovean Mihai Racoviță)" în- 
lătură posibilitatea existenţei unor zile de răgaz şi tihnă la 
culesul viilor. Totodată, se ştie că una dintre plăcerile deo- 
sebite ale voievodului era chiar culesul viilor, eveniment 
notat cu regularitate de cronicarul domniei sale; or, toc- 
mai pentru anul 1709 indicaţia lipseşte!?. 

Cu totul altfel stau, însă, lucrurile cu anul 1698, 
când Radu Greceanu specifică: „Deci când au fost la 


2? Documente privind istoria românilor. Introducere, vol. I, 
Editura Academiei R.S.R., Bucureşti, 1956, anexele XI-XII. 
5 E. Vârtosu, op. cit., p. XVII. 


14 Ştefan Ionescu şi Panait I. Panait, Constantin vodă Brân- 
coveanu, Bucureşti, Editura Ştiinţifică, 1969, p. 244-245. 


'5 Logofătul Radu Greceanu, /storiă domniei lui Constantin 
Basarab Brâncoveanu voievod (1688-1714), studiu introductiv 
şi ediţie critică de Aurora Ilieş, Bucureşti, Editura Academiei 
R.S.R., 1970, p. 174-175. 

culesul viilor, au mărsu măriia sa iar la viile de la Piteşti 
de au şăzut o săptămână, după acéia s-au întors iar la Târ- 
govişte”!S. Deci o dublă concordanţă: atât intervalul cât a 
zăbovit domnul la vii la Piteşti — o săptămână — , cât şi re- 
întoarcerea la Târgovişte (şi nu la Bucureşti sau în alt loc). 

Faţă de aceste două elemente mai există şi un al trei- 
lea în sprijinul afirmatiei noastre. Este vorba de o însem- 
nare conținută de Condica de venituri şi cheltuieli a vis- 
tieriei lui Constantin Brâncoveanu la rubrica cheltuielilor 
din toamna anului 1698: „1250 taleri s-au trimis Hanului 
dar, când era la Belgrad ca să nu viă nescai tătari să treacă 
prin ţară la înturnătoare, însă Hanului tal. 1000 şi hasna- 
darului 250”. Cum se poate constata uşor indicaţia este 
identică cu însemnarea pe care domnitorul o face pentru 
ziua de 8 octombrie. 

Oprindu-ne aici, considerăm că cele de mai sus 
sunt suficiente pentru ca manuscrisul nr. 3.774 să poa- 
tă fi datat, fără rezervă, în anul 1698. 


1982 


'* Ibidem, p. 125. 


"7 Condica de venituri şi cheltuieli a Vistieriei de la leatul 
7202-7212 (1694-1704), ediţie de C.D. Aricescu, în „Revista 
Istorică a Arhivelor României”, Bucureşti, Imprimeria Statului, 
1873, p. 442. 

ÎN LEGĂTURĂ CU PATERNITATEA 
PRIMEI SCRIERI ÎN PROZĂ A 
LITERATURII ROMÂNE 


A 
1 recentele articole publicate de Alexandru Piru 


şi de Dan Zamfirescu s-a ridicat din nou problema 
paternității primei scrieri în proză din literatura română, 
Mucenicia Sfântului Ioan cel Nou de la Suceava. Cititorii 
au constatat că argumentul esențial în problema dacă litera- 
tura română începe cu opera unui cărturar bulgar sau cu 
scrierea românului Grigorie de la Suceava este data la 
care a avut loc evenimentul descris în această operă de 
început a literaturii noastre: aducerea moaștelor Sfân- 
tului loan cel Nou la Suceava. Dacă evenimentul a avut 
loc în anul 1402, paternitatea lui Grigorie Ţamblac este 
plauzibilă. Dacă, dimpotrivă, se acceptă data 1415, pro- 
pusă de Dan Zamfirescu pe baza unei variante a Cronicii 
lui Grigore Ureche, atunci paternitatea lui Ţamblac este 
exclusă, deoarece la 1415 Ţamblac era la Kiev şi plecase 
din Moldova (dacă va fi fost), după opinia unanimă, în 
1406. 
Deoarece argumentele ambilor pornesc, în princi- 
pal, de la un pasaj echivoc al Cronicii lui Grigore Ureche, 

discuţia este amenințată să intre pe făgaşul speculațiilor 
sterile. Tocmai de aceea, în cele ce urmează, beneficiind 
de unele date suplimentare, vom încerca să elucidăm 
această problemă. 

Asupra datei de 1402 nu vom zăbovi deoarece argu- 
mentele aduse împotriva ei de Dan Zamfirescu sunt reale, 
pertinente şi definitive. Cine este cât de cât familiarizat cu 
vechile scrieri ale literaturii noastre ştie că anul 1402 nu 
figurează în absolut nici una dintre ele. Faptul că o varian- 
tă (a lui Misail Călugărul) din cele trei ale Cronicii lui 
Grigore Ureche pare să sprijine deducerea acestei date 
este nesemnificativ, chiar şi în cazul când nu am dispune 
de alte izvoare. Din fericire, însă, aceste izvoare există şi 
converg, toate, spre una şi aceeaşi dată: 1415. 

Tradiția moldovenească, deşi nu consemnează nici 
o dată exactă, ştie, totuşi, că aducerea moaştelor s-a în- 
tâmplat „în zilele binecredinciosului loan Alexandru vo- 
ievod şi ale doamnei sale Ana, sub arhiepiscopul Iosif”. 
Informaţia se află pe frescele de la Voroneţ şi Suceviţa, 
precum şi în Prologul din 1574 şi într-un sinaxar din ace- 
eaşi perioadă!. 

Important, aici, nu este numai faptul că Grigorie 
Ţamblac nu apare, cum ar fi fost normal, ci, mai ales, in- 
dicarea soţiei voievodului în persoana Anei, cea de-a 
doua soţie a lui Alexandru cel Bun. După cum este ştiut?, 
până în jurul anului 1405 acesta a fost căsătorit cu Marga- 
reta, catolică originară din Transilvania. l-a urmat, în scurt 
timp, Ana, cu care voievodul a conviețuit până către 1418, 


' AJ. laţimirski, Zz slavianskix rukopisej, Moscova, 1898, 
p. 74-75. 
? Stefan S. Gorovei, Muşatinii, Bucureşti, 1976, p. 42-43. 

când piatra funerară îi consemnează decesul. Deci, tradiția 
infirmă posibilitatea aducerii moașştelor în perioada 
1400-1405, proiectând-o în intervalul 1406-1418. 

Cronica lui Grigore Ureche în varianta Axinte Uri- 
cariul este foarte precisă în această privinţă: „lar la leat 
„6923 [1415] au' trimis de au adus cu multă cheltuială şi 
moaştele sfântului mucenic loan Novi [...]”. 

Prof. Al. Piru consideră că această dată ar fi rezulta- 
tul unui calcul făcut de Axinte Uricariul pornind de la 
adoptarea datei de 6921 (1413) ca an al începerii domniei 
lui Alexandru cel Bun, an la care, conform informaţiei că 
evenimentul s-a petrecut în al doilea an al domniei, s-au 
adăugat 2 şi a rezultat 1415. În realitate, anul 1413 apare 
numai „informativ”, spre a pune pe cititor la curent şi cu 
alt izvor, şi numai după citarea datei din „Letopisețul 
nostru cest moldovenesc": 

„Domniia lui Alexandru Vodă cel bătrân şi bun. 
Letopiseţul nostru cestu moldovenescu scrie că au fost 
cursul anilor 6907 (1399) aprilie 25 când au stătut domnu 
Alexandru Vodă; iar letopiseţul cel latinescu scrie că au 
fost valeatul 6921/1413” (Ms. 174 BAR; acelaşi text în 
ediţia lui P.P. Panaitescu după a doua copie a „variantei 
Axinte Uricariul” din Biblioteca Centrală Universitară 
„M. Eminescu” din laşi, cota V-3. La ed. Panaitescu leto- 
piseţul cel /eșesc, modificat de editor). 

Acest text îi aparţine cu certitudine lui Ureche, 
deoarece îl găsim la fel în cel mai vechi manuscris cunos- 
cut al cronicii, fost în posesia lui Gh. Cardaş şi acum în 
Muzeul de literatură al Moldovei, unde însă are o infor- 
maţie în plus: 

„De domnia lui Alexandru Vodă cel bătrân şi bun. 
Letopiseţul notru cestu moldovenesc scrie c-au fostu cursul 

anilor 6907 aprilie 25 când au stătut domnu Alexandru 
Vodă cel Bun. Jară pre Iuga Vodă scrie că l-au luatu la 
sine Mircia Vodă domnul muntenescu. Iară letopiseţul cel 
latinescu scrie c-au fost văleatul 6921 cându au statut 
dintr-aceştia la domnie Alexandru Vodă”. 

„Letopiseţul nostru” la care trimite Ureche este fără 
îndoială Letopisețul de când s-a început cu voia lui Dum- 
nezeu fara Moldovei, descoperit şi editat de Ioan Bog- 
dan, reeditat de P.P. Panaitescu şi, din nou, însoțit de facsi- 
milul color al manuscrisului slavon 649 BAR, de acad. G. 
Mihăilă, fiindcă numai acolo se află informaţia despre 
Juga Vodă, nu şi în versiunile prescurtate numite de P.P. 
Panaitescu Putna I şi Putna II: 

„În anul 6907 (1399), luna aprilie 23, s-a ridicat 
domn în Ţara Moldovei Alexandru Voievod, iar pe Iuga 
Voievod l-a luat Mircea Voievod.” 

Ureche (sau un copist) a schimbat data zilei din 23 
în 25, în rest având transcrierea şi traducerea exacte din 
letopiseţul citat, care este evident acesta. Ureche a adău- 
gat citarea „letopiseţului latinesc” cu dată 1413. 

În varianta atribuită lui Misail Călugărul şi în cea 
realizată în 1711 pentru Nicolae Mavrocordat şi atribuită 
lui Axinte Uricariul, dar ajunsă până la noi doar în două 
copii posterioare, una a lui Constantin Vladulovici, din 
1724, alta, păstrată acum în manuscrisul de la Iaşi fără 
titlu şi însemnarea de copist, întrucât îi lipsesc pagini şi de 


* Cronicile slavo-române din sec. XV-XVI publicate de lon 
Bogdan. Ediţie revăzută şi completată de P.P. Panaitescu, Bu- 
cureşti, Editura Academiei, 1959, p. 14 şi Letopisețul de când 
s-a început Țara Moldovei: Letopiseţul lui Ştefan cel Mare, edi- 
ție îngrijită, traducere, studiu introductiv şi note de G. Mihăilă, 
Bucureşti, Editura Academiei Române, 2005, p. 43. 

la început şi de la sfârşit, informaţia despre Iuga a fost 
scoasă şi mutată la domnia acestuia, pierzându-se astfel 
dovada că Ureche s-a folosit pentru cronica sa poate chiar 
de actualul ms. slav 649 BAR. 

Dacă Ureche a adăugat trimiterea la „letopiseţul la- 
tinesc”, în schimb Axinte Uricariul, sau cine a realizat 
copia pentru Nicolae Mavrocordat, după ce reproduce 
această trimitere (ca şi autorul versiunii atribuite lui 
Misail Călugărul), adaugă imediat: „Dar au greşit, căci se 
află un uric al lui Alexandru Vodă la mânăstire la Bar- 
novschi şi scrie din văleat 6906”. Deci nu acceptă nici una 
din cele două datări, propunând 1398, aşa încât ipoteza 
prof. Al. Piru că data de 1415 ar fi rezultat din adăugarea a 
doi ani la 1413 nu se susţine. 

Ea este eliminată fără drept de apel prin existența 
anului 6923 (1415) în Letopisețul Țării Moldovei de la 
1661 la 1711 scris de logofătul Nicolae Costin, într-un 
context ce nu mai are nici o legătură cu data începerii 
domniei lui Alexandru cel Bun“. 

Dar esenţialul este stabilirea gradului de credi- 
bilitate al informației privind data respectivă (1415) 
oferită de aceste două cronici, ce-i drept posterioare 
cu mult evenimentului. Totul depinde de aflarea sur- 
sei pe care s-au întemeiat atât Axinte Uricariul, cât şi 
Nicolae Costin. 

Dan Zamfirescu, cu clarviziune, afirmă: „părerea 
mea este că au pus această dată, 1415, pentru aducerea 
moaştelor la Suceava, deoarece amândoi cunoşteau actul 
de danie al lui Alexandru cel Bun pentru Poiana Vlădichii 
(acum pierdut) şi pe acest act, emis cu prilejul aducerii 


* M. Kogălniceanu, Cronicele României, vol. II, Bucureşti, 
1872, p. 36. 

moaştelor, era data respectivă. Evident este o ipoteză, 
câtă vreme nu avem actul” (s.n. — AVD). Raționamentul, 
perfect logic, conţine, totuşi, o inexactitate: actul nu s-a 
pierdut, iar conţinutul său, deşi în rezumat, este păstrat la 
Arhivele Statului din Bucureşti. 

Se ştie că, refugiindu-se în Polonia în anul 1686, 
Dosoftei a luat cu sine, pe lângă moaştele Sfântului loan 
cel Nou, odoarele şi documentele Mitropoliei Moldovei. 
După moartea sa ele au rămas în oraşul Zolkiew, oraş aflat 
sub stăpânirea familiei Radziwill. Deşi domnii români au 
cerut în repetate rânduri restituirea lor, acestea nu au fost 
aduse pe pământul Moldovei decât în 1783, dar, din pă- 
cate, chiar şi atunci au rămas înstrăinate, deoarece Buco- 
vina, cu Suceava, trecuse sub stăpânire austriacă. 

Dispunând, cu aceeaşi ocazie (1783), aducerea la 
Cernăuţi a bunurilor şi documentelor ce aparținuseră lui 
Dosoftei, autorităţile vieneze l-au însărcinat pe Iohan A- 
nastasius Manovarda, casier al oraşului Liov, să inventa- 
rieze documentele rămase de la Mitropolitul Dosoftei. 
Indicele, terminat la 3 ianuarie 1783, rezumă succint, cu 
numeroase lipsuri şi greşeli, 436 de documente”, care, 
toate, au intrat apoi în arhiva administraţiei austriace bu- 
covinene. Această administraţie avea mare nevoie de ele, 
deoarece se afla în plină campanie de confiscare a bunuri- 
lor bisericeşti şi voia să-i dea un caracter legal. Totodată, 
dorea stabilirea exactă a proprietăților fostei Mitropolii a 
Moldovei cu sediul la Suceava şi a celor referitoare la 
Sfântul Ioan cel Nou, pentru a le revendica Mitropoliei 
Moldovei de la Iaşi, privită ca uzurpatoare. Curtea viene- 
ză, împăratul însuşi, arăta o atenţie deosebită rezolvării 


$ Gh. Popovici, Index Zolkiewiensis, în „Candela”, anul III 
(1884); IV (1885). 


www.dacoromanica.ro 


Între Clio şi Polemos 


acestei chestiuni. De aceea s-a dispus, în noiembrie 1783, 
evaluarea bunurilor aparținând Bisericii Sf. Gheorghe din 
Suceava (fostă sediu mitropolitan), precum şi examinarea 
şi traducerea documentelor referitoare la moaştele sfân- 
tului Ioan cel Nouf, cu intenţia clară de a dovedi că nu Mi- 
tropoliei (acum aflată la Iaşi), ci „trupului” (cum zic ei) lui 
loan cel Nou i se dăduseră proprietățile respective, deci 
ele trebuiau să revină, de drept, celor ce deţineau acest 
„trup”, adică austriacilor. 

Cei însărcinați cu această nouă operaţie, care, spre 
deosebire de a lui Manovarda, îşi concentra atenţia exclu- 
siv asupra documentelor Mitropoliei şi în mod special 
asupra celor ce priveau moaștele lui loan cel Nou, sunt 
căpitanul J. Pitzelli şi locotenentul Harsani. Ei au întoc- 
mit o listă de 56 de documente dintre cele aduse din arhiva 
Radziwill de la Zolkiew.” Fiecare document beneficiază 
astfel de un regest, dar şi de un comentariu unde, pe baza 
altor ştiri şi documente, se fac precizări suplimentare, is- 
torico-geografice, care se dovedesc foarte exacte. Absolut 
toate ştirile şi documentele acestui indice sunt confir- 
mate de istorici. 

Or, primul document inventariat — din 1624 — se re- 
feră, printre altele, tocmai la Poiana Vlădichii „pe care 
bătrânul Alexandru voievod le-a dăruit pomenitei Mitro- 
polii a Sucevii în amintirea („zum Andenken” — spre po- 
menirea — AVD) faptului că el împreună cu boierii săi şi 
cu tot poporul s-au dus la această poiană spre a întâmpi- 


$ Arhivele Statului din Bucureşti, Consiliul Aulic de Război 
— Bucovina, XIV/16. Acest fond, deosebit de important, conţine 
actele predate României de către Statul Austriac în urma con- 
venţiei de la Viena din 1921. 


Ibidem, XIV/69. 

na pe Sfântul Ioan cel Nou'*. Această informaţie istorică, 
adevărată însemnare de cronică, inclusă în hrisovul lui 
Radu Mihnea, dar şi în cele ale lui Miron Barnovschi, Va- 
sile Lupu, Gheorghe Ştefan şi Alexandru Iliaş, n-a putut fi 
trecută într-un document oficial decât în baza altui docu- 
ment, anterior, legat direct de evenimentul la care se 
referă şi validat de însăşi cancelaria voievodală. Din feri- 
cire, acest document se mai afla în arhiva adusă de la 
Zolkiew, astfel încât cei doi ofiţeri au avut posibilitatea 
să-l rezume în comentariul la documentul din 1624, toc- 
mai pentru a-l confirma, şi a-i întări autoritatea’. Iată ce 
citim în acest comentariu: 


„Diese Bojana Vladiki ward schon im Jahre 1414 
von dem Fürsten Alexander dem alten dem heil. Ioann 
novi zum EWIGEN ANGEDENCKEN verehret und nachhero 
von dessen Sohn, dem Fürsten Boggdan bestâttigt, als 
ersterer dem eben damals von Akiermann, vulgo Citate 
alba herauf ins Land gebrachten heil. Leib bies dahin 
entgegen gezogen, und zum Denckzeichen einen grossen 
Stein alldort eingraben lassen, auf welchen Er sich nei- 
gend, den heil. Leib empfangen.” 


„Această Poiană a Vlădichii a fost dăruită încă din 
anul 1414 de voievodul Alexandru cel bătrân Sfântului 
loan cel Nou întru VEŞNICA POMENIRE (iar apoi confir- 
mată de fiul acestuia, voievodul Bogdan) când primul 


5 Ibidem, f. 2'. Regest publicat, în originalul german şi în 
traducere română, şi datat de editori „după aducerea moaştelor 
Sf. loan cel Nou la Suceava, probabil în 1402”. Vezi Documenta 
Romaniae Historica, A. Moldova, vol. 1, Bucureşti, 1975, p. 22. 


” Arhivele Statului din Bucureşti, Consiliul Aulic de Război 
— Bucovina, XIV/69, f. 2' (sublinierile ne aparțin). 

[adică Alexandru cel Bun — AVD] a mers până acolo în 
întâmpinarea sfântului trup atunci adus din Akkerman, 
în limba vulgară Cetatea Albă, în sus în ţară, şi ca semn de 
aducere aminte a dispus să fie așezată acolo o piatră 
mare care-l înfățișa pe el aplecându-se spre a primi sfân- 
tul trup.” 

Comentariul, necunoscut până acum, căci mențiu- 
nea din volumul întâi al colecţiei Documenta Romaniae 
Historica atestă o citire defectuoasă şi deci neînţelegerea 
conținutului, impune câteva precizări revelatoare. 


a. Nicolae Costin, Axinte Uricariul şi cei doi ofițeri 
austriaci au folosit aceeaşi sursă de informare. Faptul 
că cei doi cronicari au cunoscut data exactă indică şi 
filiera: Dosoftei — Miron Costin (Jzvodul mironesc) — Ni- 
colae Costin — Axinte Uricariul. Este ştiut că ultimul a 
fost subordonat o vreme, în cancelaria domnească, logo- 
fătului Nicolae Costin şi a copiat din însărcinare dom- 
nească atât lucrări ale lui Miron Costin, cât şi din ale lui 
Nicolae Costin, între care chiar Letopisețul 1661-1711, 
unde se găsea, cum am amintit, data de 6923 (1415) pen- 
tru aducerea moaştelor. 

b. Documentului emis de Alexandru cel Bun cu pri- 
lejul aducerii moaştelor lui loan cel Nou, i-au urmat con- 
firmările lui Bogdan II şi Ştefan cel Mare, aşa cum arată 
hrisovul lui Vasile Lupu' din 7 aprilie 1637. În 1783 mai 
exista uricul lui Bogdan (menţionat în regest într-o propo- 
ziţie incidentală pe care, în traducere, am dat-o în parante- 
ză), dar se pierduse cel al lui Ştefan cel Mare. Totodată, 
perilipsisul (inventarul) Mitropoliei, întocmit la sfârşitul 


1 Ibidem, XVII/23, doc. nr. 1. 

secolului al XVIII-lea menționează doar o mică parte din 
documentele aduse la Cernăuți de la Zolkiew, de pe care, 
probabil, se scoseseră copii.!! Între timp nu ştim ce s-a 
petrecut cu aceste documente, al căror conţinut, acum, îl 
ştim doar din perilipsisul editat de Erbiceanu ori din rezu- 
matele germane. 

Documentele referitoare la Poiana Vlădichii, menţi- 
onate în „Perilipsis”, constatăm acum că sunt mai pu- 
ține — cinci — față de cele pe care le găsim în inventarul 
german al celor doi, iar hrisovul lui Alexandru cel Bun, 
deşi amintit, apare în perilipsis fără dată, deci nu a fost 
văzut direct. Dar faptul că a fost menţionat atestă că SE 
ŞTIA DE EXISTENȚA SA. Devine clară, comparând peri- 
lipsisul cu inventarul celor doi funcţionari austriaci, poli- 
tica administraţiei: s-a permis eliberarea de copii, dar 
numai după documente triate în prealabil, tăinuindu-se o 
parte din ele (această practică a administraţiei imperiale 
este de altfel binecunoscută). 

Grăitor este faptul că din totalul actelor originale 
catalogate de Manovarda nici unul nu mai există astăzi 
decât în copii germane ori în rezumate. Sunt sigur însă că 
ele se află undeva în arhivele Austriei, şi anume acolo un- 
de profesorul Ferdinand von Zieglauer descoperea, spre 
sfârşitul secolului al XIX-lea, câteva dintre ele, de cea mai 
mare importanţă!”. 

c. Anul 1414 consemnat în comentariul german este 
mult mai important decât ne-am aştepta. Avem, graţie ce- 


" Constantin Erbiceanu, Istoria Mitropoliei Moldovei şi Su- 
cevei şi a catedralei mitropolitane, Bucureşti, 1888, p. 20-23. 


'2 Ferdinand von Zieglauer, Geschichteichen Bilder aus der 
Bukovina, IV, 1897, p. 61-69. Idem, Sr. Johannes Novi von 
Suczava, Cernăuţi, 1897. 

lor doi cronicari moldoveni, văleatul hrisovului lui Ale- 
xandru cel Bun: 6923, ceea ce înseamnă 1415, deoarece în 
secolul al XV-lea începutul anului în Moldova era plasat, 
ca şi astăzi, la 1 ianuarie. Cu timpul, din a doua jumătate 
a secolului al XVI-lea, s-a trecut la anul bizantin, care 
începea la 1 septembrie, dar acest fapt nu l-au descoperit 
decât istoricii moderni. În secolele XVII, XVIII şi XIX 
s-a crezut că şi în secolele anterioare s-a folosit cronologia 
de la 1 septembrie. Este ştiut că pentru a transforma anii 
erei bizantine — de la facerea lumii — în ani ai erei noastre 
trebuie să se scadă din văleat 5508, pentru lunile ianuarie- 
august, şi 5509, pentru lunile septembrie-decembrie. Da- 
că anul începe, însă, la 1 ianuarie, cifra de 5509 nu mai 
este necesară. Cei doi ofițeri crezând — ca toată lumea — 
că şi în secolul al XV-lea anul începea la 1 septembrie, 
văzând în document una din lunile septembrie, octombrie, 
noiembrie sau decembrie, au crezut că trebuie să calcu- 
leze cu 5509 şi nu cu 5508. De aceea anul erei noastre, 
1415, este, aici, micşorat cu o unitate. 

Deci, putem afirma cu siguranță că moaştele 
Sfântului Ioan cel Nou au fost aduse în Moldova în 
anul 1415, mai precis, în perioada septembrie-decem- 
brie din acest an. 

Evenimentul se înscrie perfect în orientarea politică 
din acel moment a lui Alexandru cel Bun. Acesta ocupase 
Sniatinul şi Colomeea în 1413, iar în primăvara lui 1415 
avusese ultima sa întâlnire personală în vederea prestării 
omagiului, pe care o condiționase să aibă loc în Pocuția, la 
Sniatin, ceea ce însemna de fapt că regele Poloniei se de- 
plasa el şi nu „vasalul”, acceptând, odată cu omagiul, şi 
drepturile acestuia asupra Pocuţiei. Era de fapt apogeul 
prestigiului şi al puterii lui Alexandru cel Bun în fața 

marelui regat vecin ! lar acum, prin aducerea moaştelor 
Sfântului Ioan cel Nou, se afirma, o dată în plus, că nea- 
târnarea Moldovei, recunoscută de Wladislaw Jagiello în 
1411, este o realitate de netăgăduit şi în domeniul religios 
(Sensul politic al acestui act — afirmând independența 
ideologico-religioasă a Moldovei față de puterea vecină — 
a fost bine reliefat de Dan Zamfirescu, încât nu mai 
insistăm)'?. 

Încheiem cu speranţa că am stabilit un adevăr evi- 
dent: Mucenicia Sfântului Ioan cel Nou de la Suceava 
este o scriere posterioară anului 1415. Istoricii literari 
să tragă singuri concluziile. 


1983 


3 Dan Zamfirescu, Accente şi profiluri, Bucureşti, 1983, p. 
37-49. 

O PROBLEMĂ DE METODOLOGIE 


1. Când în urmă cu câtva timp am publicat articolul 
În legătură cu paternitatea primei scrieri în proză a lite- 
raturii române (,„Luceafărul”, nr. 44/1983), punând în 
circuitul istoriografic o mărturie nefolosită până atunci 
despre un important şi revelator document, am crezul că 
noua sursă este — prin claritatea informaţiilor conținute — 
o probă concludentă că anul aducerii moaştelor Sfântului 
Ioan cel Nou la Suceava este 1415. Acesta a fost şi mo- 
tivul care m-a determinat atunci să afirm: „Asupra datei 
1402 nu vom zăbovi deoarece argumentele aduse îm- 
potriva ei de Dan Zamfirescu sunt reale, pertinente şi 
definitive”. Probabil că atunci m-am înșelat din moment 
ce profesorul Al. Piru, în Epilogul său din „Luceafărul”, 
nr. 52/1983, afirmă răspicat că domnia sa ar fi „dovedit” 
că data aducerii moaştelor este 1402, iar articolul meu nu 
numai că „nu conţine nici o dovadă în plus”, dar nici mă- 
car „n-are legătură cu anul aducerii moaştelor în ţară care 
rămâne 1402”. 

Deşi profesorul Al. Piru găseşte că nu poate acorda 
contribuţiei mele decât un expeditiv P.S., în realitate se 

observă cu uşurinţă că întregul articol mă vizează în ex- 
clusivitate, deoarece discută problema datării în coordo- 
natele trasate de mine, fără a răspunde la niciuna dintre 
obiecțiile lui Dan Zamfirescu. 

Într-adevăr, subsemnatul este acela care a evidenţiat 
— ce-i drept, foarte succint şi putând trece neobservat, 
cum a şi fost — că Axinte Uricariul nu numai că nu deduce 
data de 1415 pornind de la o cronologie greşită care dă- 
dea anul 1413 ca an al urcării pe tron a lui Alexandru cel 
Bun — cum susţinuse prof. Al. Piru — , dar tocmai el este 
singurul care contestă explicit data de 1413, ceea ce preo- 
pinentul nostru nu a observat şi, în consecință, consacră 
aproape întregul Epilog repetării, fără nimic în plus, a 
acestui argument, a cărui lipsă de valoare credeam că am 
dovedit-o. Sunt deci obligat să revin, de data aceasta cu 
textul în față: 


„[...] iar letopiseţul cel latinesc [se aminteşte în 
toate variantele şi nu numai la Axinte, cum spune 
prof. Piru — AVD] scrie că au fost vă leatul 6921 
[1413). Dar AU GREŞIT [adaugă numai Axinte în 
varianta sa ! — AVD] căci se află un uric al lui Ale- 
xandru vodă la mănăstire la Barnovschii şi scrie 
din vă leat 6906 [1398].” 


Deci calculul atribuit lui Axinte de prof. Al. Piru 
(1413 + 2 = 1415) îi aparţine în exclusivitate dânsului şi 
nu are nimic comun cu Axinte Uricariul, care, după cum 
s-a văzut, nu „optează” (Al. Piru) deloc pentru 1413. Nu 
înțeleg, în consecință, de ce opune prof. Al. Piru pe 
Axinte lui Nicolae Costin. Ei sunt de altfel de acord şi cu 
anul 1415 pentru aducerea moaştelor, iar faptul că prof. 

Piru contestă (urmându-l pe C. Giurescu) paternitatea lui 
Nicolae Costin asupra Letopisețului Țării Moldovii de la 
Ștefan sân Vasile vodă încoace... nu înseamnă că a răs- 
puns în felul acesta articolului prin care cred că am redat 
marelui cronicar o operă de care pe nedrept a fost privat 
câteva decenii (deşi nici N. Iorga şi nici G. Călinescu nu 
au subscris la opinia lui C. Giurescu, continuând să-l con- 
sidere pe Costin ca autor). 

2. Profesorul Al. Piru scrie textual în P.S.-ul dom- 
niei sale: 


„Autorul articolului reproduce regestul actului de 
danie a locului numit Poiana Vlădicii întocmit de 
J. Pitzelli şi Harsani din Documenta Romaniae 
Historica, Z, 1975, p. 22, unde editorii au dat ca 
dată a aducerii moaştelor sfântului Ioan cel Nou 
anul 1402. Din regest rezultă clar că Poiana 
Vlădicii a fost dăruită de Alexandru-Vodă în 
cinstea sfântului Ioan cel Nou în 1414, când 
voevodul a aşezat acolo o piatră mare...” (subli- 
niere AVD) 


Cititorii articolului meu pot constata singuri că prof. 
Piru confundă regestul documentului din 1624 emis de 
Radu Mihnea, editat în Documenta Romaniae Historica 
(după „Inventarul” lui Manowarda), cu regestul actului 
din 1415 al lui Alexandru cel Bun, întocmit numai de J. 
Pitzelli şi Harsani în 1783, regest aflat în comentariul 
celor doi, din Arhivele Statului din Bucureşti, Consiliul 
Aulic de Război — Bucovina, XIV/69, f. 2', şi publicat 
pentru prima oară de mine. El constituie de fapt însăşi 
contribuţia mea în această chestiune. Orice discuţie ni se 
pare de prisos. 

3. Referirile cu privire la localizarea „Cetăţii Albe” 
sunt — aici — inoportune şi menite a deruta, căci problema 
în discuţie este: când au fost aduse moaştele Sfântului 
loan cel Nou şi nu de unde au fost aduse, problemă în care 
am împărtăşit şi împărtăşesc — ca şi prof. Piru — opinia lui 
P.Ş. (sic 7) Năsturel. 

4. A susţine că documentul din 1415 „n-are legătură 
cu anul aducerii moaştelor în ţară” înseamnă a ignora deli- 
berat textul însuşi, care spune clar că trupul a fost adus 
„Chiar atunci” (eben damals) şi nu la o dată cu mult anteri- 
oară. Ce rost avea acest „eben damals” lângă informaţia 
aducerii în țară („ins Land gebrachten”) dacă ar fi fost 
vorba doar de aşezarea unei pietre comemorative, cum 
susține prof. Piru ? 

Cât priveşte cele două Cetăți Albe, este de remarcat 
un amănunt: Se spune în regest că „trupul” a fost adus „de 
la Cetatea Albă în sus în tară”, ceea ce, după opinia noas- 
tră, trebuie înțeles nu că acolo se aflase acesta până atunci, 
ci că de acolo a început procesiunea moaştelor, cu un po- 
pas la Iaşi (unde au fost întâmpinate în Poiana Vlădichii 
de voievod) şi cu ultima oprire la Suceava. Până la Cetatea 
Albă ele fuseseră aduse, desigur, pe o corabie, de la Kerci. 

5. Prof. Al. Piru mai scrie: „«În doi ani ai domniei 
sale» înseamnă în 1402, căci într-adevăr exista mănăsti- 
rea Bistriţa căreia la 31 octombrie Alexandru cel Bun îi 
dăruia două mori lângă târgul Baia”. 

Într-adevăr, la această dată cele două mori au fost 
dăruite. Dar nu Bistriţei, ci Moldoviței (Documenta Ro- 
maniae Historica, |, p. 23). Până acum nimeni n-a susți- 
nut vreodată că Mânăstirea Bistriţa ar fi existat în 1402, 
deoarece primul document care o atestă este din 7 ianuarie 
1407 (Documenta Romaniae Historica, 1, p. 29-20). 


www.dacoromanica.ro 


19 


Alexandru V. Diţă 


În concluzie, socotim că este necesar să se întreprin- 
dă investigaţii în Arhivele din Viena, spre a descoperi 
însuşi actul lui Alexandru cel Bun, care va rezolva defini- 
tiv chestiunea. Până atunci un fapt este evident: Epilogul 
profesorului Alexandru Piru ne dovedeşte încă o dată 
carența de metodă ce explică şi repetatele erori la care 
ajunge autorul. 


1984 

„CRONICILE MEDIEVALE ALE 
ROMÂNIEI” 
— câteva precizări — 


A 
E ultimii douăzeci de ani au văzut lumina tiparului, 


în ediții critice judicios întocmite, mai multe texte 
ale istoriografiei şi literaturii româneşti medievale decât 
s-au publicat într-un întreg secol de activitate în domeniu, 
începând cu 1845 — anul în care Mihail Kogălniceanu 
începea să dea la iveală Letopisețile Țării Moldovii, iar 
sub îngrijirea lui Nicolae Bălcescu şi a lui August Trebo- 
niu Laurian a apărut primul volum din Magazin istoric 
pentru Dacia — şi sfârşind cu 1944, anul când P.P. Panai- 
tescu realiza cea dintâi ediție ştiinţifică a Letopisețului 
Țării Moldovei de la Aron Vodă încoace, de Miron Costin. 
Afirmația noastră se poate verifica uşor, „cu cărţile 
pe masă”, unde vom găsi pe Grigore Ureche şi Miron 
Costin, pe Neagoe Basarab, Cantemir şi Șincai, pe Dosof- 
tei şi Neculce, Cronica domniei lui Mihai Viteazul şi cea 
mai mare parte din opera Școlii Ardelene, Codicele Voro- 
neţean şi Însemnările lui Constantin Brâncoveanu, pe 

Nicolae Milescu şi pe Naum Râmniceanu, pe Varlaam, 
Antim Ivireanu, Radu Tempea, loan Zoba din Vinţ şi mulţi, 
mulți alții, astăzi nemaiexistând, practic, nici un nume de 
seamă al vechii culturi româneşti care să nu poată figura 
sau să nu figureze efectiv pe coperta unei cărţi. 

Dovedind o deplină şi amănunțită cunoaştere a si- 
tuaţiei, dar conştient de faptul că în acest domeniu s-a 
făcut totuşi puţin, istoricul Ştefan S. Gorovei se întreba şi 
întreba, nu de mult, Unde ni sunt cronicarii ? („„Lucea- 
fărul” din 26 decembrie 1987; vezi şi articolul „Serii ” şi 
„ Colecţii”. Cronicile, în „Luceafărul” din 30 ianuarie 
1988), atrăgând atenția asupra stadiului în care se află 
acum colecţia Cronicile medievale ale României, care, la 
mai bine de un sfert de veac de la inaugurare (1959) şi la 
aproape patru decenii de la constituirea comisiei (uneori i 
se spune comitet) menite a-i stabili cadrele şi conţinutul 
(1953), nu a ajuns încă să cuprindă nici una dintre 
marile creaţii ale istoriografiei noastre medievale. Vo- 
lumele apărute deja sunt mai degrabă rodul unor preocu- 
pări întâmplătoare, al iniţiativelor mai mult sau mai puţin 
individuale şi nu, cum ar fi fost firesc, al unui plan ju- 
dicios întocmit şi aplicat prin unirea şi coordonarea efor- 
turilor tuturor specialiştilor în domeniu. 

Fiind întru totul de acord cu cele constatate şi afir- 
mate de cercetătorul ieşean, considerăm, şi dorim să fie 
privite ca atare, cele două articole ale sale ca punctul de 
început al unei dezbateri interdisciplinare — este ştiut, spre 
exemplu, că lingviştilor şi filologilor nu le sunt folositoa- 
re ediţiile întocmite de istorici, aşa încât o punere de acord 
ar fi benefică — privind situaţia în care se află publicarea 
vechilor izvoare româneşti — narative şi documentare — , 
dar şi a celor străine cu referire la români. 

În cele ce urmează ne vom opri şi noi asupra colec- 
ției de interes naţional a Cronicilor medievale ale Romă- 
niei deoarece stadiul în care ea se găseşte ne apare, la o 
privire atentă, ca fiind de o gravitate acută; căci mai bine 
de 95% din ceea ce era inventariat în Repertoriul manus- 
criselor de cronici interne privind istoria României (peste 
400 de titluri) — pentru a rămâne la momentul de referință 
al începutului, îmbogăţit însă ulterior — nu a văzut încă 
lumina tiparului (fireşte, în cadrul corpusului). Desigur, 
includem aici şi cronicile transilvănene — indiferent de 
limba în care au fost scrise: română, germană, maghiară 
sau latină —, față de care, din motive greu de precizat, 
membrii comisiei au adoptat un punct de vedere cu totul 
special: „Pe lângă seria sa principală, constituită din edi- 
țiile critice ale operelor originale, scrise în țările române, 
în cursul evului mediu, colecţia Cronicile medievale ale 
României va avea şi două serii anexe, una cuprinzând cro- 
nici săseşti şi maghiare din Transilvania în traducere româ- 
nească, iar alta, de asemenea în traducere, fragmente din 
cronici străine privind trecutul țărilor noastre (Repertoriul 
manuscriselor de cronici interne, sec. XV-XVIII Privind 
istoria României, Bucureşti, Editura Academiei Populare 
Române, 1963, p. 6; lucrare valoroasă, întocmită de A. 
Ilieş şi I. Crăciun, al cărei Cuvânt înainte, din care cităm, 
nu aparține autorilor). Iată deci „argumentele” ce au făcut, 
probabil, ca până acum nici Radu Tempea, nici Petru Bod, 
pentru a nu mai vorbi de Samuil Micu şi loan Budai 
Deleanu (toți incluşi în Repertoriu), să nu fie editaţi în 
colecţie, iar Hronica Românilor de Gheorghe Șincai sau 
Încercare de istorie românească de Johann Filstich, deşi 
editate în aceşti ani să nu-şi găsească locul în corpus, mai 
ales că, paradoxal, aparatul ştiinţific al celei dintâi, şi 

editarea integrală a celei din urmă au fost asigurate de 
cercetători care la acea dată erau încadrați la Institutul de 
istorie „Nicolae Iorga”, instituție ale cărei obligații în 
această privință sunt binecunoscute şi de mult asumate: 
„Inițiativa alcătuirii acestei monumentale colecții, care va 
cuprinde toate cronicile țării (sublinierea noastră — 4 VD), 
aparține Institutului de istorie al Academiei, azi Institutul 
de istorie „N. Iorga” din București, în care s-a şi realizat 
majoritatea volumelor apărute” (Enciclopedia istoriogra- 
fiei româneşti, Bucureşti, Editura Ştiinţifică şi Enciclope- 
dică, 1978, p. 400). 

Precizarea, datând deci din anul 1978, vine din par- 
tea unuia dintre membri fondatori ai „comitetului”, adică 
a celor care la începutul anilor '60 afirmau că „apariţia no- 
ilor ediţii critice se va desfăşura într-un ritm tot mai 
susținut şi nu peste multă vreme cercetătorii vor avea la 
dispoziție corpul complet al cronicilor noastre medie- 
vale ” — sublinierea noastră (Repertoriul, p. 5-6). Cât de 
susținut a fost acest ritm şi în ce constă materializarea 
acelui nici 5 % realizat până astăzi din proiectul anunţat 
ne apare cu evidență la o simplă enumerare în ordinea 
apariţiilor volumelor publicate: 


— 1959: Cronicile slavo-române din sec. XV-XVI 
publicate de loan Bogdan (ed. P.P. Panaitescu); 

— 1960: Istoria Țării Româneşti (1290-1690). Leto- 
pisețul Cantacuzinesc (ed. C. Grecescu şi D. Simonescu); 

— 1963: Radu Popescu, Istoria domniilor Țării Ro- 
mâneşti (ed. C. Grecescu); 

— 1965: Cronica Ghiculeştilor. Istoria Moldovei 
între anii 1695-1794 (ed. Nestor Camariano şi Ariadna 
Camariano); 

— 1965: Georg Kraus, Cronica Transilvaniei, 1608- 
1665 (ed. Gh. Duzinchievici şi E. Reus-Mârza — N.B. ca 
Supliment nr. l al seriei; este singura cronică transilvă- 
neană apărută în colecţie); 

— 1967: Cronici şi povestiri româneşti versificate, 
sec. XVII-XVIII (ed. D. Simonescu); 

— 1969: Nicolae Stoica de Haţeg, Cronica Banatu- 
lui (ed. D. Mioc); 

— 1970: Radu Greceanu, Istoria domniei lui Cons- 
tantin Basarab Brâncoveanu, 1688-1714 (ed. A. llieş); 

— 1975: Cronica anonimă a Moldovei. 1661-1729. 
Pseudo Amiras (ed. D. Simonescu); 

— 1987: Dionisie Ecleziarhul, Hronograf. 1764- 
1815 (ed. Dumitru Bălaşa şi Nicolae Stoicescu); 

— 1987: Gheorghe Brancovici, Cronica româneas- 
că (ed. Damaschin Mioc şi Marieta Adam-Chiper). 


Prin urmare, doar 11 apariţii în 29 de ani (1 ianuarie 
1959 — 31 decembrie 1987) şi un ritm invers decât cel 
anunţat: nu „tot mai susținut”, ci aproape stagnat după 
anul 1970. Căci, dacă între 1959 şi 1970 (inclusiv) — 12 
ani — au apărut 8 tomuri, ceea ce înseamnă un ritm de apa- 
riții de două volume la 3 ani, între 1971 şi 1987 (inclu- 
siv) — 17 ani — au apărut numai 3 tomuri, adică un volum 
la aproape 6 ani (cu observaţia că în decurs de 16 ani 
— 1971-1986 — nu a văzut lumina tiparului decât un sin- 
gur volum, cel editat de Dan Simonescu). Constatăm deci 
existența a două etape: 1959-1970, când eforturile de 
îndeplinire a planului sunt evidente, şi perioada de după 
1970 (anul plecării din directoratul Institutului de istorie 
„N. Iorga” a academicianului A. Oțetea), când edificarea 
corpusului național de cronici este dacă nu abandonată, 
oricum lăsată total la voia întâmplării. 

Este de mirare cum, într-o atare situație, membrii 
comisiei (comitetului) au putut să mai promită — în repe- 
tate rânduri şi ignorând complet realitatea — că „în cel mai 
scurt timp” întregul corpus va sta la îndemâna celor inte- 
resaţi, când era evident că în ritmul în care înainta colecția 
perspectiva devenise cel puțin multiseculară, ca să nu 
spunem milenară. Căci a edita 400 de cronici — de fapt, 
numărul este mai mare — cu o viteză medie de un volum la 
31,6 luni, oricât s-ar încerca estomparea adevărului, este 
clar că ultimul tom n-ar putea apărea mai devreme de 
scurgerea a 1.054 de ani, adică în anul 3.013 (dacă am fi 
luat ca bază de calcul ritmul de editare al fiecărei etape 
fixate mai sus, rezultatul ar fi fost de 600 de ani în primul 
caz şi de 2.400 de ani în cel de-al doilea). 

Dar înțelegerea exactă a situației mai comportă şi 
precizări de o altă natură, anume: Cine sunt oamenii care 
au trudit ca atåt cât s-a făcut să fie făcut ? Mărturisim că 
nu ne-ar fi venit ideea abordării acestui aspect dacă Ştefan 
S. Gorovei n-ar fi pomenit despre aportul în această pri- 
vință al generaţiilor. Or, înseşi numele editorilor de până 
acum ai Croncilor medievale ale României vorbesc de la 
sine: Constantin Grecescu, Dan Simonescu, Gheorghe 
Duzinchevici, Aurora llieş, P.P. Panaitescu (care, am 
văzut, îngrijeşte, cu unele adăugiri lucrarea slavistului 
loan Bogdan apărută la sfârşitul secolului al XIX-lea), 
Nestor şi Ariadna Camariano, toți făcând parte din „gene- 
rația” născută în intervalul 1900-1918. Semnătura lor se 
află pe 8 din cele 11 tomuri ale seriei, deci pe 72% din 
totalul apariţiilor, celelalte 3 titluri (28% din apariţii) fiind 
îngrijite de cercetători născuţi ulterior şi afirmaţi după 
1948, anul reorganizării activității ştiinţifice în cadrul 
Academiei. 

Am adăugat rândurile de față celor semnate de 
Ştefan S. Gorovei — la care, repetăm, subscriem — având 
conştiinţa clară că se impun o analiză judicioasă şi măsuri 
ferme pentru îndreptarea acestei stări de lucruri la baza 
căreia se află, indiscutabil, nu cauze obiective — reali- 
zările remarcabile obținute în afara colecţiei o dove- 
desc — , ci subiective. Este datoria noastră, a istoricilor şi 
filologilor de astăzi, de a găsi cele mai adecvate mijloace 
pentru ca istoriografia şi cultura română să ajungă a vedea 
împlinit unul dintre marile vise ale înaintaşilor: CORPUS 
CHRONICARUM ROMANIAE. 


1988 


P.S. după douăzeci de ani: Deoarece în intervalul 
1988-2008 în colecția Cronicile medievale ale României 
nu a mai apărut decât un singur volum — şi acela aflat în 
„bun de tipar” anterior lui 1989 (Constantin Cantacuzino 
Stolnicul, /storiia Țării Rumâneşti, ed. Damaschin Mioc, 
1991) — , astăzi nu putem decât să constatăm eşecul aces- 
tui proiect şi, odată cu el, spulberarea altui mare vis al 
înaintaşilor. 

DESPRE UN PRETINS CRONICAR: 
AXINTE URICARIUL 


A Uricariul, copist de documente şi cronici 
interne, care a activat la Curtea din Iaşi în pri- 
mele două decenii ale secolului al XVIII-lea, este un nume 
ce, de mai bine de un veac — de când Mihail Kogălniceanu 
a editat Letopisiţile Țării Moldovii — , poate fi întâlnit în 
toate sintezele de istoria vechii literaturi şi istoriografii ro- 
mâneşti ca autor al scrierii De a doua domnie a lui Nicolae 
Alexandru Vodă. Nimeni nu s-a întrebat însă până acum 
câtă îndreptăţire se află în a-i atribui acestui „simplu scri- 
itor de documente” — cum îl numea Nicolae Iorga — pa- 
ternitatea asupra cronicii oficiale privind a doua domnie a 
lui Nicolae Mavrocordat în Moldova (1711-1716), între- 
prindere ce se vădeşte a fi realizată din însărcinarea directă 
a domnului şi cu masivul concurs al acestuia pentru multe 
din informaţiile consemnate, atitudine nemaiîntâlnită la 
nici un voievod, mai ales într-o lume în care respectarea 
ierarhiilor sociale făcea inoperantă o astfel de alegere 
(căci cronicile oficiale ale Moldovei şi Munteniei, fără 

excepție, sunt realizări ale marilor boieri, care deti- 
neau sau deținuseră importante functii în stat). 

O vom face noi, dând la o parte unanimitatea păre- 
rilor cu privire la „Letopiseţul de necontestat al lui Axinte 
Uricariul”!, lucrare despre care „ştim sigur că aparține lui 
Axinte Uricariul, pentru că ni s-a păstrat parțial manu- 
scrisul ei autograf”. Aşa să fie ? 

Cercetând cele trei ediţii ale scrierii în discuţie — 
două aparținând lui Mihail Kogălniceanu (1845 şi 1872) 
şi una lui loan Șt. Petre (1944) — am fi tentaţi să spunem 
că da ! Deoarece ambii editori îl dau ca autor incontestabil 
pe Axinte. În ediţia lui Kogălniceanu scrierea se deschide 
cu titlul „4 doua domnie a lui Neculai Alecsandru Mavro- 
cordat V.V. în Moldova de Acsinti Uricarul (171 1-1716)” 
şi se încheie cu precizarea „Sfârșitul domniei a doua a lui 
Nicolai Mavrocordat Vodă, scrisă de Acsinti Uricarul '”. 
În ediţia lui Ioan Şt. Petre, însoţită de un dezvoltat studiu 
introductiv, aprecierile sunt categorice şi explicite: „Ni 
s-a păstrat izvodul original al lui Axinte Uricariul în 
manuscrisul nr. 6 de la Biblioteca Universităţii din laşi 
[...] Având la îndemână izvodul original al lui Axinte, 
l-am copiat în întregime literă cu literă [...] Prin această 
ediție, am urmărit să pun la îndemâna publicului şi a 
specialiştilor cronica lui Axinte aşa cum ni s-a păstrat în 


izvodul original scris în anii 1715-1716 chiar de Axinte”. 


! I.D. Lăudat, Istoria literaturii române vechi, vol. III, 
Bucureşti, 1968, p. 6. 


? Al. Piru, Istoria literaturii române de la origini până la 
1830, Bucureşti, 1977, p. 267. 


? Mihail Kogălniceanu, Cronicele României, vol. II, 
Bucureşti, 1872, p. 119 şi 173. 


* Toan Şt. Petre, Axinte Uricariul, studiu şi text, Bucureşti, 
1944, p. 69-70. 


www.dacoromanica.ro 


89 


90 


Alexandru V. Diţă 


Totuşi realitatea este alta şi poate fi probată dacă 
cercetăm cele 15 manuscrise descoperite până acum? care 
conţin — integral sau parţial — textul De a doua domnie a 
lui Nicolae Alexandru Vodă. Manuscrise copiate în inter- 
valul cuprins între anii 1715/1716 şi prima jumătate a 
secolului al XIX-lea, cunoscute astăzi prin siglele: 

— la Biblioteca Academiei Române, manuscrisele 
româneşti nr.: 37, 56, 58, 239, 241, 532, 1.299, 3.491, 
3.532, 4.225, 3.367, 5.952 şi 81 de la filiala Cluj; 

— la Biblioteca Centrală a Universităţii din laşi, 
manuscrisele nr.: M-22 (fost 6) şi I-62 (fost 132). 

Analizându-le cu atenţie pe fiecare dintre acestea 
observăm că: 

1) Nici unul dintre manuscrise nu-l indică pe 
Axinte Uricariul ca autor al cronicii „De a doua 
domnie a lui Nicolae Alexandru Vodă”. 

2) În nici un manuscris nu se specifică referitor 
la această scriere că ar fi fost măcar copiată de Axinte 
Uricariul. 

3) Nici una dintre copiile cronicii nu vădeşte 
grafia lui Axinte Uricariul, foarte uşor de recunoscut 
pentru cei familiarizați cu ductul scrierii sale de o eleganță 
rară. 

4) Nici unul dintre manuscrise nu reprezintă ori- 
ginalul scrierii, toate fiind doar copii ale acesteia. 

Şi atunci de unde categorica şi unanima atribuire lui 
Axinte Uricariul a paternităţii cronicii celei de-a doua 
domnii moldovene a lui Nicolae Mavrocordat ? 

Răspunsul îl vom afla examinând cel mai vechi şi 


5 Nu 13 cum se afirmă în Enciclopedia istoriografiei 
româneşti, Bucureşti, 1978, p. 42. 

mai apropiat de forma originală manuscris care o 
conţine: Manuscrisul nr. I-22 (fost 6) păstrat la Biblio- 
teca Centrală Universitară din laşi. Este manuscrisul care 
a stat la baza edițiilor lui Mihail Kogălniceanu şi loan Șt. 
Petre, cel pe care acesta din urmă, considerându-lizvo- 
dul original al lui Axinte”, l-a „copiat în întregime literă 
cu literă”. 

Dimensiuni: Are formatul 15 x 19 cm. Numără 
3 + 375 + 2 file (primele 3 şi ultimele 2 sunt nenumero- 
tate şi iniţial au fost lăsate nescrise). Dintre acestea lipsesc 
filele 265-266 care erau însă nescrise. Până la fila 375 nici 
o filă scrisă nu lipseşte. 

Titlul întregului manuscris: Letopisețul Țărâi Mol- 
dovii de la Ștefan sin Vasilie Vodă încoace, de unde iaste 
părăsât de Miron Costin logofătul, iară acmu s-au scos 
din izvodul lui Vasile Dămian ce-au fost 3 logofăt şi de 
pre izvodul lui Tudosie Dubău logofătul şi altora. În târg 
în Eşi, vlto 7224 [1715] sep. 1 vă dni lo Nicolae Alexan- 
dru Vodă într-a doua domnie. 

Cuprinde: Letopiseţul Țării Moldovei de la 1661 la 
1709 atribuit lui Nicolae Costin (f. 1-159%; Letopiseţul 
Ţării Moldovei de la 1709 la 1711 operă necontestată a lui 
Nicolae Costin (f. 162-264); De a doua domnie a lui 
Nicolae Alexandru Vodă, cronica aflată aici în discuţie (f. 
268-375). 

Primele două cronici, deci filele 1-264 au fost 
copiate de Axinte Uricariul, care şi precizează acest 
fapt imediat ce termină de copiat domnia lui Dimitrie Can- 
temir Şi „epitropia” lui loan Mavrocordat: „Pănă aice am 

€ Pentru autor vezi Alexandru V. Diţă, Reinterpretări şi 


adăugiri la studiul cronicilor moldovene, în „Revista de Is- 
torie”, nr. 5/1979, p. 875-893. 

scris eu Axinte uricariul” (f. 264”; Foto nr. 2 şi 3). După 
care urmează copia textului De a doua domnie a lui 
Nicolae Alexandru Vodă în două grafii ce au aparținut 
indiscutabil altor dieci decât Axinte Uricariul. Cea dintâi 
începe cu fila 268 şi sfârşeşte cu fila 363, cealaltă de la fila 
363 până la fila 375 (Foto nr. 4, 5 şi 6). Constatăm că 
numerotarea filelor 1-363 aparţine în întregime lui Axinte 
Uricariul, ceea ce dovedeşte că intenţia sa a fost să 
copieze şi cronica celei de-a doua domnii a lui Nicolae 
Mavrocordat în Moldova, fapt ce n-a mai avut loc din 
motive pe care nu le cunoaştem. 

Manuscrisul a aparținut însuşi voievodului Nicolae 
Mavrocordat, aşa cum o dovedeşte exlibrisul de la f. 3, 
nenumerotată, unde de o parte şi de alta a stemei Moldo- 
vei se află inițialele chirilice I N A V B MG Z, adică: 7o 
Nicolae Alexandru voievod bojiu milostiu gospodar zemli 
Moldavscoi („lo Nicolae Alexandru voievod din mila lui 
Dumnezeu domn al Ţării Moldovei”). După peregrinări 
prin alte biblioteci, ce au urmat morţii lui Nicolae Mavro- 
cordat sau, mai mult ca sigur, a fiului său Constantin Ma- 
vrocordat, manuscrisul a intrat în posesia lui Mihail Ko- 
gălniceanu, aşa cum o dovedeşte însemnarea făcută de el 
pe fila 1: „Acest manuscript l-am găsit la Bucureşti, când 
mă aflam acolo în luna martie 1845 şi l-am cumpărat prin 
prietenul meu Gr. Alexandrescu la preț de 15. 20 august 
1845, M. Kogălniceanu.” 

Dat fiind că din manuscris lipseşte partea de sfârşit a 
cronicii celei de-a doua domnii moldovene a lui Nicolae 
Mavrocordat, Kogălniceanu a copiat dintr-un alt manu- 
scris această lipsă pe cele două file rămase libere la sfâr- 
şitul manuscrisului, precizând că: „Aceste file lipsind 
s-au scris de mine M. Kogălniceanu”. 

Tot de mâna lui Kogălniceanu au fost scrise urmă- 
toarele pe fila rămasă liberă între sfârşitul domniei lui 
Dimitrie Cantemir din cronica lui Nicolae Costin şi înce- 
putul textului De a doua domnie a lui Nicolae Alexandru 
Vodă: „A doua domnie a lui Nicolae Alexandru Mavro- 
cordat în Moldova de Acsinti Uricariul. 1711-1716” (f. 
267"), la fel ca în titlul celor două ediţii ale sale (Foto nr. 1). 

Prin urmare, Mihail Kogălniceanu este cel care, 
fără nici cel mai mic temei documentar, l-a indicat pe 
Axinte Uricariul ca autor al acestei cronici şi, trebuie 
subliniat, în ciuda faptului că numai cu o filă mai înainte 
însuşi Axinte ţinuse să-şi imortalizeze numele şi fapta: 
„Pănă aice am scris eu Axinte uricariul”. Cel care dorea 
atât de mult să se ştie că el a copiat „pănă aice”, să-i fi fost 
indiferent dacă se menţionează sau nu că el este autorul 
textului ce urmează ? Fireşte că nu ! 

În concluzie putem afirma că: 

1) Axinte Uricariul nu este autorul cronicii De a 
doua domnie a lui Nicolae Alexandru Vodă, 

2) după cum nu este nici măcar copistul acesteia 
(în nici una din variantele păstrate). 

3) Desemnarea pretinsului autor a fost făcută în 
mod arbitrar de Mihail Kogălniceanu şi acceptată până 
astăzi fără control de toți cei care şi-au intersectat preo- 
cupările cu această scriere — de menționat că Ioan Şt. 
Petre, care observă şi el că „pe fila 269 (sic!) titlul cronicii 
lui Axinte este scris de Kogălniceanu”, nu sesizează 
improvizaţia. 

4) Axinte Uricariul trebuie înlăturat dintre 


7 Loan Şt. Petre, Nicolae Costin, viața şi opera, Bucureşti, 
1939, p. 238. 

autorii vechii noastre istoriografii, istoria literaturii 
urmând a-l menţiona de acum înainte doar în calitatea sa 
de copist al unor importante scrieri, cum ar fi letopiseţele 
lui Grigore Ureche, Miron Costin şi Nicolae Costin. 

5) Până când cercetările ce vor fi întreprinse asupra 
textului nu-l vor desemna pe autorul probabil al cronicii 
— noi ne-am oprit deocamdată atenţia asupra marelui pos- 
telnic Dumitrache Ramadan şi a însuşi voievodului Nico- 
lae Mavrocordat — autorul scrierii De a doua domnie a lui 
Nicolae Alexandru Vodă trebuie considerat anonim, iar 
referirea printr-un eventual „Pseudo Axinte Uricariul” la 
fel de greşită ca şi desemnarea de până acum prin Axinte 
Uricariul. 


1989 

FOTO NR. 1: Fila 267' conţine intervenţia autografă a lui 
Mihail Kogălniceanu în corpul Manuscrisului 11-22. Constituie 
dovada că el este cel care, fără nici cel mai mic temei 
documentar, l-a indicat pe Axinte Uricariul ca autor al 
cronicii 1711-1716. 

FOTO NR. 2: Fila 264; „Pănă aice am scris eu Axinte 
96 uricariul.” Filele 1-264 ale Manuscrisului 11-22 au fost copiate 
de Axinte Uricariul, care şi precizează acest fapt imediat ce 
termină de copiat domnia lui Dimitrie Cantemir şi „epitropia” 
lui loan Mavrocordat. 


www.dacoromanica.ro 


tn w, y'n T! 


LARA AKTA A congu f Azn caii pura piă apa 


FOTO NR. 3: Fila 264 (detaliu): „Pănă aice am scris eu Axinte uricariul.” 

FOTO NR. 4: Scrisul lui Axinte Uricariul (una dintre cele 
264 de file copiate de Axinte în Manuscrisul 11-22). 

FOTO NR. 5: În Manuscrisul 11-22 filele 268-363 sunt 
scrise de o altă mână decât cea a lui Axinte Uricariul. 

FOTO NR. 6: În Manuscrisul 11-22 filele 363"-375* sunt 
scrise de o a treia mână. 

OPERA LUI NICOLAE COSTIN 
— bilanţ şi perspective — 


itregită de soartă şi de oameni, opera lui Nico- 

lae Costin nu şi-a dobândit încă locul meritat 
în patrimoniul neamului, fiind când uitată, când contes- 
tată, când ignorată; în cele din urmă minimalizată şi abia 
acceptată. 

Situaţia s-a datorat unui complex de împreju- rări 
care i-a derutat pe cercetători făcându-i să pornească din 
capul locului cu idei preconcepute ori de-a dreptul false, 
abordând opera fragmentar şi neconform cu situația în 
care se afla aceasta la moartea scriitorului: lucrări în curs 
de elaborare, deci neterminate. 

„Nenorocul” lui Nicolae Costin a fost acela de a fi 
continuatorul tatălui său. De aici, permanentizarea erorii 
de a porni cercetarea studiind în paralel personalitatea fiu- 
lui cu a tatălui, logofătul Miron Costin, marele maestru al 
stilului din secolul al XVII-lea. Or, comparaţia trebuie fă- 
cută nu în funcţie de legătura familială, ci de rolul jucat 
de operă ca factor de legătură conceptuală între mo- 
mentul Miron Costin şi momentul Dimitrie Cantemir. 

În plus, o comparaţie revelatoare nu se va putea face decât 
în momentul când întreaga operă a lui Nicolae Costin va 
fi cercetată stabilindu-se, astfel, aportul său calitativ la 
dezvoltarea culturii româneşti de la începutul secolului al 
XVIII-lea. Deci, nu în faza iniţială a cercetărilor, ci în faza 
lor finală. 

Oricât ar părea de curios, ne aflăm într-adevăr 
într-un moment incipient pe drumul cunoaşterii operei lo- 
gofătului moldovean; aceasta datorându-se conjugării 
mai multor factori: în primul rând, de studierea scrierilor 
lui Nicolae Costin s-au ocupat în cvasiunanimitate isto- 
ricii şi într-o măsură infimă filologii şi istoricii literari 
(când au făcut-o s-a văzut imediat cât de substanţial le-a 
fost aportul; vezi Nicolae Costin, Ceasornicul domnilor, 
ediţie îngrijită de Gabriel Ştrempel, Bucureşti, Editura 
Minerva, 1976); în al doilea rând, rezultatul acestor cer- 
cetări s-a concretizat într-o serie de concluzii şi aprecieri 
care au avut darul de a îndepărta pe mulţi de scrierile 
învățatului moldovean; în al treilea rând, opera costiniană 
nu a fost finalizată, lipsindu-i pe cercetători de posibili- 
tatea cunoaşterii formei definitive în care autorul intenţio- 
na să-şi prezinte rodul muncii sale de creaţie şi cercetare 
(de aici, credem noi, lipsa unor ediţii critice, ştiinţific şi 
competent alcătuite, care să-i facă mai accesibilă opera în 
totalitatea ei, punând la îndemâna celor interesați mate- 
rialul necesar); în fine, în al patrulea rând, suntem de pă- 
rere că mai trebuie conjugate eforturile pentru depistarea 
altor scrieri — în afară de cele cinci cunoscute — care, 
camuflate sub alt nume sau sub nici unul, ar putea, la o 
privire mai atentă, să ni-l dezvăluie ca autor pe Nicolae 
Costin. Sustinem, deci, că opera cărturarului nu este 
cunoscută în întregime. 

Aceasta este situaţia globală în care se află stadiul 
atins de cercetările operei costiniene — care, trebuie să 
recunoaştem, în ultima vreme a cunoscut o intensificare a 
preocupărilor celor interesaţi de problemele sale —, dar o 
privire mai atentă a fiecărei scrieri în parte — oricât de suc- 
cintă — poate fi un bilanţ, dar şi o perspectivă. Tocmai de 
aceea, în cele ce urmează, ne vom opri supra lor încercând 
să rezumăm ce s-a spus, dar mai ales să schițăm câte ceva 
din ceea ce s-ar mai putea adăuga la cele cunoscute. 


Ceasornicul domnilor. Traducere după versiunea 
latină a cărții lui Antonio de Guevara (Horologii Principi- 
um sive de Vita M. Aurelii imperatoris), lucrarea — semna- 
lată de Moses Gaster — a fost atent cercetată de Nicolae 
Cartojan şi, mai nou — aşa cum am precizat —, de Gabriel 
Ştrempel, care a dat o ediţie monumentală acestei tradu- 
ceri ce a jucat un rol deosebit în viaţa culturală a secolului 
al XVIII-lea (menţionăm cu regret slabul ecou pe care l-a 
avut în presa şi literatura de specialitate importantul act de 
cultură al editorului). 

Cercetarea atentă a scrierilor din perioada ce a ur- 
mat elaborării traducerii, precum şi o mai minuțioasă 
privire a documentelor emise de cancelaria domnească (în 
special arenga lor) probează — prin citatele conţinute — 
larga răspândire a Ceasornicului care a contribuit într-o 
măsură destul de mare la modelarea moralei boierimii 
secolului XVIII. Totodată ea a însemnat, o dată mai mult, 
legătura cu literatura occidentală, extinderea influ- 
enţei acesteia în circuitul vechii literaturi românești. 

Traducerea ne dezvăluie un învăţat înzestrat cu un 
accentuat simţ al limbii, un creator de limbă şi un desăvâr- 

şit cunoscător al limbii latine. Viitoarele cercetări vor 
putea evidenția noi aspecte (cum ar fi strădania lui Nico- 
lae Costin de a adapta traducerea la diversele realități 
moldoveneşti) sau le vor întări pe cele vechi. 


Letopisetul Ţării Moldovei de la zidirea lumii până 
la 1601. Lucrare neterminată, Letopiseţul a constituit o- 
biectul cercetării istoricilor (în special a lui Ioan Şt: Petre, 
autorul singurei monografii — în 1939 — despre Nicolae 
Costin şi editorul textului integral — în 1942 — al letopise- 
tului, iar mai nou C.A. Stoide într-o ediţie — sub nivelul 
precedentei — din 1976), care, aşa cum era firesc, au căutat 
mai mult informaţia inedită la istoria Moldovei. Nemulţu- 
miţi — deşi aici sunt şi date importante, folosite şi astăzi cu 
încredere, cum ar fi cele preluate de la Miechowski sau N. 
Istvânffy — ei n-au mai insistat asupra sa considerându-l 
„O vastă operă de compilaţie”. Calificativul a căzut ca o 
anatemă asupra lucrării, care a fost aproape exclusă din 
patrimoniul istoriografic. 

Nu este mai puţin adevărat că avem de-a face cu o 
compilaţie, dar aspectul trebuie reținut în eventualitatea 
cercetării şi nimic mai mult. Spiritul veacului în care Ni- 
colae Costin şi-a creat opera ţinea astfel de lucrări la loc 
de cinste, ele constituind dovada incontestabilă a gradului 
de erudiție de care putea da dovadă un autor (Dimitrie 
Cantemir a făcut la fel în Hronicul vechimei a romano- 
moldo-vlahilor şi nimeni nu a avut nimic să-i reproşeze, 
ba din contră). Deci, dacă s-ar fi trecut peste acest „obsta- 
col” s-ar fi observat că lucrarea se înscrie perfect în ca- 
noanele istoriografiei sfârşitului de secol XVII, în multe 
privinţe depăşind-o spre a face legătură cu modul de a 

privi şi înțelege al lui Dimitrie Cantemir şi al reprezen- 
tanţilor Şcolii Ardelene. Astfel, coordonatele esenţiale ale 
lucrării lui Nicolae Costin sunt efortul de a înscrie istoria 
Moldovei în contextul istoriei universale şi permanenta 
strădanie a căutării originilor. 

Ceea ce nu s-a observat este că înscrierea istoriei 
Moldovei în contextul istoriei universale şi-a avut reci- 
proca în răspândirea cunoştintelor de istorie universală 
în Tările Române. Numai aşa se explică numărul deo- 
sebit de mare al copiilor făcute în secolul al XVIII-lea, 
multă vreme Letopisețul fiind utilizat — mai ales de către 
cei ce nu cunoşteau alte limbi — ca sursă de îmbogăţire a 
informaţiilor istorice. În plus, sunt prezente şi aici toate 
celelalte aspecte meritorii din opera lui Miron Costin: eru- 
diția, spiritul critic, spiritul polemic, patriotismul, conşti- 
ința unității şi continuității poporului român, obiectivita- 
tea în scrierea istoriei etc. O nouă şi atentă cercetare s-ar 
putea solda cu identificarea în cuprinsul său a noi frag- 
mente din scrierile altor cronicari moldoveni — în afară de 
Grigore Ureche, în varianta atribuită lui Misail Călugărul 
şi de Miron Costin —, reîntregindu-se, prin aceasta, as- 
pecte incomplet cunoscute ale istoriografiei noastre. 


Letopisețul Ţării Moldovei de la 1661 la 1709. 
Exclus din rândul scrierilor lui Nicolae Costin ca urmare a 
unei demonstraţii minuţioase, realizată de Constantin 
Giurescu (Contribuţii la studiul cronicilor moldovene, 
Bucureşti, 1908) şi acceptată de totalitatea cercetătorilor 
ce i-au urmat (cu excepția lui N. Iorga şi G. Călinescu), 
Letopisețul a rămas nu numai needitat — din 1872 —, dar şi 
necercetat, fiind catalogat ca „pseudo”, deci putându-se 

emite asupra sa cele mai variate aprecieri (aşa cum s-a şi 
întâmplat). De curând, însă, deficienţa a început să fie cât 
de cât remediată prin rediscutarea şi infirmarea demon- 
straţiei de acum 75 de ani (Alexandru V. Diţă, Reinterpre- 
tări şi adăugiri la studiul cronicilor moldovene, în „Re- 
vista de Istorie”, nr. 5/1979). Astfel, reînscrierea valoroa- 
sei lucrări în rândul scrierilor lui Nicolae Costin deschide 
o perspectivă nouă asupra modului de abordare a vieţii şi 
operei istoricului moldovean, precum şi a scrierii înseşi. 

Importantă prin bogăţia şi ineditul informaţiilor cu- 
prinse, ea vine să întregească imaginea asupra vieţii soci- 
al-politice din Moldova anilor 1661-1709, teren virgin. 
Privită ca scriere a lui Nicolae Costin, va putea fi reeva- 
luată prin strădania istoricilor, a istoricilor literaturii şi a 
filologilor. Continuare firească a cronicii lui Miron Cos- 
tin, lucrarea fiului poate furniza date şi despre „izvodul 
Mironesc”, util cunoaşterii cât mai fidele a operei marelui 
cronicar. 


Letopisețul Ţării Moldovei de la 1709 ia 1711. Deşi 
urmare a precedentului — conţinând descrierea primei 
domnii a lui Nicolae Mavrocordat şi domnia lui Dimitrie 
Cantemir —, Letopisețul a fost tratat până acum -— din 
motive ce decurg din cele expuse mai sus — ca lucrare de 
sine stătătoare. Subscriind, până la un punct, acestui mod 
de a vedea lucrurile, subliniem că până în 1976, când 
este publicată de C.A. Stoide, cronica n-a mai cunos- 
cut decât ediţia din 1872 datorată lui M. Kogălni- 
ceanu. De aici decurge şi modul defectuos de analiză a 
conţinutului (direct proporțional cu preocuparea editori- 
lor): Nicolae Iorga, loan Şt. Petre şi C.A. Stoide n-au 

remarcat decât aspecte legate, în marea majoritate, de 
conţinutul informaţional al scrierii. Totuşi ei şi-au dat 
seama, în special ultimul, că aceasta ne dezvăluie un 
memorialist cu un dezvoltat spirit de observaţie, un 
bun portretist şi un fin psiholog, din operă răzbătând la 
tot pasul moralismul, impresionabilitatea şi paseismul de 
profundă tentă costiniană. În acelaşi timp, bogăţia infor- 
maţiilor şi limpezimea naraţiunii, completate de o ma- 
nieră subtilă, cu totul personală, de prezentare şi înțele- 
gere a evenimentelor politice, fac din cronică principalul 
izvor istoric pentru perioada descrisă în paginile sale. 


De neamul moldovenilor (redacţia în 7 capitole). 
În urma pertinentei demonstraţii efectuată în urmă cu câți- 
va ani de istoricul Dumitru Velciu (O veche controversă: 
paternitatea redacției în şapte capitole a scrierii De nea- 
mul moldovenilor, în „Revista de Istorie”, nr. 9/1976 şi 
7/1977) apare categorică distincția ce trebuie făcută a- 
tunci când ne referim la una din capodoperele culturii 
noastre: De neamul moldovenilor. Cu toate că ne va fi 
greu, va trebui să ne obişnuim a face permanent distincție 
între autorul redacţiei în cinci capitole, Miron Costin, şi 
cel al celei în şapte capitole, Nicolae Costin. 


Noua situaţie a creat o promițătoare bază de discuţii. 


acolo unde părea că s-a spus totul. Neîndoios, vor trebui 
redimensionate şi rediscutate aprecieri şi enunţuri acum 
perimate. Până la virtuale cercetări în această direcție sub- 
liniem un aspect ce nu va trebui neglijat: superioritatea 
stilistică de necontestat a lucrării logofătului Miron Cos- 
tin, în raport cu superioritatea ştiinţifică a celei aparținând 
lui Nicolae Costin. În plus, cele două redactări ne permit 

să sesizăm saltul calitativ efectuat în planul evoluţiei 
istoriografice. 

Fără a face din opera logofătului Nicolae Costin 
piatra unghiulară a vechii culturi româneşti. considerăm 
că s-a făcut prea puţin pentru înțelegerea sa. Publicarea şi 
cercetarea scrierilor lui ne apare ca o datorie a prezentului 
față de acela care a însemnat puntea de legătură dintre 
umanismul erudit al secolului al XVII-lea şi iluminis- 
mul enciclopedic al veacului al XVIII-lea. 


1979 

DATE ISTORICO-GENEALOGICE 
REFERITOARE LA NICOLAE COSTIN ȘI 
FAMILIA SA 
— SECOLUL AL XVII-LEA — 


pa cultura română cărturarul Nicolae Costin 
reprezintă cu mult mai mult decât suntem obiş- 
nuiți să credem. Umbrit, nu atât de personalitatea tatălui 
său, istoricul Miron Costin, ci mai ales de cei ce au trecut 
superficial peste numele şi opera sa, el aşteaptă, de prea 
mult timp, să-şi ocupe adevăratul loc pe care-l merită în 
ierarhia valorilor noastre naţionale. Având convingerea 
acestui adevăr ne-am apropiat de opera sa căutând să-i 
aflăm înțelesul, înţeles ce se lasă anevoie scos la iveală 
din cauza numărului mic de studii de amănunt publicate 
până acum. 

De aici derivă necesitatea unei abordări de pe multi- 
ple planuri a vieţii şi a creaţiei istoricului moldovean. Nici 
unul dintre aspectele legate de personalitatea sa nu trebuie 
trecut cu vederea, căci, aşa cum se întâmplă de multe ori 
în cercetarea istorică, un fapt în aparență minor poate con- 
stitui cheia de boltă în explicarea unui fapt major. Astfel, 
aspectul genealogic, pe lângă valoarea sa intrinsecă, ne 

poate da — mai devreme ori mai târziu — răspuns la unele 
întrebări legate de cariera sa politică şi culturală. 

Acesta a fost motivul care ne-a determinat să ne o- 
prim, în studiul de faţă, asupra membrilor familiei Costin 
din secolul al XVII-lea, familie puţin studiată de istoricii 
şi genealogiştii noştri. Am înțeles să adunăm aici toate 
datele cunoscute până acum, completându-le, ori de câte 
ori am putut-o face, cu informaţii şi interpretări noii. 


x x * 


Ştirile referitoare la Costineşti — spre deosebire de 
cele referitoare la alte familii — sunt foarte sărace sau 
ambigue, împiedicându-ne să-i stabilim, deocamdată, as- 
cendenţa mai jos de începutul secolului al XVII-lea. Toa- 
te eforturile istoricilor şi ale genealogiştilor de a căuta 
filiații anterioare acestui secol s-au lovit permanent de tă- 
cerea sau echivocul documentelor, care i-a pus în situația 
de a stabili genealogii eronate, de-a dreptul fanteziste”. 
Situaţia se datorează, credem, faptului că familia Costin 
avusese, anterior secolului al XVII-lea, o situație mate- 
rială modestă. Primul său membru care reuşeşte să pătrun- 


1 Nu am urmărit să prezentăm şi să interpretăm diferitele 
informaţii şi acțiuni cu caracter istorico-cultural. Ne-am axat în 
mod special pe aspectul genealogic şi pe evoluţia carierei dregă- 
toreşti (cursus honorum) a Costineştilor. Deoarece studiul de 
faţă a fost elaborat în decursul anului 1979, iar între timp nu au 
mai fost publicate materiale şi documente în măsură să schimbe 
ceva din acest text, bibliografia, inclusiv ediţiile de cronici, se 
opreşte la acest an. 


? Miron Costin, Opere complete, vol. I, ed. V.A. Urechia, 
Bucureşti, 1886, p. 282-283 (în continuare se va cita V.A. Ure- 
chia, Miron Costin), Nicolae Costin, Opere, I, ed. C.A. Stoide şi 
I. Lăzărescu, Iaşi, Editura Junimea, 1976, p. XVIII-XX. 

dă în sânul marii boierimi este Iancu, tatăl logofătului 
Miron Costin şi bunic al lui Nicolae Costin. Că aşa stau 
lucrurile ne-o dovedeşte şi căsătoria pe care acesta o în- 
cheie cu Safta, fiica lui lonaşco Scoarţeş, comis, care 
făcea parte, probabil, la acea dată, din rândul curtenilor. 

Dar controversele referitoare la originea familiei 
Costin nu se opresc numai la aspectele legate de statutul 
social al membrilor ei, ci îi pun în discuţie atât etnicitatea, 
cât şi locul de baştină. 

Problema etnicităţii poate nu şi-ar fi pus-o nimeni 
dacă Dimitrie Cantemir n-ar fi susținut că originea Costi- 
neştilor este „sârbească, sud-dunăreană am zice noi. Nu 
ştim cât adevăr se ascunde în spatele acestei afirmații, dar 
ştim că nu trebuie trecut peste ea cu uşurinţă sau cu 
argumente pripite, cum se întâmplă de obicei, ci trebuie 
avută permanent în vedere şi menţionată până în momen- 
tul când documentele vor permite să se afirme net care 
este adevărul. Oricum ar sta lucrurile, nu credem că trebu- 
ie să facem prea mult caz de aceasta, deoarece originea, 
oricare ar fi fost ea, devenise română până la Miron sau 
Nicolae Costin, aşa cum mai nou venita în Ţările Române 
familie Cantacuzino reuşise să dea într-un timp relativ 
scurt adevăraţi români: Toma vornicul, Iordache vistier- 
nicul, Constantin postelnicul, Șerban Vodă, Constantin 
stolnicul şi alţii. 

A doua problemă, a baştinii, a apărut relativ recent, 
când istoricul Dumitru Velciu a avansat ca ipoteză de 
lucru originea munteană a familiei Costin“. 


Dimitrie Cantemir, Viaţa lui Constantin Cantemir, ed. 
Radu Albala, Bucureşti, Editura Minerva, 1973, p. 81. 


* Dumitru Velciu, O ipoteză nouă cu privire la originea 


familiei cronicarului Miron Costin, în „Limbă şi Literatură”, nr. 

Pornind iniţial de la un document emis de domnito- 
rul Alexandru Coconul la 2 aprilie 1627, Dumitru Velciu 
subliniază că în cuprinsul acestuia se vorbeşte despre stă- 
pânirea lui Iancu Costin asupra satului Plăviceni din Ţara 
Românească; printre altele, se aminteşte că, în prima 
domnie munteană a lui Radu Mihnea (1611-1616), „Cos- 
tin postelnic, care era în casa domnului ca al doilea postel- 
nic”, a cerut pentru sine seliştea menţionată. Această 
afirmaţie îl determină pe autor să observe că, deoarece 
„prima domnie munteană a lui Radu Mihnea deschide 
ciclul de patru domnii alternative ale acestuia în Ţara Ro- 
mânească şi Moldova, este evident că tatăl cronicarului 
venea în Moldova din Muntenia și nu invers”. 

De la momentul acestei constatări şi până astăzi 
Dumitru Velciu şi-a consolidat treptat argumentaţia”, în 
ciuda faptului că punctul de vedere nu i-a fost împărtăşit 
de nimeni până în prezent, unii menținându-se pe susține- 
rea filiației moldoveneşti a lui Iancu, conform căreia tatăl 
lui Iancu ar fi un moldovean de viță veche, Costin mie- 
darul. Aceştia nu au făcut, însă, până acum, decât să 
ignore opinia cunoscutului istoric, neostenindu-se în nici 
un fel să-i dea un răspuns pe măsura demonstraţiei sale. 


1/1973, p. 55-66; Idem, Miron Costin, interpretări şi comen- 
tarii, Bucureşti, Editura Minerva, 1973, p. 52-54. 


Documenta Romaniae Historica. B. Țara Românească, 
XXI (1626-1627), Editura Academiei R.S.R., 1965, p. 354-357 
(în continuare se va cita DRH). 


€ Dumitru Velciu, Miron Costin, p. 52. 


7 Idem, Cu privire la cei mai vechi Costineşti, în „Revista 
de Istorie”, tom 31 (1978), nr. 8, p. 1.443-1.461. 


? C.A. Stoide, op. cit., p. XVII-XIX. 

Personal, credem într-o stabilire, sau restabilire, a postel- 
nicului Iancu Costin în Moldova, fără a înclina deocam- 
dată în favoarea recunoaşterii obârşiei sale munteneşti. 
Până la noi revelații documentare, este datoria noastră să 
circumspecţia necesară ori de câte ori urmează să ne pro- 
nunțăm asupra începuturilor acestei mari familii româ- 
neşti. 
* * * 


După cum am arătat mai sus, primul membru sigur 
pe care-l cunoaştem deocamdată în cadrul familiei Costin 
este Iancu Costin”. Promovarea sa în rândul micilor dre- 
gători se leagă de persoana voievodului Radu Mihnea, pe 
care Iancu l-a însoţit de fiecare dată în domniile alternati- 
ve din Țara Românească şi Moldova. Astfel, în timpul pri- 
mei domnii muntene a lui Radu Mihnea, Iancu a obținut 
dregătoria de postelnic al doilea’. La 1617, fiind vătaf de 
hânsari în ținutul Orhei, semnează ca martor o tranzacție 
de natură funciarăl!!. Patru ani mai târziu, reapare în Țara 
Românească în funcţia de postelnic al doilea — 1621 
(7129) iunie 7!? — 1623 septembrie 23'* —, păstrându-şi 


” Fratele său, Dumitru, n-a făcut carieră politică. 
10 DRH, vol. cit., p. 354-357. 


" Documente privind istoria României, veacul al XVII-lea. 
A. Moldova, IV (1616-1620), Bucureşti, Editura Academiei 
R.P.R., 1956, p. 195-196; 198-199 (în continuare se va cita DIR). 


2? DIR, veacul XVII. B. Țara Românească, V (1621-1626), 
p. 37-38. 


3 N. Stoicescu, Dicţionar al marilor dregători din Ţara 
Românească şi Moldova, sec. XIV-XVII, Bucureşti, Editura En- 
ciclopedică Română, 1971, p. 385. 

aceeaşi dregătorie şi în timpul ultimei domnii moldovene 
a lui Radu Mihnea (1625 aprilie 22 — 1626'*), în decursul 
căreia voievodul moare, iar lancu face parte dintre cei 
care au însoțit trupul neînsuflețit — de la Hârlău la Bucu- 
reşti — spre locul de veşnică odihnă'5, Mânăstirea Radu 
Vodă. 

O dată cu înscăunarea lui Miron Barnovschi, cariera 
politică a lui Iancu Costin marchează un substanțial pas 
înainte. Fiind rudă cu noul voievod — soţia sa, Safta, fiica 
lui lonaşco Scoarţeş, era nepoata domnitorului'€ —, acesta 
îl promovează în rândul marilor dregători, făcându-l pos- 
telnic mare (1627 decembrie 9 — 1630 august 9; 1631 
ianuarie 7 — noiembrie 30"), iar Moise Movilă îl numeşte 
hatman şi pârcălab de Suceava (1633 decembrie 15 — 
1634 martie!'8). 

Aflându-se în relaţii proaste cu Vasile Lupu, se re- 
fugiază în Polonia împreună cu domnul care-l hătmă- 
nise”. Aici desfăşoară o susţinută activitate diplomatică 
şi militară în folosul Republicii, care-l răsplăteşte cu acor- 
darea indigenatului (1638), lui şi primilor trei născuți: 


14 Ibidem. 


'5 Miron Costin, Opere, ed. P.P. Panaitescu, Bucureşti, Edi- 
tura de Stat pentru Literatură şi Artă, 1958, p. 92. 


15 Sever Zotta, Ştiri despre Costineşti, în „Revista Istorică”, 
XI (1925), nr. 4-6, p. 73-78. 


17 N. Stoicescu, op. cit., p. 385. 
'3 Jbidem. 


' Pentru împrejurările în care s-a produs această fugă, pre- 
cum şi despre activitatea desfăşurată în Polonia vezi Ilie Corfus, 
Noutăţi despre tatăl lui Miron Costin, în „Revista de Istorie”, 
tom 32 (1979), nr. 4, p. 721-731. 

Alexandru, Miron şi Potomir”. Viaţa în Polonia i-a fost 
lipsită de griji” până la moartea violentă — ucis, împreună 
cu soţia, de o ceată de cazaci care i-au furat caii, căci se 
pare că avea o crescătorie de cai de rasă — survenită în 
decursul celei de-a doua jumătăţi a anului 16507. În urma 
sa au rămas unsprezece copii: Alexandru, Miron, Poto- 
mir, Iancu, Vasile, Velicico, Marghita, Sârbca, Tudosia, 
Elena şi Velica”. 


Alexandru. Fiul cel mare al hatmanului moldo- 
vean, rezultat, după toate probabilitățile, dintr-o primă că- 
sătorie, căci, aşa cum s-a arătat”, era căsătorit în 1641”, 
când Păscălina Iacomeasa?* îl ia ca fiu de suflet împreună 
cu soţia sa, Safta”. Din acest an, Alexandru locuieşte în 
Moldova — spre deosebire de restul familiei, care continuă 
să trăiască în Polonia —, fiind menţionat într-un document 


din 1646 (7154) ianuarie 11 ca fiu al postelnicului Costin 


% pp. Panaitescu, Influenţa polonă în opera şi personali- 
tatea cronicarilor Grigore Ureche şi Miron Costin, în „Analele 
Academiei Române. Memoriile Secţiunii Istorice”, seria III, tom 
IV (1924), Bucureşti, Cultura Naţională, p. 107. 


2! Ilie Corfus, art. cit. 

“ Ibidem, p. 730. 

B N. Stoicescu, op. cit., p. 386. 

% C.A. Stoide, op. cit., p. XXVI. 

3 V.A. Urechia, Miron Costin, |, p. 82-83. 


* Păscălina lacomeasa se pare că era mătuşa soției lui Alex- 
andru Costin (Ibidem). 


? Safta era fiica lui Mierăuţă mare sluger (N. Stoicescu, op. 
cit., p. 386). 

— deci neavând dregătorie?”* — şi într-o scrisoare poloneză 
în care se afirmă că Iancu Costin „are un fiu în cameră, la 
domn”. De la 1651 înainte are în permanenţă — cu mici 
intermitențe — câte o dregătorie. Astfel, în 1651 iulie 11 
este staroste de Putna“; doi ani mai târziu, îl însoţeşte pe 
lacomi vătaf de aprozi, căruia Vasile Lupu îi poruncise 
să-l prindă pe răzvrătitul Gheorghe Ştefan”; eşuarea mi- 
siunii Şi înscăunarea acestuia din urmă cu ajutor maghiar 
fac ca Alexandru Costin să fie dus în Transilvania şi ținut 
„un an încheiat în temniţă la Făgăraşi, în obezi”*?. 
Supărarea lui Gheorghe Ştefan durează până în 
1655, pentru că — la 8 decembrie — Alexandru reapare ca 
pârcălab de Roman”; apoi vornic de poartă“, între 30 mai 
1656 -— 5 mai 1658, pentru ca în domnia lui Ștefăniță Lupu 


* Arhivele Statului din Bucureşti, Ms. nr. 656 (Condica 
Mânăstirii Soveja), f. 4 (în continuare instituţia se va cita ASB). 
Cât priveşte documentul din 15 august 1647, care menționează 
pe un Costin comis, deoarece exactitatea datei sale a făcut obiec- 
tul multor discuţii, ne mulțumim, deocamdată, să-l înregistrăm, 
păstrând rezerva cuvenită pentru astfel de acte (opiniile sunt 
bine prezentate de Dumitru Velciu, Grigore Ureche, Bucureşti, 
Editura Minerva, 1979, p. 150-153). 


? Ilie Corfus, art. cit., p. 728. 
3% N. Stoicescu, op. cit., p. 386. 
5 Miron Costin, Opere, ed. cit., p. 138-139. 


* Ibidem, p. 148. La 3 iulie 1654 era întors în Moldova, căci 
un document de la Gheorghe Ştefan îl arată, fără dregătorie, 
Judecându-se cu Mânăstirea Galata pentru satul Clicicăuţi (C.A. 
Stoide, op. cit., p. XXVII). 

5 N. Stoicescu, op. cit., p. 386. 


34 Ibidem. 

să fie menţionat ca mare pitar (1659 decembrie 95 — 1661 
august 10%). Trimis la Poartă să anunţe moartea lui Ştefă- 
niță Lupu”, la întoarcere este numit, de Eustatie Dabija, 
mare postelnic (1662 ianuarie 3% — martie 22%). După 
cum se observă, în această dregătorie a stat foarte puțin, 
căci boala, sau moartea, l-a împiedicat să-şi mai exercite 
funcția. Problema morţii lui Alexandru Costin este una 
dintre întrebările insuficient rezolvate până în prezent. 
Dacă P.P. Panaitescu susținea că Alexandru Costin era 
postelnic în 1675“, Nicolae Stoicescu arată că acesta 
murise în 1674“!, iar C.A. Stoide că „după 22 martie şi 
înainte de 21 aprilie 1662”*. În ceea ce ne priveşte 
considerăm certe următoarele: În 1668. într-un document 
privind o tranzacţie referitoare la satul Vorniceni, ținutul 
Covurlui, se aminteşte că unele părți au fost cumpărate şi 
de la „Safta, jupâneasa lui Alexandru Costin, ce-au fost 
postelnic”5. Cinci ani mai devreme — 1663 (7171) iulie 
25 — „Safta postelniceasa lui Alexandru Costin”* se învo- 
ia cu răzeşii pentru hotărnicirea satului Misihăneşti. La 13 


“5 Ibidem. 


% N. Iorga, Studii şi documente cu privire la istoria români- 
lor, VII, Bucureşti, 1904, p. 315. 


* Miron Costin, Opere, ed. cit., p. 201. 
* N. Stoicescu, op. cit., p. 386-387. 
° V.A. Urechia, Miron Costin, I, p. 90-91. 


* P P, Panaitescu, Știri noi despre Miron Costin şi familia 
lui, în Omagiu lui Ion Bianu, Bucureşti, 1927, p. 280. 


+! N. Stoicescu, op. cit., p. 387. 

* C.A. Stoide, op. cit., p. XXVIII. 

5 V.A. Urechia, Miron Costin, |, p. 103. 
* Ibidem, p. 696. 

martie 1663, când Costineştii îşi împart averea“, sunt 
menţionaţi toţi fraţii în afară de Alexandru şi Velica (care, 
după câte ştim, era de mult măritată în Țara Românească 
şi nu s-a amestecat niciodată în tranzacţiile şi proprietăţile 
din Moldova)“. Concluzia ce o putem trage în urma celor 
discutate mai sus este că Ia 13 martie 1663 Alexandru 
Costin era mort. În urma sa au rămas doi copii, Dumitru 
şi Măriuţa, morţi de timpuriu, ante 1674 mai 31”. 


Miron. Despre viața şi opera celui de-al doilea fiu al 
hatmanului Iancu Costin s-a scris atât de mult’? încât în 
cele ce urmează ar fi inutil să mai intrăm, la rându-ne, în 
detalii; de aceea îi vom urmări în principal cariera dregă- 
torească, unde am putut aduce unele modeste contribuţii. 

În vârstă de numai doi ani, pleacă, împreună cu toată 
familia, în Polonia (1634), obţinând, alături de ceilalți 
frați (1638), indigenatul de nobil polon. După moartea 
tatălui şi în urma participării sale la lupta de la Bereste- 
cico împotriva oştilor tătaro-cazace (ca nobil polon)”, 
Miron Costin se întoarce în Moldova, prin 1652-1653%. 


43 N. Grigoraş, Știri noi despre viața şi familia lui Miron 
Costin, în „Studii şi Cercetări Ştiinţifice. Istorie”, fascicula 2, 
laşi, 1956, p. 187. 


% D, Velciu, Cu privire la cei mai vechi Costineşti, în loc. 
cit., p. 1.449. 


” C.A. Stoide, op. cit., p. XXIX. 


#8 Dicţionarul literaturii române de la origini până la 1900, 
Bucureşti, Editura Academiei R.S.R., 1979, p. 225-226 (nota 
bibliografică ce însoţeşte articolul consacrat lui Miron Costin 
depăşeşte 100 de titluri). 


“ Miron Costin, Opere, ed. cit., p. 134. 
5 N. Stoicescu, op. cit., p. 387. 

Aici, sub protecţia puternicei şi influentei familii 
Cantacuzino”!, începe să se integreze treptat în rândul dre- 
gătorilor: sluger, la 3 mai 1654%?; pârcălab de Hotin, 1658 
februarie 16525; sluger, 1658 mai 25%; pârcălab de Ho- 
tin, 1659 iulie 21%; fost pârcălab de Hotin, 1660 ianuarie 
20 — septembrie 1655. Sporadică, după cum se poate con- 
stata, cariera dregătorească a fost umbrită — prin impor- 
tanță — de cariera politico-militară, pe care tânărul Cos- 
tin şi-a consolidat-o în repetate rânduri în acest prim de- 
ceniu de vieţuire în Moldova”. 

Căsătoria cu Elena, fiica lui Ion Movilă şi nepoata 
domnului Simion Movilă, care i-a adus — pe lângă înrudi- 
rea cu familii influente din ţară — o zestre considerabilă (în 
special averea rămasă de pe urma lui Isac Balica), îi lăr- 
geşte considerabil baza de acţiune. În noua postură — când 
capacitatea îi era dublată de o avere de prim rang — promo- 
varea în cadrul ierarhiei se face într-un ritm vertiginos: 


* Miron Costin, Opere, ed. cit., p. 140. 

N. Stoicescu, op. cit., p. 387. 

3 T. Codrescu, Uricariul, XI, laşi, 1899, p. 209. 
5% N. Stoicescu, op. cit, p. 387. 

5 Ibidem. 

* Ibidem. 


* Ta parte la asediul Sucevei, fiind folosit ca interpret de 
Gheorghe Ştefan (Miron Costin, Opere, ed. cit., p. 159); partici- 
pant la înfrângerea răscoalei seimenilor, din Țara Românească, 
în oastea lui Gheorghe Ştefan (Ibidem, p. 172); sol la domnul 
Constantin Şerban pentru a stabili o atitudine unitară față de oto- 
mani (Ibidem, p. 179); luptă, în cadrul contingentului moldo- 
vean, alături de otomani, împotriva lui Gheorghe Rákóczi II în 
Transilvania (JPidem, p. 184). 

pârcălab de Hotin, 1660 noiembrie 24% — 1664 februarie 
29%; mare comis, 1664 aprilie 20 — 1665 septembrie 8%; 
mare paharnic, 1665 septembrie 18% — 1666 mai 5%; ma- 
re vornic de Ţara de Sus, 1666 august 2% — 1667 martie 
2**; vel vornic de Țara de Jos, 1667 martie 6% — 1671 iulie 
105, 1674 ianuarie 19 — 1675 septembrie“; mare logo- 
făt, 1675 octombrie 4% — 1677 iunie 4”, 1678 aprilie”! — 
1683 decembrie 25”. 

Această ultimă dată reprezintă şi sfârşitul brusc al ca- 
rierei sale dregătoreşti. După aproape două decenii şi ju- 
mătate de activitate politică oficială neîntreruptă — interval 


5 N, Stoicescu, op. cit., p. 387. 

* V.A. Urechia, Miron Costin, II, p. 518. 
& N, Stoicescu, op. cit., p. 387. 

€ Ibidem. 


€ Paul Mihail, Documente şi zapise moldoveneşti de la 
Constantinopol, laşi, 1948, p. 64. 


8 N. Iorga, Studii şi documente cu privire la istoria romă- 
nilor, V, Bucureşti, 1903, p. 88. 


& N, Stoicescu, op. cit., p. 387. 

& Documente din Basarabia, |, Chişinău, 1928, p. 200. 
s C.A. Stoide, op. cit., p. XXXV. 

€ N. Stoicescu, op. cit., p. 387. 

s V.A. Urechia, Miron Costin, |, p. 219. 


© C, Solomon, C.A. Stoide, Documente tecucene, III, Bâr- 
lad, 1941, p. 22 


7 N, Stoicescu, op. cit., p. 388. 
7 Ibidem. 


7? Biblioteca Centrală Universitară din laşi, Ms. nr. I-22 
(fost 6). f. 62' 

în care Miron Costin a adus prin bogata sa activitate diplo- 
matică şi cărturărească numeroase servicii țării” —, pleca 
în Regatul Polon (voit sau forţat este deocamdată o proble- 
mă ce mai trebuie discutată) — alături de domnul prizonier 
Gheorghe Duca, care-şi va găsi moartea în această țară. 

Reîntors în Ţara Moldova la începutul lui 1686”, 
fostul logofăt este ținut departe de Curte de către domnito- 
rul Constantin Cantemir, care însă îi dregătoreşte fiii” şi-i 
încredințează mai târziu stărostia Putnei, demnitate în 
care este menționat din 25 iunie 1688%. 

Era în această funcţie când îl „află” urgia domnului, 
care-l ucide fără judecată — la Roman — în decembrie 
1691”. 


3 În 1672, când merge la Camenița, discută cu marele vizir, 
răspunzând la întrebarea acestuia cu o mare abilitate: „Şi i-au 
dzis vizirul să-i spuie dreptu: pare-le lor bine c-au luat împărăţia 
Camenița, au ba ? lar Miron au răspuns că să teme a spune drept. 
Vizirul s-au jâmbit a râde şi i-au dzis să grăiască, să nu se teamă. 
Atunce Miron au dzisu că suntem noi moldovenii bucuroşi să să 
lăţască în toate părţile cât de mult, iar peste ţara noastră nu ne 
pare bine să să lăţască.” (Ion Neculce, Letopisețul Țării Moldo- 
vei şi O samă de cuvinte, ed. Iorgu lordan, Bucureşti, Editura de 
Stat pentru Literatură şi Artă, 1955, p. 134); îndeplineşte diferite 
misiuni diplomatice pe lângă regele Poloniei şi la Constantino- 
pol (Pavel Binder, Grigore Topan, Contribuții la problema legă- 
turilor cronicarului Miron Costin cu Transilvania, în „Revista 
de Istorie şi Teorie Literară”, XX , 1971, nr. 1, p. 83-88) ş.a. 


1 Czeslaw Chowanieh, Miron Costin en Pologne, în Închi- 
nare lui Nicolae Iorga, Cluj, 1931, p. 113-124. 


% Dimitrie Cantemir, op. cit., p. 85. 


% N. lorga, Studii şi documente cu privire la istoria români- 
lor,VI, Bucureşti, 1904, p. 36. 


7 lon Neculce, op. cit., ed. cit., p. 185-186. De moartea sa se 
leagă patru aspecte controversate: vinovat-nevinovat; factorul 

În urma sa au rămas imense datorii, pe care copiii 
(Ion, Nicolae, Pătraşco, Safta, Tudosca, Ileana, Teodosie, 
Ioana, Maria)? continuau să le achite după 25 de ani şi 
mai bine de la nefericitul eveniment. 


Velicico”?. Fiul cel mic al hatmanului Iancu Costin 
s-a născut după 1638%. Prima menţiune păstrată despre 
existenţa sa este din 10 iulie 1657%! şi se referă la împărți- 
rea averii între frați efectuată la această dată. Anii de după 
întoarcerea în ţară i-au fost călăuziţi — ca şi cei ai fraților 
săi — de omnipotentul Iordache Cantacuzino, cu a cărui 
nepoată contractează prima căsătorie“. 

Spre deosebire de Miron Costin, Velicico nu ocupă, 
foarte mult timp, nici o dregătorie, intrând în rândul boie- 
rilor divanişti abia după aproape douăzeci şi cinci de ani 
de la întoarcerea în Moldova. Astfel, îşi începe cariera ca 
al doilea sau al treilea postelnic la 15 aprilie 1665 (funcţie 


determinant care l-a făcut pe domn să poruncească execuţia; di- 
namica aducerii la îndeplinire a condamnării; locul şi data morții. 


% N. Stoicescu, op. cit., p. 388; V.A. Urechia, Miron Costin, 
I, p. 177. 


” Asupra lui Iancu şi Vasile Costin — ceilalți doi frați — nu ne 
oprim, deoarece la succintele informații care se cunosc despre ei 
nu am avut ce adăuga. Vezi N. Stoicescu, op. cit., p. 390; C.A. 
Stoide, op. cit., p. XLV-XLVII; C. Turcu, Mănăstirea lui lancu 
Costin de la Hotin, Piatra Neamț, 1941, 14 p. 


% Nu i se acordă indigenatul polon (1638), cum se întâmplă 
cu primii trei născuţi ai lui Iancu Costin. 


5 C.A. Stoide, op. cit., p. XLVII. 


* N. Iorga, Studii şi documente cu privire la istoria români- 
lor, XV, Bucureşti, 1905, p. 166; V.A. Urechia, Miron Costin, |, 
p. 105. 

în care rămâne până la 19 februarie 1668%), urmând ca 
între 1669 martie 12 — 1674 februarie 24 să fie spătar al 
doileat*. Dumitraşco Cantacuzino este cel care-l intro- 
duce în ierarhia superioară, căci din septembrie 1674 
apare ca vel comis. Din acest moment este regăsit inter- 
mitent, semnând când vel comis, când biv vel comis. Cert 
este că din martie 1677%, până la 10 februarie 1683%, 
semnează ca biv vel comis, deținând însă vornicia Câm- 
pulunguluist. Sprijinind venirea la tron a lui Dumitrașco 
Cantacuzino, este răsplătit de acesta cu spătăria cea mare 
(1685 februarie 1 — mai 24)%. 

Atitudinea, oarecum diferită de a fratelui mai mare, 
Miron Costin, faţă de politica lui Constantin Cantemir 
face să-i fie încredințate dregătorii de o importanță deose- 
bită: hatman şi pârcălab de Suceava, în primii patru ani 
(1685 iunie — 1689 august 22)”, iar din septembrie 1689 şi 
până la moarte (decembrie 1691), vornic de Ţara de Sus”. 

În ceea ce priveşte viaţa de familie, ştim că vornicul 
moldovean a fost căsătorit în două rânduri (cu Catrina, 
fiica lui Toma Cantacuzino vel vornic, care moare în 


5% N, Stoicescu, op. cit., p. 389. 
3 Ibidem. 
5 Ibidem. 
3 Jbidem. 


5 N, Iorga, Studii şi documente cu privire la istoria români- 
lor, V, p. 45. 


s Idem, Documente româneşti din arhivele Bistriţei, Il, Bu- 
cureşti, 1900, p. 27. 


5 N. Stoicescu, op. cit, p. 389. 
” Jbidem. 
” Ibidem, p. 390. 

1685, şi cu Aniţa, fiica lui Teodor Palade mare vistier- 
nic)”?, dar ceea ce n-a fost observat de nimeni până 
acum a fost rezultatul acestor căsătorii: copiii. 

Toţi biografii sunt categorici în a afirma că Velicico 
nu a avut urmași”. Dar realitatea este alta, deoarece 
acestora le-a scăpat o menţiune dintr-un document din 
1691 (7199) aprilie 13 — publicat de mult timp” — care 
arată că Ion Tălăbescul* vinde o parte din satul Zmeiani 
„nepoatei mele Safitei, fiica dumisale lui Velicico Costin 
vel dvornic”*6. 

Acurateţea şi exactitatea consemnării nu lasă loc 
îndoielii. Într-adevăr, Ion Tălăbescul şi Velicico Costin 
erau veri — Iancu, tatăl lui Velicico, era frate cu Dumitru 
postelnic, bunicul lui Ion Tălăbescul”; după limba timpu- 
lui, acesta i se putea adresa Saftei cu apelativul nepoată”. 
Totuşi, ar mai putea apărea o întrebare: dacă actul se referă 
la Safta, fiica lui Miron Costin ? Este exclus, deoarece 


°? Ibidem, p. 389. 


» C, A. Stoide, op. cit., p. L; Sever Zotta, art. cit., p. 77; |. 
Tanoviceanu, Marele spătar Ilie Țifescu şi omorârea lui Miron 
şi Velicico Costin, în „Analele Academiei Române. Memoriile 
Secţiunii Istorice”, seria II, tom XXXII (1909-1910), Bucureşti, 
1910, p. 807-844 + I pl. 


” Sever Zotta, Dumitru postelnicul, fratele lui Costin 
hatma- nul şi descendența lui, în „Revista Istorică”, XI (1925), 
nr. 10-12, p. 260-268. 


% Despre el vezi articolul lui Dumitru Velciu, Cu privire la 
cei mai vechi Costineşti, în loc. cit., p. 1443-1451. 


”% Sever Zotta, art. cit., în loc. cit., p. 262. 
” D, Velciu, art. cit., în loc. cit. 


% Vasile Scurtu, Termenii de înrudire în limba română, Bu- 
cureşti, Editura Academiei R.S.R., 1966, p. 102-104. 

Velicico Costin este indicat cu dregătoria pe care într-ade- 
văr o deținea la acea dată — mare vornic. Miron Costin, 
după cum am precizat, nu a primit în decursul domniei lui 
Constantin Cantemir nici o dregătorie de sfat, menționa- 
rea sa făcându-se în această vreme conform uzanțelor, 
adică numele îi era însoţit de indicaţia fostei dregătorii — 
biv vel logofăt. O eventuală scăpare a diacului — care ar fi 
putut omite particula biv — este posibilă, dar menţionarea 
ca vel vornic în loc de vel logofăt este imposibilă, deoa- 
rece în cadrul ierarhiei rangurilor boiereşti din Moldova 
dregătoria de logofăt era superioară celei de vornic”, așa 
încât nimeni n-ar fi avut nici un folos schimbându-le. În 
plus, după întoarcerea din Polonia, Miron Costin se afla, 
practic, în imposibilitatea materială de a mai achiziționa 
bunuri funciare, fiind, aşa cum mărturiseşte cronica, „Sscă- 
pătat”!%. Realitatea este confirmată de documentele exis- 
tente, care arată că între 1686-1691 acesta nu a mai făcut 
nici o cumpărătură de pământ, iar datoriile rămase în urma 
sa spun, la rându-le, destul de mult în această privință. 
Având în vedere cele de mai sus, considerăm că 
Velicico Costin a avut, în decursul existenţei sale, cel 
puțin un copil, Safta. Sperăm că descoperiri viitoare vor 
veni Să întărească şi să completeze afirmaţiile noastre. 


Ion (Iancu) Costin. Primul copil al soților Miron şi 
Elena Costin — probabil născut prin 1658-1659!%! — apare 
menționat în documente începând cu data de 16 februarie 


? N. Stoicescu, Sfatul domnesc şi marii dregători din Țara 
Românească şi Moldova (sec. XIV-XVII), Bucureşti, Editura A- 
cademiei R.S.R., 1968, p. 170-204. 


1% Jon Neculce, op. cit., ed. cit., p. 173. 
10 C.A. Stoide, op. cit., p. LIII. 

1677, când „lon feciorul dumisali Miron vel logofăt”!% 
primeşte în dar de la Vasile Cotorcea, fiul lui Gavril 
Romanescul, părți în Româneşti. De acum şi până în 1681 
documentele îl vor menţiona frecvent, dar, ca şi întâia oa- 
ră, fără specificarea vreunei dregătorii; urmând ca abia pe 
la sfârşitul acestui an — 1681 decembrie 24'% — şi, proba- 
bil, până în decembrie 1683 — deoarece ultima menţiune 
este din 1 octombrie 1683!% — să deţină dregătoria de pos- 
telnic al doilea. 

Plecat în Polonia împreună cu tatăl său, se întoarce 
la sfârşitul anului 1685, căci la 13 ianuarie 1686'% îl aflăm 
semnând (biv postelnic) ca martor la încheierea unei 
tranzacţii. Constantin Cantemir, care a căutat să şi-i 
apropie pe tinerii fii ai lui Miron Costin, îi dă lui Ion, după 
venirea în țară, dregătoria de mare armaş. Nu putem fixa, 
deocamdată, data când s-a produs această promovare, cert 
este că în decursul anului 1688 fostul posteinic semna ca 
atare'%. Din 1689 iunie 10!% şi până în 1691 ianuarie 
26'%, Ion Costin este serdar. Evenimentele tragice de la 
sfârşitul anului 1691 au însemnat pentru el întreruperea 
ascensiunii dregătoreşti, pentru aproape un deceniu. 

Închis de Cantemir după hciderea lui Miron şi Veli- 
cico!%; trimis de Constantin Duca în Polonia să aducă 


102 Gh. Ghibănescu, Surete şi izvoade, V, laşi, 1908, p. 34. 
1% C.A. Stoide, op. cit., p. LIII. 

104 Jbidem. 

15 V.A. Urechia, Miron Costin, I, p. 712. 

106 N. Stoicescu, Dicţionarul, p. 391. 

107 Ibidem. 

w5 V.A. Urechia, Miron Costin, I, p. 713. 

19 D. Cantemir, op. cit., p. 177. 

rămăşiţele pământeşti ale lui Gheorghe Duca'!%; fuge — 
împreună cu ceilalți fraţi — în Ţara Românească, la aflarea 
veştii înscăunării lui Antioh Cantemir'!!. Spre deosebire 
de Nicolae, lon se reîntoarce încă în cursul domniei aces- 
tuia, căci în 1697/1698 (7206) era în Moldova!!?. 

Până la a doua domnie a lui Constantin Duca nu 
deţine nici o dregătorie!!*, dar după înscăunarea acestuia 
este făcut hatman şi pârcălab de Suceava, semnând, la 20 
ianuarie 1701, în locul marelui logofăt'!?. 

Moartea l-a surprins, probabil, la puţin timp după 
promovarea în noua funcție, căci la începutul anului 1703 
(11 februarie) Nicolae Costin amintea că, după moartea 
fratelui mai mic, Pătraşco, „a murit şi fratele meu Ion hat- 
man şi s-a îngropat trupul lui în sfânta monastire Bar- 
novschi”!!5. 

Ion Costin este singurul dintre fraţii Costin care 
a avut urmași în linie masculină, împiedicând astfel 
stingerea neamului. Cu toate acestea, despre soția sa nu 
se ştia absolut nimic până acum!!S, când două documente 


1 Biblioteca Centrală Universitară din Iaşi, Ms. nr. 17-22, f. 
86. 

11! Teodor Bălan, Documente bucovinene, vol. III, Cernăuţi, 
1937, p. 117. 

12 ASB, M-rea Precista Răducanu, XVIII/4. 


13 La 19 august 1700 (7208) îşi spune serdar (ASB, M-rea 
Brazi, IX/25), iar Ion Neculce, care până la această domnie îi 
spune Ioniță serdar, îl numeşte „Ioniță hatmanul sin Costin” (Ion 
Neculce, op. cit., p. 221). 


114 N, Iorga, Studii şi documente cu privire la istoria români- 
lor, VII, Bucureşti, 1904, p. 105. 


115 V.A. Urechia, Miron Costin, I, p. 716. 
116 N, Stoicescu, op. cit., p. 391; C.A. Stoide, op. cit., p. LV. 

inedite ne vor ajuta să micşorăm, cât de cât, această la- 
cună. Astfel, într-un act din 23 iulie 1692 „Ion Costin fost 
serdar” este menţionat ca „finul de cununie” al domnului 
Constantin Cantemir!!7. Deci, Ion Costin nu numai că era 
căsătorit la această dată, dar căsătoria fusese contractată 
de puţin timp, ea neputându-se încheia decât după întoar- 
cerea familiei Costin din Polonia (deci, cel mai devreme, 
în decursul anului 1686)''£. 

Opt ani mai târziu — 1700 (7208) august 19 — Ion 
Costin serdar şi soția sa Safta cumpărau patru pogoane de 
vie la Crucea de jos!!?. Ştirea vine să înlăture afirmaţia 
profesorului C.A. Stoide, care arată că: „Din datele ce 
s-au păstrat se vede că Ion Costin a fost căsătorit cu o ju- 
pâneasă de țară, sora soției lui Panaioti Morona”!%. Nu 
ştim de unde deţine autorul această informaţie — căci nu 
citează nici o sursă —, dar în stadiul actual al cercetărilor 
putem afirma cu convingere că este falsă. 

Panaiotachi Morona a fost căsătorit de două ori: o 
dată, cu Catrina Cantacuzino, fiica lui Iordache vel stolnic 
şi a Ilenei Catargi, iar a doua oară, cu o anume Safia!?!. 
Prima soţie nu a avut nici o soră cu numele de Safta!” iar 
cea de-a doua nu putea avea o soră cu acest nume deoare- 
ce însuşi numele său era Safta. 


117 ASB, Ms. nr. 629 (Condica Asachi), f. 452. 


us În plus, comportamentul domnitorului Constantin Cante- 
mir, care consimte să fie naş celor doi miri, vine să întărească, o 
dată mai mult, atitudinea binevoitoare pe care a avut-o aceasta 
faţă de fiii logofătului Miron Costin. 


119 ASB, M-rea Brazi, IX/25. 

120 C.A. Stoide, op. cit., p. LV. 
121 N. Stoicescu, op. cit., p. 418. 
122 Jbidem, p. 366. 

Deci, ceea ce putem afirma sigur despre căsătoria 
lui Ion Costin este că ea s-a produs în intervalul 1686- 
1691, hatmanul căsătorindu-se cu fata unui boier moldo- 
vean, Safta, şi fiind cununat de domnitorul Constantin 
Cantemir. Din această legătură matrimonială au rezultat 
patru copii: Nicolae, Miron, Ilinca şi o fată al cărei nume 
nu-l cunoaştem, dar despre care ştim că a fost soţia mare- 
lui pitar Moise Cucoranul!'%. 


Pătraşco. Despre mezinul lui Miron Costin docu- 
mentele nu vorbesc prea mult. Cauza — viața sa relativ 
scurtă. S-a născut, probabili, în decursul anului 1666", 
Îşi însoţeşte tatăl în Polonia, unde se pare că-şi desăvâr- 
şeşte studiile. Întors în ţară, se logodește cu Safta!%5, fiica 
domnului Constantin Cantemir, care-i dă — prin 1687 — şi 
prima dregătorie: spătărel'%. Nu zăboveşte mult în 
această funcţie, căci în 1689 (7197) aprilie 19 semnează 
„Pătraşco Costin vătaf de aprozi”!”, ca, peste un an, să-l 
întâlnim mare căminar'% — 1690 (7199) septembrie 20. 
Evenimentele anului 1691 îl găsesc în această dregătorie. 

După prima domnie a lui Constantin Duca — timp în 
care a fost logofăt al treilea!” —, fuge împreună cu frații 
săi în Ţara Românească. Aici, în scurt timp, se căsăto- 


13 Ibidem, p. 391. 
124 C.A. Stoide, op. cit., p. LVI. 
1253 [on Neculce, op. cit., ed. cit., p. 173. 
26 V.A. Urechia, Miron Costin, II, p. 560. 
127 ASB, M-rea Mavromolu, XIX/1. 
128 Gh. Ghibănescu, Surete şi izvoade, VI, laşi, 1908, p. 143. 
29 C.A. Stoide, op. cit., p. LVII. 

reşte!*, dar moartea îl află la puțină vreme după fericitul 
eveniment. În 1703, fratele Nicolae amintea despre „Pă- 
traşco logofăt pre carele însă l-a aflat moartea în Valachia 
mare” că a murit fără „fii? 

Este tot ce se ştie acum despre cel mai mic dintre 
frații Costin, care se pare că avea unele preocupări inte- 


lectuale!*?. 


Nicolae. Studii având ca subiect aspecte legate de 
biografia sa sunt foarte puţine!*. Monografii, una singu- 
ră!%*. Deci, spre deosebire de biografia lui Miron Costin, 
care a fost obiect de cercetare pentru zeci de studii şi mai 
multe monografii, aceea a fiului este foarte sărăcăcios re- 
prezentată, fiind, prin aceasta, incomparabil mai puțin 
cunoscută. 

În decurs de patru decenii stadiul cercetărilor şi al 
datelor referitoare la viaţa şi activitatea sa a rămas ne- 
schimbat. Când afirmăm aceasta avem în vedere studiile 
apărute la date extreme: monografia lui loan Şt. Petre 
(1939), în care este adunat tot ce se publicase despre el 


13 Condica de venituri şi cheltuieli a vistieriei de la leatul 
7202-7212 (1694-1704), ed. C.D. Aricescu, în „Revista Istorică 
a Arhivelor României”, Bucureşti, 1873, p. 215. 


n V.A. Urechia, Miron Costin, I, p. 716. 

132 C.A. Stoide, op. cit., p. LVI. 

155 Mai precis, nu există nici un studiu dedicat exclusiv 
vreunui aspect al vieții sale. Mai informate sunt: loan Şt. Petre, 
Nicolae Costin. Viaţa şi opera, Bucureşti, Tiparul Românesc, 
1939, p. 9-34; N. Stoicescu, op. cit., p. 391; C.A. Stoide, op. cit., 
p. LVII-LXVI. 

134 Joan Şt. Petre, op. cit. 

până la acea dată, şi capitolul corespunzător din ediția o- 
perelor lui Nicolae Costin îngrijită de C.A. Stoide (1976), 
în care editorul — forțat de tăcerea documentelor — nu are 
ce face şi-şi structurează expunerea exact pe aceleaşi date 
pe care le folosise precedentul autor cu 40 de ani în urmă. 
La rându-ne, nu putem spune, deocamdată, mult mai mult 
decât primul şi, respectiv, al doilea cercetător. 

Cel de-al doilea fiu al logofătului Miron Costin s-a 
născut — după toate probabilitățile — în decursul anului 
1660", Primul document care-l menţionează este „diata” 
unchiului său Iancu — din 22 iulie 1672 —, prin care acesta 
lasă satul Zarojanie „nepotului mieu de frate lui Neculaiu, 
ficiorul lui Miron vornicul”"56. 

În perioada 1674-1676! tânărul Nicolae este dat la 
învățătură, urmând cursurile colegiului iezuit din Iaşi”. 
Refugiat împreună cu tatăl său în Polonia — 1684 — îşi 
continuă, probabil, studiile aici. Nu tăgăduim că în preala- 
bil Nicolae Costin ar fi putut urma cursurile unei şcoli 
poloneze, dar tonul categoric al lui C.A. Stoide — „a trecut 
apoi la colegiul din Lemberg”!* — este totuşi nejustificat, 
mai ales că trimiterea făcută se referă la Pătraşco, fratele 
lui Nicolae, care studia în 1688 la instituţia menţionată“. 
Nici o altă ştire descoperită până în prezent nu ne dă 


35 Ibidem, p. 11. 

36 L.T. Boga, Documente basarabene, vol. III, Chişinău, 
1929, p. 1. 

137 Joan Şt. Petre, op. cit., p. 12. 

n8 VI, I. Ghica, Spicuiri istorice, seria I, laşi, 1936, p. 36. 

159 C.A. Stoide, op. cit., p. LVIIL.f 


140 P.P. Panaitescu, Știri noi despre Miron Costin şi familia 
sa, în loc. cit., p. 281. 

putinţa să afirmăm că viitorul logofăt a studiat în țara de 
refugiu a tatălui său!“ 

Întors în Moldova (la sfârşitul anului 1685), este fă- 
cut în scurt timp logofăt al treilea'“, dregătorie în care îl 
găsesc evenimentele anului 1691. Suferind aceleaşi rigori 
ca şi ceilalți frați — închisoare, urmată de doi ani de perse- 
cuţie!“ —, se hotărăşte să fugă din ţară (martie-aprilie 
1693). Urmăriţi, fugarii găsesc adăpost în cetatea Neamţ, 
unde sunt protejaţi de „romistrul” acesteia". 

Moartea lui Constantin Cantemir şi întronarea fiului 
Dimitrie — care, se pare, i-a protejat totuşi pe copiii logo- 
fătului Miron Costin —, nu-i împiedică să fugă în Ţara 
Românească, de unde, îndemnați — se crede — de Constan- 
tin Brâncoveanu, pleacă la Istanbul, contribuind la necon- 
firmarea de către Poartă a lui Dimitrie Cantemir şi la con- 
firmarea lui Constantin Duca!%5, cu care se întorc în țară. 

Ajuns în Moldova, noul domn îşi îndreaptă recunoş- 
tinţa spre Nicolae, dându-i — o dată cu dregătoria de hat- 
man şi pârcălab de Suceava (prima menţiune, la 21 mai 
169314) — pe sora sa Ileana'*7. După toate probabilitățile, 


' Trebuie reţinută totuși, cu titlu de inventar, indicaţia lui 
Dimitrie Cantemir care spune că Miron Costin a fost primul bo- 
ier moldovean care şi-a trimis fii să înveţe în Polonia (D. Cante- 
mir, Descriptio Moldaviae, Bucureşti, Editura Academiei R.S.R., 
1973, p. 373). 


112 Idem, Viața lui Constantin Cantemir, ed. cit., p. 85. 
13 Jon Neculce, op. cit., ed. cit., p. 186, 188. 

14 Ibidem, p. 188-189. 

145 Ibidem, p. 191. 

46 ASB, Achiziţii noi, MMDCIX/9. 

17 Ion Neculce, op. cit., ed. cit., p. 192. 

domnia cumnatului său a însemnat pentru hatmanul Nico- 
lae Costin o perioadă destul de fructuoasă în ceea ce pri- 
veşte majorarea averii’. Dar perioada scurtă a domniei 
lui Duca (1693 aprilie — 1695 decembrie 8)'*” — dublată de 
amestecul lui Nicolae Costin în uciderea lui Cerchez 
Aga!“ — a fost insuficientă pentru a permite refacerea po- 
tențialului economic al Costineştilor, atât de greu lovit în 
ultimii zece ani. Faptul că în timpul acestei prime domnii 
a lui Constantin Duca, Nicolae Costin „au venitu solu din 
Moldova” în Muntenia!'S!, ni-l arată, o dată mai mult, a fi 
unul dintre sfetnicii de încredere ai tânărului domn. 
Mazilirea lui Duca şi numirea lui Antioh Cantemir 
au făcut ca Nicolae Costin şi frații săi să se refugieze din 
nou la Curtea lui Brâncoveanu, rămânând aici timp de 
cinci ani, până în septembrie 1700, când domn al Moldo- 
vei a devenit, pentru a doua oară, Constantin Duca. Pe în- 
treg parcursul acestei domnii (care ia sfârşit în iunie 1703) 
Nicolae Costin a deţinut, ca şi mai înainte, hătmănia!*?. 
După mazilirea cumnatului său, scaunul Moldovei a 
fost ocupat de Mihai Racoviţă, nefavorabil Costineştilor. 
Acum Nicolae Costin, protejat de Constantin Brâncovea- 
nu, cu care se afla în bune raporturi, rămâne în ţară, neîn- 
deplinind însă nici o dregătorie'?. Relativ scurtă (1703 


148 Joan Şt. Petre, op. cit., p. 14-16. 


149 Toate datele de domnie au fost luate din Zstoria României 
în date, Bucureşti, Editura Enciclopedică Română, 1971. 


150 Jon Neculce, op. cit., ed. cit., p. 198. 

151 Condica de venituri şi cheltuieli, ed. cit., p. 30. 
152 N. Stoicescu, op. cit., p. 391. 

153 C.A. Stoide, op. cit., p. LXII. 

septembrie — 1705 februarie), domniei primului membru 
al familiei Racoviţă ajuns în această demnitate i se pune 
capăt prin întărirea în scaun a lui Antioh Cantemir. Cu 
toate că relaţiile lui Brâncoveanu cu Moldova căpătaseră 
noi valenţe — în sensul că în intervalul 1703-1705 se 
îndepărtase de Constantin Duca şi se apropiase de partida 
lui Iordache Ruset, sprijinitor al Cantemireştilor'S* —, la 
auzul veştii, Nicolae Costin fuge la Mânăstirea Hangu, 
intenționând să se refugieze în Transilvania’, La insis- 
tența rudelor şi a prietenilor — însoțită, mai mult ca sigur, 
de promisiunile domnului —, se reîntoarce la Curte, resta- 
bilind raporturile cu Antioh Cantemir’, care-l face mare 
vornic de Țara de Jos (înainte de 22 iulie 1705)'*, dregă- 
torie în care rămâne până la sfârşitul domniei acestuia. 
După toate aparențele — numărul mare de documente 
semnate de el, litigiile rezolvate şi iscălirea adeseori în 
locul logofătului —, s-ar părea că perioada domniei lui 
Antioh Cantemir a însemnat pentru Nicolae Costin epoca 
cea mai fructuoasă a carierei sale politico-administrati- 
ve!ř, contrastând cu perioada celei de-a doua domnii 
moldovene a lui Mihai Racoviţă (1707-1709), când este 
înlăturat din viaţa publică (n-a deţinut nici o dregătorie). 

Mazilirea lui Racoviţă (17 octombrie 1709) îl află 
pe cărturar „șezând la casa lui”, de unde este chemat la 


15 Ibidem. 
155 Jon Neculce, op. cit., ed. cit., p. 235. 
15 Jbidem, p. 237. 


157 Teodor Bălan, op. cit., vol. III, p. 130; vezi şi C.A. Stoide, 
cit., p. LXI. 


15 C.A. Stoide, op. cit., p. LXIII. 


op. 

Curte de prieteni, care sperau într-o revenire a lui Duca 
sau a lui Antioh Cantemir!%. Din considerente politice, 
diplomatice şi militare, Poarta a numit, însă, pe Nicolae 
Mavrocordat, fiul lui Alexandru Mavrocordat Exaporitul. 
Ştirea trebuie să-l fi mulțumit pe Nicolae Costin, care se 
afla în raporturi foarte bune cu familia Mavrocordat, cu 
care întreținuse, şi poate mai întreținea, corespondenţă!*. 
O dată ajuns în scaun (25 ianuarie 1710)'%', noul 
domn îi dă caimacamului său — Nicolae Costin'® — dregă- 
toria, deţinută anterior, de mare vornic al Ţării de Jos'®, 
Aprecierea de care se bucura învățatul în ochii voievodu- 
lui este ilustrată — pe lângă însărcinările cu caracter cultu- 
ral pe care acesta le primeşte — de frecventele însărcinări 
diplomatice ce i-au fost încredințate. Cea dintâi se leagă 
de numele ambasadorului francez Pierre Dessalleurs şi ne 
este relatată chiar de istoricul însuşi: „Trecut-au la Poartă 
pen ţară şi un sol franțojesucu, anume marchez Dezalore, 
înainte căruia din porunca lui Nicolae Vodă, i-au eșit 
Neculai, vornicul cel mare de Țara de Gios şi pentru limba 
Jătinească, eşindu-i mai sus de Copou înainte cu slujitori 
de l-au petrecut pănă aice în oraş la gazdă”. Cea de-a 
doua, la fel de importantă, îl are ca protagonist pe „voevo- 


'5 Biblioteca Centrală Universitară din laşi, Ms. nr. 11-22, f. 
167. 


16 N, Cartojan, „Ceasornicul domnilor” de Nicolae Costin 
şi originalul spaniol al lui Guevara, Bucureşti, 1941, p. 4-6 


16! Biblioteca Centrală Universitară din laşi, Ms. nr. 17-22, f. 
171. 

162 Jbidem, f. 167 . 

165 [bidem, f. 171. 

14 Jpidem, f. 176 . 

dul de Chiov”!% Iosif Potocki, „de a căruia sosire, înţele- 
gând Nicolae Vodă, cu cele ce s-ar fi cădzut unui om de 
cinste şi strein, deplin l-au căutat trimițându-i la gazda lui 
de toate ce i-ar fi trebuitu. Trimis-au pe Neculai vornicul 
de Țara de Gios pentru limba leşească cu închinăciunea şi 
cercetarea venirii lui”!66. 

Tot de cunoaşterea limbii polone — şi, credem noi, 
de relaţiile pe care Nicolae Costin le avea ca nobil polon — 
este legată şi cea de-a treia misiune primită de la Nicolae 
Mavrocordat. Această din urmă însărcinare are un carac- 
ter mai puțin obişnuit şi, din câte cunoaştem, este prima de 
acest gen pe care izvoarele interne şi externe o menţionea- 
ză. Despre ce este vorba ? În cursul anului 1710, în Mol- 
dova se aflau trupele lui Potocki, partizan al regelui Sta- 
nislav Leszczynsky. Cum acestea erau staționate de o bună 
bucată de vreme, creând multe neajunsuri localnicilor, ră- 
mânerea lor în continuare însemna noi şi noi diferende 
între localnici şi ostaşii polonezi. Pentru rezolvarea aces- 
tora — dar mai ales pentru împiedicarea lor — a fost creată o 
comisie de judecată polono-moldovenească „şi alesăse şi 
Nicolae Vodă pe Nicolae vornicul de Ţara de Gios, şti- 
indu limba leşească, despre partea sa”. 

Sfârşitul anului 1710 a însemnat şi sfârșitul primei 
domnii moldovene a lui Nicolae Mavrocordat (mazilit la 
23 noiembrie 1710), domnie care a fost, la rându-i, peri- 
oada deplinei realizări a carierei diplomatice a vornicului 
Nicolae Costin. Noul domn — Dimitrie Cantemir —, deşi 
l-a înaintat în ierarhia dregătorească făcându-l să atingă 


'S5 Ibidem, f. 178. 
5 Jbidem, £. 178". 
'* Ibidem, f. 180". 

treapta cea mai înaltă — mare logofăt —, l-a ţinut, totuşi, 
departe de planurile sale!%. 

Se pare că situaţia i-a convenit, fiind în consens cu 
convingerile sale politice, căci numai aşa se explică ne- 
semnarea de către el a „universalului” prin care Dimitrie 
Cantemir făcea cunoscută hotărârea de a lupta împotriva 
otomanilor alături de ruşi'*. 

Înfrângerea de la Stănilești vine să confirme oportu- 
nitatea orientării lui Nicolae Costin, care, în cea de-a doua 
domnie moldoveană a lui Nicolae Mavrocordat, a fost 
menţinut ca mare logofăt. Din păcate, nu s-a putut bucura 
multă vreme de prețuirea învățatului domn, căci moartea 
l-a surprins în luna septembrie 1712!'”, la numai un an de 
la înscăunarea lui Nicolae Mavrocordat. 

În urma sa a rămas o operă neterminată, dar îndea- 
juns de valoroasă pentru ca numele să-i poată fi înscris la 
loc de cinste în cartea de aur a culturii româneşti. 


1979 


's Jon Neculce, op. cit., ed. cit., p. 269. 


1% P.P. Panaitescu, Dimitrie Cantemir. Viaţa şi opera, Bu- 
cureşti, Editura Academiei Române, 1958, p. 108-109. 


vo Ultimul act care-l menţionează este din 8 august 1712 
(ASB, Ms. nr. 628 (Condica Asachi), f. 233"). 

CÂTEVA DATE NOI CU PRIVIRE LA 
FAMILIA CANTACUZINO DIN MOLDOVA 
ÎN SECOLUL AL XVII-LEA 


unoaşterea exactă a genealogiei vechilor fami- 

lii boiereşti este foarte importantă pentru isto- 
ricii Fvului Mediu. Ea reuşeşte să dea o mai mare sigu- 
ranţă în cercetarea istoriei politice a diferitelor perioade, 
ducând în cele din urmă la cunoaşterea în amănunt a unor 
evenimente. 

Printre cercetările genealogice de la noi studiul fa- 
miliei Cantacuzino a ocupat un loc deosebit de important. 
Chiar prima lucrare de genealogie din istoriografia noas- 
tră se leagă de numele acestei familii. Astfel, în 1787, 
Mihai Cantacuzino publica „Genealogia Cantacuzinilor”, 
lucrare importantă pentru cunoaşterea acestei familii, mai 
ales pentru a doua jumătate a secolului al XVIII-lea. 

Cam un secol a trecut până la reluarea cercetărilor 
privitoare la această familie şi, către sfârşitul secolului al 
XIX-lea, preocupările încep să reapară. Drumul odată re- 
deschis au urmat numeroase noi cercetări care au dus la 
cunoaşterea mai amănunțită a familiei Cantacuzino: lon 

Tanoviceanu', Nicolae Iorga”, Ioan C. Filitti”, Nicolae 
Stoicescu“ sunt numai câteva nume şi cele mai importan- 
te, care ilustrează acest fapt. 

În afară de ediţia banului Mihai Cantacuzino, Gene- 
alogia Cantacuzinilor a mai cunoscut încă două ediţii. Una 
publicată în 1864-1865 de Cezar Bolliac în ziarul său, 
„Buciumul”, „ediție? care prin faptul că a fost răspândită 
prin foiletonare este de neutilizat, iar cea de-a treia o dato- 
răm lui Nicolae Iorga, care în 1902, finanţat de Gheorghe 
Grigore Cantacuzino, a publicat o nouă ediţie după un 


manuscris aflat în posesia distinsului urmaş cantacuzin”. 

! Ion Tanoviceanu, Începuturile Cantacuzineştilor în Ță- 
rile Române, în „Arhiva Societăţii Ştiinţifice şi Literare din 
laşi”, anul III (1892), nr. 1. 


? N. Iorga, Despre Cantacuzini, Bucureşti, Institutul de 
Arte Grafice şi Editură „Minerva”, 1902; Idem, Documente 
priviloare la familia Cantacuzino, Bucureşti, Institutul de Arte 
Grafice şi Editură „Minerva”, 1902. 


? LC. Filitti, Arhiva Gheorghe Gr. Cantacuzino, Bucureşti, 


1919; Idem, Notice sur les Cantacuzenes du XI-XVII siecle, 
Bucureşti, 1936. 


+ N. Stoicescu, Dicţionarul marilor dregători din Țara Ro- 
mânească şi Moldova în secolele XIV-XVII, Bucureşti, Editura 
Enciclopedică Română, 1971. 


5 Mihai Cantacuzino, Genealogia Cantacuzinilor. Publica- 


tă şi adnotată de N. lorga, Bucureşti, Institutul de Arte Grafice 
şi Editură „Minerva”, 1902. În prefața ediţiei (p. IX) Iorga pre- 
cizează: „Împărtăşind dorinţa de a-şi cunoaşte neamul, pe care 
au avut-o toţi ai săi, d. G.Gr. Cantacuzino, care a mai făcut să se 
tipărească pe cheltuiala sa Operele lui Constantin Stolnicul, 
mi-a încredințat spre publicare o copie scoasă după frumosul 
manuscript, de pe la începutul veacului, al Genealogiei Canta- 
cuzinilor pe care-l posedă.” 

Această ediţie are meritul de a fi însoțită de table ge- 
nealogice bine lucrate, precum şi de a fi o ediție adnotată 
de Nicolae Iorga în marginile cercetărilor la care se ajun- 
sese în această direcţie la începutul secolului. 

Unul dintre exemplarele acestei ediţii a aparţinut lui 
Gheorghe Cantacuzino care, cunoscând, datorită masivei 
sale arhive de familie, mult mai mult, nu numai decât isto- 
ricii contemporani sau imediat următori. dar chiar decât se 
ştie în momentul de față, a făcut numeroase rectificări în 
paginile şi arborii genealogici ai volumului. Așa că, deşi 
până acum anonimă, contribuţia lui Gheorghe Cantacuzi- 
no este deosebit de importantă. 

De aceea, în studiul de față, vom porni de la aceste 
modificări propunându-ne să demonstrăm că cele sublini- 
ate de descendentul acestei mari familii sunt adevărate“. 

După cum subliniază şi titlul, nu ne vom ocupa aici 
decât de familia Cantacuzino din Moldova, din momentul 
venirii celui de-al patrulea fiu” al lui Andronic Cantacuzi- 
no, Iordache Cantacuzino, în Moldova şi până la începu- 
tul secolului al XVIII-lea. Din punct de vedere metodic 
lucrarea se împarte în patru părți: 


1. Ce spune Genealogia Cantacuzinilor. 

2. Stadiul actual al problemei. 

3. Îndreptările lui Gheorghe Cantacuzino. 

4. Demonstrația documentară a modificărilor. 


é Exemplarul care a aparținut lui Gh. Gr. Cantacuzino se 
află acum în biblioteca prof. dr. Aurel Iordănescu; aducem pe 
această cale sincere mulțumiri posesorului care a avut bunătatea 
de a ni-l pune la dispoziţie. 


7 Mihai Cantacuzino, op. cit., p. 37. 

1. Ce spune Genealogia Cantacuzinilor ? 


Pentru secolul al XVII-lea Mihai Cantacuzino dă 
informaţii foarte lacunare&. Ceea ce putem desprinde este 
că Iordache Cantacuzino este al patrulea fiu al lui Andro- 
nic Cantacuzino’. 

După uciderea tatălui său' în 1595, Iordache vine în 
Moldova împreună cu fratele său Toma în anul 1633"! 
(sic!). 

Mihai Cantacuzino menţionează că din Iordache se 
trage toată familia Cantacuzino din Moldova, căci Toma 
nu a avut băieți. Totodată sunt daţi ca fii ai lui Iordache 
Cantacuzino următorii: Vasile, Iordache, Ion, Ilie şi o fată 
Ecaterina!?. 

Cu aceasta Genealogia Cantacuzinilor nu mai are 
nici o informaţie despre familia Cantacuzino din Moldova 
în secolul al XVII-lea trecând brusc în secolul XVIII. 


2. Stadiul actual al problemei 


Pentru a identifica stadiul actual al problemei ne-am 
oprit la lucrarea istoricului Nicolae Stoicescu, Dicționa- 
rul marilor dregători din Tara Românească şi Moldova 
în secolele XIV-XVII. Cercetând acest util dicţionar ne 
dăm seama cât de departe s-a ajuns în cercetarea familiei 


* Ibidem, p. 45-46. 
” Ibidem, p. 37. 
' Ibidem, p. 32. 
1 Ibidem, p. 45. 
' Ibidem, p. 46. 

Cantacuzino în cei aproape două sute de ani care s-au 
scurs de la apariţia lucrării banului Mihai şi până astăzi, 
când lucrurile se prezintă în felul următor: 

Iordache Cantacuzino, fiul lui Andronic, apare pen- 
tru întâia dată în documentele moldoveneşti la 8 ianuarie 
1618”. 

Din acest moment îl găsim citat ca aprod'* sau ca 
jupân lordache!S până la 1632, când este menţionat ca vis- 
tiernic al treilea’. Urmărind documentele, observăm că de 
acum Iordache Cantacuzino cunoaşte o ascensiune verti- 
ginoasă în treptele dregătoriilor. Astfel, el ajunge repede 
mare vistiernic", dregătorie în care stă cu întreruperi până 
la sfârşitul anului 1662 când îl găsim menţionat ca mare 
spătar'8; în această treaptă dregătorească stă până la sfâr- 
şitul vieţii, sfârşit care s-a produs la finele anului 1664 sau 
începutul lui 1665”. 

Trebuie amintit aici un fapt deosebit de semnifica- 
tiv, credem noi, pentru întreg viitorul acestei ramuri Can- 
tacuzineşti: acela că, în timpul cât a deţinut dregătorii, 
Iordache spătarul a reuşit să strângă o avere extraordinar 
de mare. Avere care putem spune că a dublat puterea omu- 
lui de stat. Valoarea moşiilor cumpărate de el în această 
perioadă se ridică la 14.350 de galbeni”, iar o statistică 


5 N. Stoicescu, op. cit., p. 363. 

'* Ibidem. 

15 G. Ghibănescu, Jspisoace şi zapise, 1/2, p. 216. 
'* N. Stoicescu, op. cit., p. 363. 

” Ibidem. 

'5 Ibidem. 

” Ibidem. 

2 Jbidem, p. 364. 

fugară ne arată că în perioada 1640-1664, Iordache spă- 
tarul a încheiat cele mai multe acte de vânzare-cumpărare 
din epocă”!. 

În ceea ce priveşte viţa familială se ştie că a fost că- 
sătorit de două ori, prima dată cu Catrina Bucioc, nepoata 
lui Pătraşco Şoldan mare logofăt”, iar a doua oară cu A- 
lexandra, fiica marelui logofăt Mateiaş Gavrilaş””. Pe 
această a doua soţie o aflăm menţionată încă mult timp 
după moartea soțului”. 

Referitor la copii se pare că Iordache spătarul a avut 
foarte mulţi, sau mai bine-zis foarte multe fete, căci băieți 
n-a avut decât unul, pe Toderaşco Iordache devenit mare 
vistiernic”. Acest fiu apare ca postelnic la 8 octombrie 
1655, fiind menţionat în dregătorii, mai ales ca mare visti- 
emic, până la 1686 când pleacă într-o misiune la Constan- 
tinopol unde şi moare”, 

În anul 1655 se căsătoreşte cu Safta, nepoata lui Şte- 
fan Tomşa”, cu care are cinci copii: Vasile, Ioan, Ilie, Iorda- 
che şi Catrina, căsătorită cu Vasile Costachi mare vornic”. 


21 În raport cu contemporanii săi, în culegerile de documente 
Iordache este menţionat de cele mai multe ori ca încheind acte 
de vânzare-cumpărare (vezi, spre exemplu, G. Ghibănescu, op. 
cit., vol. 1/2 şi 1l/1-2, unde este menţionat de 129 ori). 


“ Şt. Gorovei, Contribuţii la genealogia familiei domnitoare 
Tomşa, în „Revista Arhivelor”, 1971 (XLVIII), nr. 3, p. 375-390. 


3 N, Stoicescu, op. cit., p. 363. 


 G. Ghibănescu, op. cit., IV/1, p. 218-220, unde este men- 
ționată la 1692. 


% Şt. Gorovei, op. cit., în art. cit. 
% N. Stoicescu, op. cit., p. 363. 
” Ibidem, p. 364-365. 


* Ibidem, p. 346. 

În studiul de faţă nu ne interesează dintre fiii lui To- 
deraşco decât acest lordache, despre care se ştie că a fost 
stolnic şi că a avut de soţie pe Ileana, fata lui Apostol Ca- 
targi, cu care a avut trei copii, un băiat Iordache, devenit 
medelnicer şi două fete. Este considerat mort înainte de 
1722”. 

Rezumând cele prezentate până aici rezultă că: 

Iordache spătarul Cantacuzino, care a venit înainte 
de 1618 în Moldova, a avut un fiu, Toderaşco, întâlnit şi 
ca Toderaşco Iordache sau Toderaşco marele vistiernic. 
Acest fiu a avut patru băieți: Vasile, Ion, Iordache şi Ilie. 
Fiul al treilea, Iordache stolnicul se căsătoreşte cu Ileana 
fata lui Apostol Catargi. Iordache stolnicul a murit înainte 
de 1722. 


3. Îndreptările lui Gheorghe Grigore Cantacuzino 


Modificările făcute de Gheorghe Cantacuzino în 
Genealogia Cantacuzinilor trebuie privite sub două as- 
pecte: în primul rând prin rectificările făcute Genealogi- 
ei, iar în al doilea rând prin completările aduse acesteia. 

Gheorghe Cantacuzino consideră din capul locului 
că Iordache spătarul nu a avut ca unic fiu pe Toderaşco, ci 
că a avut doi fii: Toderaşco ajuns vistiernic şi Iordache 
devenit stolnic. Cum este şi firesc, de aici rezultă că Ior- 
dache stolnicul nu era frate cu Vasile, Ion şi Ilie (pe care 
Gheorghe îl ştie ca fiind al lui Toderaşco), ci că era un- 
chiul acestora. Totodată Gheorghe Cantacuzino adaugă 
că Iordache stolnicul a fost căsătorit cu Ileana fata lui A- 
postol Catargi. În altă ordine de idei, urmaşul de la 1900 


» Ibidem, p. 364-365. 

specifică faptul că bifurcarea familiei Cantacuzino din 
Moldova în ramura Paşcanu şi Deleanu s-a făcut acum, 
Paşcanii trăgându-se din Iordache stolnicul prin fiul său 
Iordache medelnicer, iar Delenii din Toderaşco vistiernic 
prin fiul său Ion. (vezi Fotografiile nr. 1 și 2) 


4. Demonstrația documentară a modificărilor 


Aceste modificări făcute de Gheorghe Cantacuzino 
le putem clasa acum în modificări a căror veridicitate a 
fost demonstrată ulterior şi în modificări care până acum 
n-au fost adeverite. 

Din prima categorie fac parte modificările: 


a. Vasile, Ion, Ilie şi Ecaterina nu sunt copiii lui 
Iordache spătarul, ci ai lui Toderaşco vistiernic. 

b. Iordache stolnicul a fost căsătorit cu Ileana, fata 
lui Apostol Catargi. 


Din cea de-a doua categorie fac parte modificările: 


a. Iordache stolnicul nu este fiul lui Toderaşco şi 
deci nici frate cu fiii acestuia, ci este frate cu Toderaşco şi 
deci unchi pentru fiii acestuia. 

b. Familia Paşcanu şi Deleanu descinde din aceşti 
doi frați şi nu din fiii acestora. 


Cum este firesc nu ne vom ocupa de modificările 
care au intrat în prima categorie, atenția noastră îndrep- 
tându-se asupra celor din categoria a doua, care necesită o 
confruntare cu izvoarele. În acest sens ne vom opri aten- 
tia, deocamdată, asupra a două documente, unul din 1679, 
iar celălalt din 1683. 

Documentul din 1679 ne spune: 

„Adecă eu Cristina biv Cluceroaie [...] am dat şi am 
dăruit dumisale lui Iordachi, cuconu/ răposatului Iordachi 
ce-au fost spătar ca să fie dumisale [...] ocină [...]””. 


Cel de-al doilea este dat de Alexandra soția lui 
Iordache spătarul, fiului cel mai mic, Iordache, care se 
căsătoreşte la 1683: 


„Adecă eu Alexandra spătăroaie răposatului lordachi 
spătarul [...] pentru rândul fiului mieu Iordechi [...] '*?. 

Analizând acum aceste două documente observăm 
că: 

a. Iordache este numit în ambele ca fiu al lui Iordache 
spătarul şi nu al lui Toderaşco; totodată ținem să menţio- 
năm că în documentele din timpul vieții, în care este citat, 
Toderaşco niciodată nu este întâlnit ca simplu Iordache, ci 
ca Toderaşco, Toderaşco vistiernic sau Iordache Toderaşco 
vistiernic. Accasta ne face să ne mirăm de ce Gheorghe 
Ghibănescu, care se ocupă de primul document, afirmă că 
Iordache este fiul lui Toderaşco”. 

b. Al doilea document este concludent în a stabili 
filiația fără a mai lăsa loc discuţiilor. Ştim că Alexandra 
era soţia lui Iordache spătarul, pe soția lui Toderaşco 
chemând-o Safta, apoi 

c. Alexandra îşi spune „spătăroaia” şi nu vistierni- 
ceasa, cum ar fi fost normal, căci Toderaşco era vistiernic 
şi la 1679 şi la 1683. Iar faptul că 

d. în ambele documente Iordache este indicat sigur 


5 G. Ghibănescu, op. cit., IV/1, p. 33-34. 
* Ibidem, p. 67. 

* Ibidem 

3 Ibidemi, p. 33-34. 

drept „răposatul Iordachi spătarul” nu mai îngăduie nici o 
replică. În primul rând că Toderaşco trăieşte până la 1686, 
iar în al doilea rând că cel mort era Iordache spătarul care, 
cum am văzut mai sus, decedase la începutul anului 1665. 


Concluzia este una: Jordache stolnicul este fiul lui 
Iordache spătarul. Totuşi ar mai putea apărea un contra- 
argument: dacă Iordache este menţionat ca frate al copii- 
lor lui Toderaşco ? Documentele îşi vor spune şi de astă- 
dată cuvântul. 

La plecarea sa la Constantinopol, în 1686, Todera- 
şco a lăsat fiului său mai mare, Vasile, o „diată”. Diata, 
menţionată de Vasile la 1693 „de pe izvodul părintelui 
mieu Toader vistiernic ce ni-au făcut împărțeală la purce- 
sul dumisale la Țarigrad” nu arată decât: 


„[...] Partea me de sate [...]” (a lui Vasile — 4 VD); 
„[...] Partea sorumii Catrina [...]” 

„[...] Partea fratelui mieu Ion [...]'' 

„[...] Partea fratelui mieu Ilie [...]% 


Ca mai jos să spună: „Noi am fost mulțămiţi cu cât 
ni-au dat [...], numai tâmplându-se schimbarea viețăi dum 
neniei (tatălui — AVD) [...] rămas-au destulă datorie asupra 
fraților miei lui loan şi Ilie [...]”, ca apoi: „[...] fraţii miei 
amândoi, loan şi Ilie ş-au făcut şi scris unul altuia [...]"**. 

Acest document este concludent în a ne face să 
afirmăm că lordache nu este frate cu copiii lui Tode- 
raşco. Oricare ar fi fost situaţia Toderaşco ar fi trebuit să 
treacă şi pe Iordache în rândul moştenitorilor, apoi faptul 


* N. Iorga, Studii şi documente, V, p. 180-182. 
55 Ibidem. 
% Jbidem. 

că de două ori Vasile este categoric subliniind parcă faptul 
că nu are decât doi fraţi, Ion şi Ilie, ne face să nu mai stăm 
la îndoială în ceea ce priveşte adevărul, cu atât mai mult 
cu cât un document de la Vasile, datat 1 aprilie 1701, vine 
parcă să sintetizeze documentele mai sus analizate: 


„Vasile Cantacuzino vel vornic. Fac ştire cu această 
scrisoare a mea tuturor cui să cade a şti, pentru trei vecini 
ai noştri din sat din Hălăuceșşti [...] cari s-au dus de s-au 
aşădzat în Câmpul Lungu şi i-au fost trăgându la Păşcani 
dumneai Ileana stolniceasa răposatului unchiului mieu 
Iordachi, ce-au fost stolnic mare [...]'”” 


Acum, atât pe baza acestui document, cât şi a 
celor mai sus analizate, nu putem să nu-i dăm dreptate 
lui Gheorghe Cantacuzino care, prin rectificările aduse, 
deşi nu ştim în baza căror documente, s-a dovedit a fi 
un bun cunoscător al familiei sale. Astfel că în ultimă 
instanţă lucrurile se prezintă în felul următor: 


Iordache Cantacuzino spătarul a avut doi fii, Tode- 
raşco ajuns vistiernic şi Iordache ajuns stolnic. Cel dintâi 
s-a căsătorit cu Safta, nepoata lui Ştefan Tomşa, cu care a 


avut patru copii: Vasile, Ion, Ilie şi Catrina. Cel de-al doi- 


37 1 aprilie 1701 (7209) 


Inscrisul lui „Vasilie Cantacuzino vel vornic Vişnii 
Zemli...” 


>-.+ Şi i-au fost trăgându la Păşcani dumneaei Iliana, stol- 
niceasa răpăusatului unchiului mieu Iordachi, ce-au fost stolnic 
mare, dzicând că-s vecini din Păşcani.” 


Documente privind relaţiile agrare în veacul al XVIII-lea, 
vol. II: Moldova, Bucureşti, Editura Academiei R.P.R., 1966, 
doc. 2, p. 94. 

lea fiu al spătarului Iordache se căsătoreşte la 1683 cu 
Ileana, fata lui Apostol Catargi, cu care a avut un băiat 
Iordache şi două fete. După toate probabilitățile Iordache 
stolnicul a trăit destul de puţin, este menţionat cocon la 
1679, iar în 1701 este deja mort. Totodată, acum putem 
afirma că într-adevăr familiile Cantacuzino Deleanu și 
Cantacuzino Pașcanu își au obârşia în acești doi fii ai 
lui Iordache Cantacuzino mare spătar: Delenii lui To- 
derașco, iar Paşcanii lui Iordache. 


1978 

O RECENZIE ÎNTÂRZIATĂ* 


eea ce face ca „Editura Militară” să dețină un 

loc distinct în raport cu multe alte edituri este 
adevărul că încă de la întemeiere ea a înțeles să-şi facă din 
valorificarea, reinterpretarea şi propagarea istoriei națio- 
nale, unul din principalele sale scopuri. Pe această direcţie, 
în urmă cu mai mulți ani, a fost inaugurată colecția Dom- 
nitori şi voievozi ce-şi propunea să prezinte marelui public 
— într-o manieră cât mai accesibilă — viața şi activitatea 
diverşilor conducători perindaţi de-a lungul vremurilor la 
cârma Ţărilor Române. Iniţiativa a fost şi este sprijinită de 
munca istoricilor noştri care au realizat monografii pentru 
domni precum Vladislav I, Vlad Ţepeş, Ştefan cel Mare, 
loan vodă cel Viteaz, Alexandru loan Cuza ş.a.; monogra- 
fii ce pot fi citate ca lucrări de referinţă în bibliografia 
istoriografiei româneşti. Dar, pe lângă acestea, şi-au făcut 
loc în colecţie şi unele monografii — dacă le putem numi 
astfel — lipsite de valoare, care nu se ridică nici măcar la 
nivelul unor lucrări de popularizare prost scrise, ele pu- 
tând fi citate mai degrabă ca lucrări de dezinformare decât 


* Dr. Alexandru Popescu, Şerban Cantacuzino, Bucu- 
rești, Editura Militară, 1978, 176 p. 

de informare a cititorilor. Printre ele un loc cu totul aparte 
îl deține monografia pe care doctorul (în istorie !) Alexan- 
dru Popescu a înţeles s-o facă marelui voievod şi domn al 
Țării Româneşti, Şerban Cantacuzino. 

Mărturisim că în primul moment am intenţionat să 
consacrăm acestei lucrări o recenzie atotcuprinzătoare, 
dar curând ne-am dat seama că spaţiul acordat în mod 
obişnuit unei astfel de întreprinderi s-ar fi dovedit mult 
prea insuficient, deoarece erorile pe care autorul le face la 
tot pasul merg de la cele de interpretare, până la cele 
datorate sărăciei bagajului său informaţional. Prin ur- 
mare, în cele ce urmează, nu ne vom opri decât asupra ero- 
rilor flagrante, care nu necesită discuţii sau interpretări 
deosebite. Astfel, cei interesaţi îşi vor putea forma o ima- 
gine adecvată, iar erorile nu vor prolifera din eventuale 
neglijenţe sau nebăgări de seamă. 


1. Odată cu prima frază a capitolului întâi suntem 
confruntaţi brusc cu golul informaţional: „O biografie 
politică a viitorului voievod poate începe şi cu pomenirea 
întâmplărilor cu totul neobişnuite, petrecute în noaptea de 
20 decembrie 1664 în trapezăria mănăstirii Snagovului, 
când tatăl său, marele postelnic Constantin Cantacuzino, 
a fost suprimat din porunca domnului de atunci, Grigore 
Ghica [...]” (p. 7). Paragraful dezvăluie indiscutabil o 
triplă eroare: 


a. Moartea postelnicului a avut loc „sâmbătă spre du- 
minecă, dechemvre 20 deni, în ziua de sfeti Ignatie 
bogonoseţ, leatul 7172.”! Deci nu 1664, ci un an 


' Istoria Țării Româneşti (1290-1690). Letopiseţul Canta- 
cuzinesc. Ediţie critică întocmită de C. Grecescu şi D. Simo- 
nescu, Bucureşti, Editura Academiei R.P.R., 1960, p. 149. 

mai devreme, 1663. Sigur nu este vorba de o greşelă 
de tipar, căci data este repetată la pagina 12, 

b. ci de necunoaşterea modului de transformare al ani- 
lor de la facerea lumii în ani ai erei noastre (autorul 
„uită” că pentru perioada septembrie-decembrie tre- 
buie scăzuți 5509 ani şi nu 5508). 

c. În plus, în decembrie 1664 nu mai domnea în Țara 
Românească, Grigore Ghica, ci Radu Leon.? 


Eroarea este gravă deoarece de data menționată se 
leagă declanşarea unui întreg complex de evenimente 
ce-şi vor pune adânc amprenta asupra istoriei muntene din 
a doua jumătate a secolului al XVII-lea: lupta dintre 
Cantacuzini şi Băleni; luptă izvorâtă — şi hrănită perma- 
nent — din cauze sociale economice, dar care are în 20 de- 
cembrie 1663 punctul său crucial. 

2. O a doua eroare este conținută de afirmaţia: „în 
vremea celei de-a doua domnii a lui Grigore Ghica, este 
nevoit [Şerban Cantacuzino — A.V.D.], în 1672, să se as- 
cundă la mănăstirea Hangu în Moldova [...] în vreme ce 
fraţii săi erau închişi la Turnu”. (p. 14) 

Se ştie că în această vreme Turnu era raia turcească, 
iar letopiseţul consemnează clar că pe fraţii lui Şerban, 
„Constantin, Mihai, Matei, Iordache i-au pus la opreală 
mare, în turnul clopotniţii””. Deci nici vorbă de cetatea 
Turnu, ci de turnul clopotniței din curtea domnească." 


°% Istoria României în date, Bucureşti, Editura Enciclope- 
dică Română, 1971, p. 455. 


” Letopiseţul Cantacuzinesc, ed. cit., p. 166. 


* Radu Popescu vornicul, Istoriile domnilor Țării Româ- 
neşti. Introducere şi ediţie critică de Const. Grecescu, Bucureşti, 
Editura Academiei R.P.R., 1963, p. 153. 

3, De aceeaşi natură este şi „informaţia” prin care a- 
flăm de ediția „unui anume Glykis, care tipăreşte la Viena 
— în 1681, spune autorul — o ediţie grecească a Bibliei.” 
Mai mult chiar, prefața acestei ediții este semnată de Do- 
sitei. Patriarhul Ierusalimului. (p. 131) 

Din nou triplă eroare: 

În primul rând, ediţia tipărită de cunoscutul tipograf 
Nicolae Glyky nu a apărut în 1681, ci în 1687; în al doilea 
rând, nu a apărut la Viena, ci la Veneţia; în fine, semnata- 
rul prefeţei este Nicolae Glyky şi nu Dositei Notara. 

Dacă autorul ar fi citit — şi nu numai ar fi citat în bi- 
bliografie — comunicarea pe care N. Iorga a făcut-o la A- 
cademia Română în ziua de 26 iunie 19155, toată această 
confuzie ar fi fost — credem — evitată. Şi tot ca urmare a 
aceleiaşi lecturi ar fi fost înlăturată şi afirmaţia din cuprin- 
sul legendei pe care A.P. o aşează sub ilustraţia înfățişând 
foaia de titlu a Bibliei de la 1688: „Pagina de titlu a Bibliei 
de la Bucureşti, a cărei tipărire a fost iniţiată de Şerban 
Cantacuzino în 1688.” Chiar dacă am face abstracţie de 
comunicarea lui N. Iorga — care demonstrează convingă- 
tor că tipărirea a început cu cel puţin doi ani înainte de 
apariție — credem că autorul s-ar fi putut întreba — lasă că 
nici alții n-au făcut-o — cum a fost posibilă tipărirea unui 
volum de aproape o mie de pagini în cel mult un an (scrise 
cu caractere foarte mici) într-un moment istoric când nici 
o altă tiparniță din lume n-ar fi reuşit performanţa. 

4. La fel de dezarmat este A.P. şi în ceea ce priveşte 
genealogia. Astfel, aflăm că cel care l-a salvat de la pieire 
pe Șerban Cantacuzino — în 1678 — , Lupaşco Buhuş ma- 
re spătar, ar îi fost „cumnat al viitorului domn”. (p. 16) 


5 N. Iorga, În legătură cu Biblia de la 1688 şi Biblia de la 
1667 a lui Nicolae Milescu, în „Analele Academiei Române. 
Memoriile Secţiunii Istorice”, seria II, tom XXXVIII, p. 37-53. 

Încurcătura nu provine atât din informaţia prezentă 
ca atare în Letopiseţul lui Neculces, cât mai ales din pre- 
luarea ei, fără spirit critic, de către autor, care ar fi trebuit 
să aibă măcar rezerva pe care loan C. Filitti” o avea cu ani 
în urmă când afirma că numai „după limba timpului” 
Şerban Cantacuzino „era cumnat” cu marele spătar Lu- 
paşco Buhuș. 

Adevărul este că cei doi demnitari se aflau într-un 
anumit raport de rudenie, dar nicidecum nu erau cumnațţi. 
Înrudirea lor îmbracă două forme: 

a. Soţia lui Lupaşco Buhuş, Safta, era fiica spătaru- 
lui moldovean lordache Cantacuzino, frate cu Constantin 
postelnicul, tatăl lui Şerban Cantacuzino, deci viitorul 
domnitor era văr prin alianță cu dregătorul de origine 
moldoveană. 

b. Ultimul din fraţii spătarului Lupaşco Buhuş a a- 
vut o fiică, Safta, devenită soţia stolnicului Constantin 
Cantacuzino, fratele lui Şerban, deci Şerban ar fi fost un 
fel de nepot prin alianță (dacă putem spune astfel) cu bo- 
ierul salvator. 

5. O altă problemă de genealogie, nerezolvată, o are 
în vedere pe prima soție a lui Şerban Cantacuzino. Auto- 
rul, sigur pe sine, „crede a şti” şi în această privimţă care 
este adevărul, susținând — fără suport documentar — că: 


* Cronica lui lon Neculce copiată de Ioasaf Luca. Manus- 
crisul „ Mihail”. Ediţie de Zamfira Mihail şi Paul Mihail, Bucu- 
reşti, Litera, 1980, p. 23. 


7 loan C. Filitti, Arhiva Gheorghe Grigore Cantacuzino, 
Bucureşti, 1919, p. XXX. 


* Nici măcar după limba timpului nu pot fi socotiți astfel; 
vezi Vasile Scurtu, Termenii de înrudire în limba română, Bu- 
cureşti, Editura Academiei R.S.R., 1966, p. 209-213. 

„Prima soţie a lui Şerban a fost Maria din Goleşti fata lui 
Stroie (sic /) Leurdeanu de care se desparte.” (p. 15) 

Istoriografia a moştenit, graţie Letopisețului Canta- 
cuzinesc, informaţia prin care se face cunoscut „că au 
ținut pre fata lui [Stroe Leurdeanu — A. V.D.] un fecior a 
lui Costandin, anume Şărban.”” Atât ! Dar A.P. este ne- 
mulțumit şi atunci inventează, făcându-ne cunoscut că pe 
soţia viitorului voievod o chema Maria, iar legătura dintre 
cei doi a luat sfârşit printr-un divorţ. Nu spunem că lu- 
crurile nu s-ar putea prezenta şi astfel, dar, deocamdată, 
documentele nu ne permit să afirmăm decât că Stroe 
Leurdeanu a avut o singură fiică, Axinia, moartă prin 
1646-1647". Cât despre ştirea din Letopiseţ, trebuie să ne 
mulțumim a o înregistra ca atare — deşi cu semnul între- 
bării, credem noi — aşteptând noi revelații documentare. 

Situaţia economică a acelor timpuri este la rându-i 
insuficient înţeleasă de către autor. Diversele afirmaţii 
gratuite sunt însoțite de exagerări ce contrazic realităţile. 
Iată, spre exemplificare, numai două dintre acestea: 

6. Discutând despre transformările domeniului feu- 
dal în secolul al XVII-lea, A.P. specifică: „în tot cazul, 
acum se alcătuiesc /atifundiile boierești [sublinierea auto- 
rului — AVD] pe care puteai să mergi ceasuri şi, câteodată, 
zile întregi.” (p. 24) Afirmaţie falsă, deoarece se ştie că 
una din caracteristicile feudalismului sud-est european şi 
în special a celui românesc, este tocmai lipsa acestor do- 
menii. Ceea ce defineşte pe feudalul român, mare stăpân 
de pământ, este tocmai lipsa unei proprietăţi constituite ca 


” Letopiseţul Cantacuzinesc, ed. cit., p. 151. 


1 N. Stoicescu, Dicţionar al marilor dregători din Țara Ro- 
mânescă şi Moldova, sec. XIV-XVII, Bucureşti, Editura Enci- 
clopedică Română, 1971, p. 205. 

un tot unitar. Chiar feudalul care stăpânea singur 70-80 de 
sate — foarte rar la noi — le avea răspândite pe întreg cu- 
prinsul țării, încât formarea unei latifundii era imposibilă. 

7. „Firesc” informaţia banului Mihai Cantacuzino 
referitoare la introducerea culturii porumbului în Ţara 
Românească de către Şerban Cantacuzino"! nu putea lipsi 
din paginile lucrării (p. 25). Necritic, A.P. se pronunţă în 
aceeaşi direcție, văzând aici o acţiune sigură şi calculată a 
voievodului muntean. Este greu de crezut că se poate tre- 
ce la cultivarea unei plante prin hrisov domnesc; în mod 
obişnuit aceasta se face printr-o asimilare treptată, de mai 
mică sau mai mare durată. Cât despre porumb, autorul ar 
fi trebuit să ţină seamă de părerea exprimată de C.C. 
Giurescu care afirma — cu rezerva impusă de ţinuta ştiin- 
țifică — în urmă cu mai multi ani, că porumbul a început să 
fie cultivat în Tara Românească încă din prima jumătate a 
secolului XVII”. 

Ne oprim aici ! 

Analiza tuturor lipsurilor, erorilor şi exagerărilor 
conţinute de paginile cărții ar umple un spațiu mult prea 
mare în raport cu „valoarea lucrării”. Am reliefat numai 
câteva din lipsurile monografiei, dar suficiente, credem, 
pentru ca cititorul să-şi poată forma o părere despre reale- 
le valenţe ştiinţifice ale cărţii. 


1978 


!! Genealogia Cantacuzinilor de banul Mihai Cantacuzino, 
ed. N. Iorga, Bucureşti, 1902, p. 291. 


'2 Constantin C. Giurescu, Probleme controversate în isto- 
riografia română, [Bucureşti], Editura Albatros, [1977], p. 123- 
126. 

— contribuţii demografice şi statistice — 


A 
[E urmă cu mai bine de patru decenii Nicolae Iorga 
afirma categoric: „Istoria Banatului nu s-a scris 
până acum”, arătând totodată că dezideratul nu se va putea 
realiza fără o cunoaştere mai largă a izvoarelor: „Aceste 
izvoare se găsesc în mare parte bine păstrate, dar necerce- 
tate, pentru vremea nouă, mai de nimeni [...] Cercetarea 
de care vorbesc ar trebui să se facă metodic, de oameni 
modeşti şi muncitori, pe care să nu-i dezguste necontenita 
întoarcere a foilor în registre sau orbecăirea obositoare în 
acte separate, unde utilul şi superfluul se amestecă în fie- 
care moment.” Semnificativă atitudine pentru acela care, 
deşi a scris câteva sinteze de istorie a românilor şi cel pu- 
țin câte o monografie pentru fiecare din provinciile istori- 
ce româneşti, n-a lăsat pentru Banat, la sfârşitul carierei, 


decât pătrunzătoarele Observaţii şi probleme bănățene. 
! N. Iorga, Observaţii şi probleme bănăţene, Bucureşti, A- 
cademia Română, 1940, p. 3. 


2 Ibidem, p. 5-6. 

Cu toate că între timp s-a scris foarte mult”, situaţia a 
început să se remedieze abia în ultimii ani, când editarea iz- 
voarelor narative şi documentare a început să aibă o ponde- 
re mai mare“. Totuşi, va mai trece multă vreme până vom 
vedea tipărite miile de acte administrative, militare, fiscale 
Şi bisericeşti, singurele care, prin numărul şi calitatea infor- 
mațţiilor, vor permite formularea unor judecăţi definitive, 
ştiinţific şi obiectiv fundamentate. Din fericire, nu trebuie 
să aşteptăm inactivi realizarea unor astfel de planuri, căci 
hazardul ne rezervă surpriza descoperirii unor surse de 
maximă importanță, cumuluri informaţionali faţă de care 
întreg; materialul depistat ulterior nu capătă decât o valoare 
complementară. Prin raritate şi conţinut astfel de revelații 
devin puncte de referință esențiale indiferent dacă vreodată 
vor putea fi parțial contrazise. 

Un material de o asemenea însemnătate a descoperit 


şi editat zelosul cercetător al istoriei bănățene Costin 

* Pentru o rapidă orientare se pot consulta: Al. Rusu, Con- 
tribuţii la bibliografia istorică a Banatului, în „Studii de istoria 
Banatului”, 1960, nr. 1, p. 173-196; Idem, Realizări ale istorio- 
grafiei româneşti. Titluri de articole şi studii extrase din reviste 
de specialitate apărute în ţară între anii 1944-1970 relative la 
istoria Banatului, în „Studii de istoria Banatului”, 1974, nr. 3, p. 
216-241. 


* Printre cele mai importante sunt: Aurel Corui, Gertrude 
Bardaş, Tiberiu Moţ, Îndrumător în Arhivele Statului Banat, |, 
Bucureşti, 1966; Nicolae Stoica de Haţeg, Cronica Banatului, 
Studiu şi ediţie de Damaschin Mioc, Bucureşti, Editura Acade- 
miei R.S.R., 1969 (vezi şi ediţia a II-a, revăzută, apărută în 1981 
sub auspiciile editurii timişorene „Facla”); I.D. Suciu şi R. Con- 
stantinescu, Documente privitoare la istoria Mitropoliei Bana- 
tului, I-II, Timişoara, 1980; Costin Feneşan, Documente medie- 
vale bănățene (1440-1653), Timişoara, Editura Facla, 1980. 

Feneșan?. Este vorba despre raportul întocmit de un înalt 
funcţionar al administraţiei austriace din Banat, Johann 
Jacob Ehrler, în anul 1774: Banatul de la origini până a- 
cum, împreună cu obiceiurile, datinile, religia, educația 
dată copiilor, economia casnică și averea localnicilor, cu 
lipsurile mijloacelor de trai şi ale comerțului, cu venituri- 
le, cu obligațiile funcționarilor, curiozitățile ţării şi mări- 
mea acesteia în ceea ce priveşte teritoriul, oraşele, satele, 
prediile, oamenii şi vitele având în anexă itinerarul îmbu- 
nătățit de călătorie — descris la Timişoara, la 1 octombrie 
1774, de către Johann Jakob Ehrler, revizor“. 

Din primul moment atrage atenţia varietatea tema- 
ticii abordate de autor în dorinţa sa de a alcătui un material 
explicit şi cuprinzător asupra tuturor aspectelor de cultură 
şi civilizaţie, cu referire specială la structurile demogra- 
fice şi economice ale Banatului anilor 1770-1774. În ace- 
laş timp, un cercetător avizat va fi surprins de suprapune- 
rea tematică — aparentă doar — şi temporală cu atât de 
mult folosita şi invocata Istorie a Banatului timișan publi- 
cată de italianul Francesco Griselini” în 1780. Considera- 
tă până acum izvorul principal necontestat pentru istoria 
Şi societatea bănățeană din a doua jumătate a secolului al 
XVIII-lea, ea va trebui să cedeze întâietate lucrării de care 


5 Johann Jakob Ehrler, Banatul de la origini până acum 
(1774). Prefaţă, traducere şi note de Costin Feneşan, Timişoara, 
Editura Facla, 1982. 


€ Ibidem, p. 23. 


7 Fr. Griselini, Versuch einer politischen und natürlichen 
Geschichte des temeswarer Banats in Briefen an Standesge- 
nossen und Gelehrten, I-II, Viena, 1780. Cu o bună traducere 
românească făcută în 1926 de N. Bolocan (Fr. Griselini, Istoria 
Banatului timişan, Bucureşti, 1926). 

ne ocupăm, chiar dacă pentru unele informaţii, în special 
de etnografie şi folclor, va continua să rămână o sursă 
importantă. Că materialul furnizat de Ehrler este cu mult 
superior, nu numai lui Griselini, dar oricărui izvor publi- 
cat până acum, se va observa la tot pasul în studiul nostru. 
Totuşi, trebuie să subliniem, chiar şi succint, patru dintre 
motivele majore ce i-au fixat Banatului un statut bine 
conturat: 

a. Este prima lucrare cunoscută şi publicată care 
furnizează date privind structura demografică, economică 
şi administrativă a întregului Banat, inclusiv a teritoriului 
(satelor) aflat sub jurisdicție militară. 

b. Este prima sinteză sistematică în care este pre- 
zentată statistic întreaga structură demografică şi econo- 
mică a Banatului. 

c. Este izvorul cel mai bine informat dintre toate 
sursele elaborate până la această dată, deoarece autorul, 
bun cunoscător al realităților şi birocraţiei bănăţene, con- 
ştient de carenţele conscripțiilor şi recensămintelor a cău- 
tat să le diminueze precaritatea informaţiilor coroborând, 
analizând şi comparând rapoartele succesive ale ultimilor 
ani referitoare la problemele despre care relatează. 

d. Este prima scriere redactată de un bun economist 
din dorința de a informa şi, prin aceasta, ferită de multe 
dintre lacunele comune scriptologiei oficiale a timpului. 
În plus, alcătuirea este posterioară celor trei călătorii ale 
lui Iosif al II-lea în Banat, soldate, după cum se ştie, cu 


sancțiuni aspre şi porunci imperative de a se lua măsuri 


8 Pentru aceste aspecte — asupra cărora nu ne vom opri — a 
se consulta articolul semnat de A. Turcuş şi Costin Feneşan, Un 
manuscris cu date etnografice bănăţene din secolul al XVIII-lea, 
în „Tibiscus”, II (1972), p. 322-325. 


www.dacoromanica.ro 


Între Clio şi Polemos 


urgente pentru grabnica îmbunătățire a situaţiei social- 
economice a „provinciei”. Tocmai de aceea, Ehrler, func- 
ționar fidel Curţii vieneze, realizând raportul pentru acela 
ce fusese desemnat să dea curs directivelor imperiale (ba- 
ronul Iosif de Brigido), a căutat să înfăţişeze cât mai exact 
situaţia existentă — adeseori propunând soluţii pentru în- 
dreptarea unor lipsuri din economie şi administraţie — ne- 
având interes să escamoteze realitatea. 

Fireşte, şi aici vom găsi multe din dificultăţile ine- 
rente oricărui izvor statistico-demografic premodern, cu 
consecința esențială: non-sinonimia document-realitate. 
Aceasta nu înseamnă că discrepanța este atât de mare în- 
cât concretul nu mai poate fi reconstituit. Istoria, demo- 
grafia, statistica dispun astăzi de un arsenal important de 
mijloace de investigare, de verificare şi interpretare capa- 
bile să atenueze diferențele cele mai flagrante. Ca atare, 
trecând peste scepticismul anacronic al unor cercetători, 
s-a înțeles — sau, oricum, va trebui să se înțeleagă — că 
între informaţiile cuprinse în astfel de surse şi realitatea 
timpului are loc un fenomen asemănător celui de refrac- 
ție, încât întotdeauna adevărul apare doar în urma unei co- 
recţii ştiinţific conduse”. Cât de aproape suntem de adevăr 


? Pentru a realiza în astfel de cazuri o „corecție ştiinţific 
condusă” istoricul trebuie să fie dublat de un bun statistician şi 
un bun demograf, altfel întreprinderile ocazionale ale unuia sau 
altuia dintre istorici nu vor duce la nimic. Aşa cum paleograful, 
epigrafistul sau arheologul trebuie să aibă cunoștințe comple- 
mentare celor istorice, tot aşa şi specialistul în istorie demografi- 
că ori economică este de neconceput fără desăvârşita cunoaştere 
a metodelor de investigare — în special a statisticii — proprii ştiin- 
telor economice şi demografice. Chiar şi așa, metodologia cerce- 
tării istorice are de suferit deoarece modul de a investiga realita- 
tea imediată sau viitoare trebuie să suporte adaptări şi modificări 

depinde, într-o măsură egală, atât de particularităţile fie- 
cărui izvor, cât şi de pregătirea ştiinţifică a cercetătorului. 
Esenţial rămâne, totuşi, a şti să te situezi exact în raport cu 
eroarea, adică a cunoaşte cât de mare poate fi procentul de 
probabilitate în reuşita demersului întreprins. 

În ceea ce ne priveşte, considerăm că pe baza lucră- 
rii lui Ehrler se pot fixa şi interpreta o serie de parametri, 
suficienţi pentru o reconstituire sincronică' a structurilor 
geodemografice din prima jumătate a deceniului opt al se- 


colului al XVIII-lea. 
I. STRUCUTURA TERITORIULUI 


Banatul, ca provincie a Imperiului Habsburgic, avea 
o suprafață de 21.746 km? (3.778.628 iugăre)'!, reprezen- 
tând 3,751% din teritoriul stăpânit de habsburgi. Benefi- 
ciind de o configuraţie naturală armonioasă (câmpie, deal, 
munte), de numeroase cursuri de apă (Dunăre, Mureş, 
Timiş) şi de un pământ fertil, a fost din cele mai vechi 
timpuri o regiune propice locuirii. În raport cu destinaţia 


pentru a fi utile sondării trecutului. Numai printr-un praxis con- 
ştient se va ajunge ca istoria demografică să devină o ştiinţă cu 
un strict domeniu de definiţie. 


10 Deşi vor exista şi referiri la alte perioade, nu ne-am 
propus în cele ce urmează decât o reconstituire sincronică a unui 
moment istoric — important prin el însuşi — care, mai devreme 
sau mai târziu, să poată fi inserat într-o cercetare diacronică 
atotcuprinzătoare. 


!! Unitatea de măsură pentru teren folosită de Ehrler este 
iugărul. Pentru a uşura înțelegerea şi compararea diferitelor di- 
mensiuni am modernizat unitățile de măsură transformându-le 
în metri, hectare sau kilometri. Un iugăr = 0,5755 ha. 

economică structura fondului funciar era, în anul 1774, 
următoarea!”: 


a. teren agricol (64,26%); 
— ogoare, fânaţuri, păşuni = 55,3 15% 
— predii!* = 7,844% 
— vii Şi livezi = 1,101% 
b. teren neagricol (35,74%): 
1. suprafață ocupată cu construcţii (2,409%): 
— pământ intravilan = 2,046% 
— saivane şi sălaşe = 0,363% 


'2 Pentru ca procentele să fie cât mai exacte am folosit su- 
prafaţa rezultată prin însumare (1.986.990,9 ha), la care am 
adăugat suprafaţa prediilor (172.650 ha). Din total am scăzut 
suprafaţa districtului Panciova (125.890,63 ha) deoarece fondul 
său funciar nefiind compartimentat, n-a putut contribui la însu- 
marea cifrelor pe orizontală. Rezultatul: 2.033.750,3 ha. 


13 Deşi continuă să-şi păstreze înțelesul căpătat în secolul al 
XVI-lea, de sat locuit anterior, prediu înseamnă acum moşie 
(domeniu agricol), teren nelocuit destinat cultivării sau păşuna- 
tului. Prediile luau naştere pe locul unor sate părăsite ori prin de- 
secarea mlaştinilor, aparțineau statului, care le închiria anual, în 
special crescătorilor de vite. În statistica sa, Ehrler le exclude din 
calculul fiecărui district indicând doar suprafaţa globală (p. 29): 
300.000 iugăre, deci 172.650 ha. Datorită acestui fapt este mic- 
şorată suprafața fiecărui district în parte. Am căutat să diminuăm 
această lipsă printr-un calcul care, deşi relativ, suplineşte în mod 
satisfăcător carența. Astfel, cunoscând suprafața totală a pre- 
diilor din întreg Banatul, precum şi numărul prediilor fiecărui 
district (în total 80 de predii; vezi p. 153-156), am stabilit, cu 
ajutorul procentelor şi al proporțiilor, întinderea aproximativă a 
teritoriului ocupat de predii în fiecare district. Exemplu: în dis- 
trictul Becicherec sunt 27 de predii, din totalul de 80, repre- 
zentând 33,75% din total; 33,75% din totalul de 172.650 ha 
înseamnă 58.269,375 ha. 

2. terenuri degradate (mlaştini;, pământ cu sal- 
petru) = 6,876% 
3. fond forestier (păduri) = 26,455% 


Ponderea copleşitoare a terenului agricol — suscep- 
tibil de a fi mult extins prin defrişări şi desecări — ilustrea- 
nant reliefate şi prin indicatorul de arealitate!“ care este 
de 5,789 ha pe locuitor (sau 26,713 ha de gospodărie). A- 
ceastă situaţie a fost greşit interpretată de unii istorici care 
au crezut că au de-a face cu un teritoriu slab populat, para- 
doxal, tocmai acolo unde intervenţia permanentă a omului 
este determinantă. Că s-a ajuns aici, se datorează — când nu 
este vorba de rea-credință — , pe de-o parte, ignorării statu- 
tului social, politic şi economic, cu totul special, al provin- 
ciei în cadrul Monarhiei Habsburgice, pe de alta, interpre- 
tării necorespunzătoare a politicii de colonizare promova- 
tă de Curtea vieneză din cu totul alte motive decât cele 
datorate depopulării. Or, este ştiut că Banatul, ocupat în 
virtutea lui jus belli şi considerat un bun nou-dobândit, a 
devenit domeniu al Coroanei, iar titlurile de drept public 
sau privat anterioare anului 1716 nu au fost luate în con- 
sideraţie. Sau cum spune Ehrler: „iar fiindcă în ţară nu se 
găseau nici oraşe şi nici nobili stăpânind moşii care să le fi 
fost donate, domnul țării [împăratul — AVD] îl guvernează 


"1 Indicatorul de arealitate este inversul densității popula- 
tiei, determinând numărul de hectare ce revin la un locuitor 
(Vladimir Trebici, Demografia, Bucureşti, Editura Ştiinţifică şi 
Enciclopedică, 1979, p. 61). Pentru istoria demografică trebuie 
să devină unul dintre parametrii curent folosiți deoarece prin el 
putem evalua uşor capacitatea geodemografică a unui teritoriu 
naţional sau regional, mai ales atunci când nu avem date despre 
suprafața agricolă sau arabilă. 

printr-o Cameră obişnuită, numită Adminstraţia Ţării”. 
(p. 26) 

De aici decurg trei realităţi social-economice de 
importanță covârșitoare: 


1. lipsa marii proprietăţi, cu corolarul ei, lipsa 
exploatării nobiliare; 

2. existența micii proprietăți” ţărăneşti libere, 
ca formă dominantă de stăpânire a pământului, 
3. capacitatea teritoriului de a susține un număr 
mult mai mare de mici proprietari decât cel exis- 
tent, în condițiile absenței marii proprietăți, care 
ar fi limitat şi îngustat permanent suprafața stă- 
pânită de țărănimea liberă. 

Având deci de-a face cu mică proprietate, alcătuită 
din întinderi de pământ judicios repartizate — proporțional 
cu numărul vitelor stăpânite! — , vom încerca să reconsti- 
tuim macro şi microstructura terenului agricol bănățean. 
Astfel, țărănimea posesoare de pământ era împărţită în 
patru categorii (p. 54): 


a. țărani cu sesie! întreagă: 


34 iugăre (19,517 ha) = 
— 24 iugăre (13,812 ha) pământ arabil (70,58 %); 
— 6 iugăre (3,453 ha) fânaţ (17,64 %); 


15 Termenul de proprietate nu trebuie înțeles în accepțiunea 
sa modernă, capitalistă, ci prin aceea feudală de posesiune. 


16 În Germania bogăţia ţăranului e socotită în funcţie de 
mărimea pământului deținut, dar aici, în Banat, după numărul de 
vite stăpânite” (p. 110). 

7 Sesie = o bucată de pământ acordată de un stăpân de pă- 


mânt cu drept de folosință viageră şi ereditară, în condiţii fixate 
de obiceiul pământului, în schimbul unor obligații de rentă. 

— 3 iugăre (1,726 ha) păşune (8,823 %); 
— 1 iugăr (0,5755 ha) loc de casă (2,941 %). 
b. fărani cu jumătate de sesie: 
19 iugăre (10,934 ha) = 
— 12 iugăre (6,906 ha) pământ arabil (63,157 %); 
— 4 iugăre (2,302 ha) fânaț (21,152 %); 
— 2 iugăre (1,151 ha) păşune (9,09 %); 
— 1 iugăr (0,5755 ha) loc de casă (5,263 %). 
c. țărani cu un Sfert de sesie: 
11 iugăre (6,33 ha) = 
— 6 iugăre (3,453 ha) pământ arabil (54,545 %); 
— 3 iugăre (1,726 ha) fânaț (27,272 %); 
— 1 iugăr (0,5755 ha) păşune (9,09 %); 
— 1 iugăr (0,5755 ha) loc de casă (9,09 %). 
d. ţărani cu o optime de sesie: 
7 iugăre (4,028 ha) = 
— 5 iugăre (2,877 ha) pământ arabil (71 %); 
— 1 iugăr (0,5755 ha) păşune (14,285 %); 
— 1 iugăr (0,5755 ha) loc de casă (14,285 %). 


În medie unui țăran îi reveneau 17,75 iugăre (10,512 
ha), din care: 
— 11,75 iugăre (6,762 ha) pământ arabil (66,197 %); 
— 3,25 iugăre (1,87 ha) fânaţ (18,309 %); 
— 1,75 iugăre (1,007 ha) păşune (9,859 %); 
— 1 iugăr (0,5755 ha) loc pentru casă (5,633 %). 
Situaţia a fost păstrată şi după încorporarea Banatu- 
lui la Ungaria — 1778 — aşa cum arată reglementarea ur- 
barială!* din anul 1780. 
1% D, Prodan, Reglementarea urbarială din Banat de la 
1780, în „Anuarul Institutului de Istorie din Cluj”, XII (1969), p. 
295-322. 

Respectând proporţiiile de mai sus vom încerca să 
calculăm structura terenului agricol pentru întreaga pro- 
vincie. Deşi față de caracterul aproximativ al cifrelor păs- 
trăm o anumită rezervă, considerăm că ele exprimă, în 
mare, situaţia reală. 

Scăzând un iugăr (locul pentru casă şi grădină) din 
media de 17,75 iugăre obţinem 16,75 iugăre (9,633 ha) 
ogor, fânaț şi păşune pe cap de gospodărie; din care, 
70,149% teren arabil (ogor), 19,402% fânaţ, 10,447% pă- 
şune. Suprafaţa ocupată de acestea însumează 1.174.973 
hectare, adică 1.124.973 ha, suma districtelor, la care am 
adăugat terenul din districtul Panciova, de circa 50.000 
ha!?. Păstrând proporţia vom avea: 


— ogoare = 824.23 1,81 ha = 825.000 ha; 
— fânaţ = 227.968, 26 ha = 228.000 ha; 
— păşune = 122.749,43 ha = 122.750 ha; 


Privită atent, cifra globală, cât şi defalcată, pare prea 
mare față de numărul capilor de gospodărie, indicând o 
diferenţă substanţială între mărimea medie a sesiei (9,633 
ha, fără locul de casă) şi media aritmetică obţinută prin 
împărțirea numărului de hectare la numărul țăranilor capi 
de gospodărie (14,433 ha). Discrepanţa se datorează, pe 
de-o parte, existenţei în masa țărănească a unui număr mai 
mare de țărani cu sesie întreagă, pe de alta, întinderilor de 
pământ aflate în posesia altor categorii sociale: jeleri (care 
puteau primi chiar sesie întreagă), preoți, învăţători etc. 
„Astfel, fiecare supus — spune Ehrler — nu are doar 
„vite, ci şi ogor îndestulător, având deci avantaje numeroa- 


1? Am calculat suprafața medie (ogor, fânaţ, păşune) a dis- 


trictului Panciova după cum urmează: 9,633 ha x 5.000 capi de 
gospodărie = 48.165 ha = 50.000 ha. 

se asupra altor popoare, care nu-şi pot satisface nicicând 
trebuinţele aşa cum se cuvine din pământul de care dis- 
pun” (p. 54). 

Importanţa arătată terenului pentru cultură probea- 
ză, o dată în plus, că principala ocupație a populaţiei 
bănățene la sfârşitul secolului al XVIII-lea era cultivarea 
pământului. 


II. GEOGRAFIA AȘEZĂRILOR UMANE — 
AȘEZĂRILE RURALE 


Lipsa oraşelor constituie caracteristica habitatului 
bănăţean din secolul al XVIII-lea; existenţa unui singur 
oraş-cetate, Timişoara, neputând schimba caracterul e- 
senţial rural al aşezărilor şi implicit al economiei. La 1774 
provincia număra 641 de aşezări locuite (p. 29)%, din care 
637 sate, „două oraşe”, Timişoara şi Vinga, şi „două târ- 
guri”, Becicherecul Mare şi Kikinda. Realitatea este că 
Vinga era departe de a putea fi considerat târg şi cu atât 
mai puţin oraş”!, iar Becicherecul Mare şi Kikinda nu se 
deosebeau aproape cu nimic de structura economică a 
satului”. Ca urmare, în calculele noastre le vom include în 


2 În tabelul întocmit de Costin Feneşan s-a strecurat o 
greşeală (p. 13): districtului Lipova i-au fost alocate 66 de locali- 
tăți în loc de 65 (16 localităţi cu germani şi nu 17); de aici, totalul 
de 642 de localităţi şi nu 641 (respectiv, 43 cu germani şi nu 44). 
Vezi şi p. 137-140. 


* Vinga, care avea o populaţie de 971 de locuitori şi 233 de 
gospodării, dobândise statutul de oraş printr-un privilegiu al 
Mariei Tereza eliberat în anul 1744 (p. 31). 


2 „Habitatul rural sau aşezarea rurală presupune prezenţa şi 
intercondiţionarea unor componente teritoriale şi sociale care de- 

rândul aşezărilor rurale (deci 640 de aşezări rurale)”, spre 
deosebire de Timişoara, al cărei statut orăşenesc este con- 
firmat de poziţia şi funcţia sa social-economică. 

Din punct de vedere administrativ Banatul a fost 
împărțit în 11 districte şi 30 de cercuri: Becicherec (2 cer- 
curi); Ciacova (4 cercuri), Vârșeț (4 cercuri), Panciova; 
Palanca Nouă (4 cercuri); Orşova (2 cercuri), Caransebeş 
(3 cercuri), Cenad (2 cercuri); Lipova (4 cercuri); Lugoj 
(4 cercuri); Timişoara (4 cercuri). Separat exista comuni- 
tatea Kikinda, alcătuită din 11 localităţi, foste compo- 
nente ale regimentului iliric de graniță, cu un regim speci- 
al — era condusă de un comisar imperial şi un magistrat — , 


finesc sistemul sau complexul rural respectiv. Componentele fun- 
damentale ale complexului rural, respectiv habitatul rural, sunt: 


a) vatra, în care s-a format şi evoluat o grupare omeneas- 
că, locul deci în care se află locuinţele propriu-zise şi construc- 
tiile aferente [...] 


b) locul de muncă, în care populaţia îşi desfăşoară acti- 
vitatea de bază; 


c) populația, comparată cu multiple aspecte cantitative şi 
calitative.” (Vasile Cucu, Geografia așezărilor şi populației u- 
mane, Bucureşti, Editura didactică şi pedagogică, 1981, p. 166). 


3 Parte din satele situate la graniţa sud-estică, graniţa cu Im- 
periul Otoman, se aflau, din calcul strategic, dar şi economic, 
sub administrație militară (141 de sate, reprezentând 21,875% 
din total). 


* Şase din districtul Becicherec (Franjova, Melence, Botoš, 
Kumane, Taras, Karlovac) şi cinci din districtul Cenad (Mala 
Kikinda, Velika Kikinda, Kerestur, Mokrin, Obilizevo). Deşi 
sunt enumerate în cadrul districtelor, atât populaţia şi suprafaţa, 
cât şi producţia trebuie eliminate din cuprinsul acestora (p. 84; 
130; 131; 136; 137). 

dobândit ca recompensă pentru serviciile aduse Curții 
vieneze. 

Teritorial, districtele sunt inegale; deosebirea între 
cele mari şi cele mici mergând până la de două ori, de două 
ori Şi jumătate. Chiar dacă ţinem seama de varietatea for- 
melor de relief şi de ponderea populaţiei, cauza primă tre- 
buie văzută în modul arbitrar care a stat la baza comparti- 
mentării teritorial-administrative a provinciei. 

Aşezările nu erau nici ele egal repartizate, nici ca 
număr, nici ca întindere. Faţă de media de 55 de localităţi 
pe district, minima şi maxima se situează aproape la echi- 
distanță, diferenţa dintre ele fiind de aproximativ 6 ori. 
Suprafaţa alocată locuirii efective — vatra satului (la Ehrler, 
terenul intravilan) — nu este influențată în nici un fel de 
întinderea districtelor sau de densitatea așezărilor. Ne- 
existând „o foame de spaţiu”, terenul intravilan” se mărea 
concomitent cu înmulţirea populaţiei, locuitorii nefiind o- 
bligați să suporte sporul demografic în cadrul aceloraşi 
dimensiuni teritoriale locuite; fireşte, în raport cu tipologia 
şi morfologia proprii fiecărei regiuni etnografice. Totuşi, 
comunitățile limitau deliberat spaţiul de locuit în favoarea 
terenurilor agricole, astfel încât aşezările erau susținute 
doar de 2,4% din întregul fond funciar (circa 0,11 ha/lo- 
cuitor). Aşa se explică media redusă, de 66,794 ha/locali- 
tate, când densitatea este de cca 3 aşezări la 100 km?; deci 
între terenul intravilan şi restul teritoriului raportul este de 
1 la 50. 


235 Densitatea aşezărilor umane este indicatorul care mă- 
soară numărul aşezărilor la 100 km”. 


% Referirile noastre privind aşezările se vor face numai în 
raport cu vatra satului, teritoriul locuit efectiv, Terenul agricol 
aferent nu intră în calculele noastre. 

Cu toate acestea, casele nu erau înghesuite, datorită 
modestelor dimensiuni ale locuinței şi a construcţiilor 
economice anexe puțin numeroase; fapt confirmat atât de 
indicele de dispersie” relativ mare (în medie de 5,776), 
cât şi de informaţiile lui Ehrler. „Românul — spune el — îşi 
construieşte singur casa. Aceasta e zidită cel mai adesea 
din pământ bătătorit ori din împletitură de nuiele sau din 
buşteni aşezaţi unii peste alţii şi acoperită cu stuf [...] Casa 
întreagă constă dintr-o cămăruţă şi o bucătărioară... Ro- 
mânii mai au şi o ladă pentru păstrarea grânelor, [dar] grâ- 
nele sunt îngropate cel mai adesea în pământ |...] Pentru 
vitele cornute ori pentru cai nu există nici adăposturi şi nici 
grajduri, lucru de altfel obişnuit şi la sârbi, [...] iar dacă nu 
ar fi siliți de pagubele produse de porci, locuitorii nu ar 
construi nici cocini [...] Fânul necesar vitelor în timpul ier- 
nii e ţinut fie în curte acoperit cu mărăcini, fie în grădină 
[...] sau chiar în vârful retezat al unui stejar” (p. 49-50)*. 

Numărul gospodăriilor era de aproape 82.000 (e- 
xact 81.915), cu o medie de 127 gospodării pe localitate. 
Satele mici numărau în jur de 50 sau sub 50 de case (vezi 


*? Dintre formulele pentru calculul dispersiei cea mai utilă 

pentru demografia istorică, deoarece foloseşte macrodimensiuni, 
i -S i 

este aceea elaborată de A. Zierhoffer: R =K. Unde R = in- 
dicele de dispersie; p = media suprafeței pe locuință; s = numărul 
caselor din comună (district sau judeţ — 4 VD); d = numărul total 
de locuitori; K = 0,005. Vezi A. Zierhoffer, Sur un formule ser- 
vant à exprimer la dispersion et la concentration absolut de 
l'habitat rural, în Comptes Rendus C.1.G., III, Varşovia, 1934, 
p. 410-415. 


* Fără îndoială, nu toate gospodăriile se reduceau la atât; 
existau desigur şi casele populației înstărite, mai arătoase şi mai 
bine dotate. 

media de 66,024 stabilită pentru districtul Orşova), iar cele 
mari puteau ajunge la 300, maximum 400 de gospodării”. 
Acestea din urmă trebuie să fi fost puține, ținând cont de 
media destul de redusă obținută pe întreaga provincie. 

Suprafața de 5.755 m? stabilită oficial pentru o gos- 
salie era întotdeauna respectată, diferența față de 
media aritmetică de 5.218 m?, din care un anumit procent 
revine căilor de acces din interiorul vetrei satului, fiind edi- 
ficatoare. Cauza nu trebuie căutată în eventuale abuzuri ale 
administraţiei, nelipsite de altfel, ci mai ales în deosebirile 
generate de mediul înconjurător: întinderi mai mari în regi- 
unile de deal şi şes şi mai mici în cele de munte; ilustrativă 
este media districtului Timişoara (6.952 m?), de două ori 
mai mare decât cea a districtului Orşova (3.350 m?). Trebu- 
ie remarcat că nici în atare condiţii vatra satului nu se 
comprima, între numărul mediu al gospodăriilor dintr-un 
sat şi suprafața medie destinată acestora constatându-se un 
raport — flexibil — de proporţionalitate autoreglator: cu cât 
întinderea unei gospodării este mai mică, cu atăt locali- 
tatea are un număr mai mic de locuinţe, și invers. 


III. NUMĂRUL ȘI REPARTIZAREA 
TERITORIALĂ A POPULAȚIEI 


Până acum, cifrele de referință privind populaţia 
Banatului în a doua jumătate a secolului al XVIII-lea erau 
luate cu predilecție din scrierea citată a italianului Fran- 
cesco Griselini (cu toate că lucrările cartografice austria- 


% La români satul cel mai mare, de 400 de familii...” (p. 
51). Chiar dacă autorul nu spune „gospodării”, media distric- 
telor Panciova, Cenad şi a comunităţii Kikinda ne permite să 
susţinem că existau sate — puţine — cu 300-400 de gospodării. 

ce, precum aceea a baronului von Elmpt, sunt mult mai 
folositoare în această privință). Raportul lui Ehrler, temei- 
nic informat, arată că totalul populaţiei stabile din întreaga 
provincie se ridica la 375.740 de oameni. Deşi față de nu- 
mărul indicat de Griselini (317.928) remarcăm o diferență 
de 57.812 locuitori, între datele celor doi există o cvasi- 
concordanță, căci statistica lui Clari de Altringen — unica 
sursă folosită de Griselini — nu a înregistrat decât populația 
din satele camerale, omițând-o pe aceea din satele aflate 
sub jurisdicție militară (aproape 150 de localităţi). Astfel, 
comparând totalurile obţinute pentru districtele fără sate 
militare sesizăm apropierea dintre ele: 


| Eer | Griselini 
38.572 38.110 


Valabile pentru ce şi cât au fost planificate să ilus- 
treze, cifrele geografului italian nu pot fi folosite pentru 
stabilirea potenţialului demografic al Banatului, în schimb, 
le pot valida, o dată mai mult, pe cele ale lui Ehrler. 

Fără îndoială, nici 375.740 locuitori, cât dă autorul, 
nici 375.613, cât reprezintă suma corect calculată, nu sunt 


adevăratele dimensiuni demografice ale Banatului, dar se 

situează în imediata lor vecinătate. Chiar dacă ținem seamă 
de eventualele scăpări ale conscripțiilor (nu prea mari în 
cazul de față)”, de existenţa unui anumit număr de locui- 
tori fără domiciliu stabil, precum şi de caracterul dinamic şi 
deschis al populaţiei, nu putem efectua o majorare cu mai 
mult de 10%. Mai precis, numărul real al populaţiei se si- 
tuează undeva între 375.613 locuitori — adoptat şi folosit 
de noi pentru reuşita calculelor de amănunt — Și 420.000 DE 
LOCUITORI, CIFRĂ ROTUNDĂ EXPRIMÂND ÎN MARE CUAN- 
TUMUL POPULAȚIEI BĂNĂȚENE”! PENTRU ANUL 1774. 

În teritoriu, efectivul demografic este inegal reparti- 
zat datorită acțiunii determinante a unor factori de natură 
diversă. Astfel, districtul cel mai întins, Vârşeţ, conţine 
cel mai mare număr de locuitori (66.135); Orşova, cu relief 
muntos şi păduri, de patru ori mai puţin (14.751); atracția 
exercitată de oraşul Timişoara — principalul centru eco- 
nomic şi administrativ — sporeşte numărul locuitorilor din 
districtul Timişoara (46.576); înlesnirile fiscale acordate 
celor din comunitatea Kikinda explică numărul mare de 
locuitori din cele 11 aşezări ş.a.m.d. Densitatea aritmeti- 
că este de 17,272 locuitori/km?, variind între 20-21 locui- 
tori/km? în districte ca Timişoara, Vârşeţ, Palanca Nouă, 
Lipova şi circa 9-12 locuitori/km? în Orșova, Becicherec 
ori Panciova. Deşi în Europa existau teritorii cu o densitate 


5 Datele furnizate de harta topografică întocmită în 1771- 
1772 sunt cvasiidentice: 83.694 gospodării, deci circa 377.480 
de locuitori; cf. N.M. Popp, Populatia Banatului în a doua 
jumătate a secolului XVIII, în „Timocul”, I, 1943, 7 p. 


3 Nu avem în vedere armata — dimensiune mobilă, variabilă 
şi întâmplătoare — , aşa cum a procedat, probabil, Griselini când 
a estimat populaţia Banatului la 450.000 de oameni (Fr. Gri- 
selini, op. cit., p. 145). 

mult mai mare, media bănăţeană nu era în dezacord cu rea- 
lităţile timpului”: Scoţia la 1750, număra 16 locuitori/km”, 
Wurtembergul, 24 locuitori/km”, ca să nu mai pomenim de 
Suedia şi Norvegia cu câte 4 şi respectiv 2 locuitori/km”. 
Alta este situaţia spaţiilor locuite efectiv, aşa cum 
probează numărul mediu de locuitori pe aşezare, care se 
ridică la aproape 600, conţinând sate cu o mie şi peste o mie 
de locuitori. Comparativ cu Europa Centrală — în special 
cu Ungaria, unde 60% din aşezări erau localități mici, cu 
mai puţin de 500 de oameni” — , aici ponderea o aveau lo- 
calitățile de mărime mijlocie, cu peste 500 de locuitori. 
Referitor la numărul mediu de locuitori pe gospodă- 
rie cifra obținută (4,498) are o importanţă remarcabilă: 
confirmă, demonstrează şi întăreşte justeţea alegerii lui 
4,5 ca număr estimativ în calculele de demografie istori- 
că. Pentru populaţia Ţărilor Române din societatea medi- 
evală cred că este mult mai indicat decât 4 sau 5; oricum, 
va trebui acceptat pentru gospodăria bănăţeană a secolu- 
lui al XVIII-lea. Nu trebuie să se facă confuzie, însă, între 
mărimea demografică a familiei (menajului) şi mărimea 
demografică a gospodăriei. Este ştiut că, în general, nu- 
mărul familiilor este superior numărului gospodăriilor 
(caselor)”*. În cazul de faţă numărul gospodăriilor (81.915) 


* Aceste date le-am obținut folosind lucrările: M.N. Bouillet, 
Dictionnaire universel d'histoire et de géographie, Paris, 1893; 
Albert Soboul, Guy Lemarchand, Michele Fogel, Le siècle des 
Lumières. l. L'essor (1715-1750), vol. 1, Paris, 1977, p. 282-286. 


3 I. Şandru, Tipologia așezărilor rurale din Europa Cen- 
trală, în Lucrările celui de al III-lea colocviu național de geogra- 
fia populației şi aşezărilor din R.S. România, laşi, 1971, p.311. 


* Populaţie şi societate. Studii de demografie istorică, vol. 
I, Cluj, Editura Dacia, 1972, p. 102-104; 253-256. 

este cu cca 15% mai mic decât cel al familiilor. Constata- 
rea, desigur valabilă pentru întreg secolul, este confirmată 
şi de Ehrler, care afirmă: „[...] 3-4 familii locuiesc adese- 
ori împreună, fiind în stare să-şi ridice gospodăria prin 
munca lor harnică” (p. 48). 


IV. STRUCTURA POPULAȚIEI DUPĂ 
CARACTERISTICI DEMOGRAFICE 


Neputând fi reconstituită în amănunt — vârstă, nupți- 
alitate, natalitate etc. — structura populaţiei după caracteris- 
tici demografice poate fi schiţată, în dimensiunile sale fun- 
damentale, folosind datele din Anexa nr. IV, unde este 
cumulat totalul populaţiei înregistrate, contribuabile şi ne- 
contribuabile”. Deoarece nu am beneficiat de structura pe 
sexe pentru oraşul Timişoara am folosit numai totalul po- 
pulației rurale, 370.013 locuitori, situație care afectează 
într-o măsură neglijabilă rezultatul calculelor noastre. 

Ce frapează de la început este echilibrul cvasiper- 
fect dintre numărul bărbaţilor (185.434) şi cel al femeilor 
(184.579); între proporția bărbaților (50,15%) şi pro- 
porția femeilor (49,884%) diferenţa fiind ca şi inexistentă 
(0,23 1%). Faptul se confirmă şi prin compararea raportu- 
lui de masculinitate? cu raportul de feminitate, care in- 
dică un număr de 100,463 bărbaţi la 100 femei, respectiv 


35 Costin Feneșan a întocmit un tabel cu aceeaşi tematică, 
tabel care însă nu poate fi folosit din cauza unui mare număr de 
greşeli de calcul, de tipar şi omisiuni (p. 20-21). 


% Raportul de masculinitate se calculează după formula: 


b 5 x 100 (1.000), unde b = raport de masculinitate (număr 

99,538 femei la 100 bărbaţi”. La nivel de subpopulaţie 
— în funcție de vârstă — situaţia se schimbă. Populaţia 
tânără (0-15 ani), cu un efectiv de 152.852 oameni, re- 
prezentând 41,309% din totalul populaţiei (vezi şi tabe- 
lul), înregistrează o proporţie a bărbaţilor de 48,236%, cu 
3,5% mai mică decât proporţia femeilor (51,763%). Po- 
pulaţia matură (peste 15 ani), numărând 217.161 oameni 
(111.704 bărbaţi, 105.457 femei), reprezintă 58,69% din 
total. În raport cu precedenta, raportul este inversat: pro- 
porţia bărbaţilor urcă la 51,438% în timp ce proporţia fe- 
meilor scade la 48,561%, de astădată diferenţa fiind mai 
redusă, 2,9%. Cu toate acestea, atât populaţia de sex mas- 
culin, cât şi cea de sex feminin au acelaşi procent de per- 
soane căsătorite: bărbații 52,251%, iar femeile 52,495%. 
În ansamblu, populaţia căsătorită este bine reprezentată, 
ridicându-se la 52,372% din întregul efectiv demografic și 
89,235% din totalul populaţiei mature; restul de 10,764% 
este efectivul celor necăsătoriți, majoritatea bătrâni (6,82% 
bărbaţi, 3,944% femei). 


bărbaţi la 100 sau 1.000 de femei); Pm = numărul bărbaților; Pf= 
numărul femeilor. În mod analog se calculează raportul de fe- 
minitate. 


37 În privința structurii după sex, populaţia globului (subli- 
nierea noastră — AVD) se caracterizează printr-o stabilitate re- 
marcabilă a procentelor, de 51% femei şi 49% bărbaţi, tulburată 
doar în perioadele de războaie prin care a trecut omenirea în de- 
cursul istoriei.” Constantin Budeanu, Emanoil Călinescu, Ele- 
mente de ecologie umană, Bucureşti, Editura ştiinţifică şi enci- 
clopedică, 1982, p. 196. 


3 În rare cazuri fetele depășeau vârsta de 15-16 ani fără a fi 
măritate. Populaţia tânără este calculată deci prin însumarea numă- 
rului locuitorilor înscrişi în rubricile „Băieți sub 15 ani” şi „Fete”. 

Toate acestea ne obligă la câteva concise observaţii: 

a. Ponderea populaţiei tinere în totalul populaţiei 
presupune atât o rată ridicată a natalității, cât şi una scă- 
zută a mortalităţii, deci un ritm superior de creştere a po- 
pulaţiei. 

b. În plus, ea exclude îmbătrânirea demografică, 
nesesizabilă aici prin nici un simptom. 

c. Corelaţia stabilită între proporția bărbaților şi 
proporţia femeilor, precum şi între mărimile procentuale 
care exprimă ponderea persoanelor căsătorite, indică o 
stabilitate deosebită la nivel macrodemografic, un raport 
echilibrat între evenimentele demografice. Altfel spus, do- 
minanta mişcării generale a populaţiei o constituie miş- 
carea naturală a populației, al cărei mecanism se dovedeş- 
te a fi foarte puternic în comparaţie cu eventuale afluxuri 
de populaţie, incapabile de a acţiona ca factori pertur- 
banți. 

d. În ciuda faptului că natalitatea feminină este 
superioară celei masculine, la maturitate proporţia bărba- 
ților devine preeminentă, menținându-se astfel până la 
bătrâneţe, aşa cum relevă raportul de 2 la 1 dintre bărbaţii 
necăsătoriți şi femeile necăsătorite (în marea majoritate 
cauza se datorează văduviei). Supramortalitatea feminină, 
nu numai infantilă, se explică, printre altele, prin consti- 
tuția fizică a femeilor, mai puţin rezistente la boală şi la 
munca grea desfăşurată în contextul unei economii 
agrare. 

În ansamblu, cele de mai sus atestă un Banat a cărui 
populaţie este puternic angrenată în procesul de largă 
anvergură, sugestiv numit „explozie demografică”, de la 
sfârşitul secolului al XVIII-lea şi începutul celui următor. 

Datorită vicisitudinilor istoriei, peste populaţia ro- 
mânească bănăţeană s-au aşezat, pe diferite căi, diverse 
elemente alogene — sârbi, bulgari, turci, germani, unguri 
ş.a. — care au dat structurii etnice din regiune o configu- 
rație particulară; românii fiind, însă, permanent majori- 
tari. Caracteristica momentului de care ne ocupăm este 
dată de efortul autorităţilor vieneze de a aduce în Banat un 
număr cât mai mare de catolici, pe cât posibil germani. 
Pornită din considerente economice, politice şi religioase 
în urmă cu aproape 60 de ani, încurajată prin înlesniri 
materiale, colonizarea nu a dat rezultatele scontate, doar 
un număr modest de emigranți devenind locuitori ai 
provinciei”. Cu toate acestea, administraţia vieneză şi cea 
bănățeană exagerau constant numărul populaţiei germane 
— tendință unanim prezentă la popoarele dominatoare“ — , 
măgulindu-l astfel pe împărat din inițiativa şi cu sprijinul 
căruia se efectuau astfel de acțiuni. Ehrler, ca funcționar 
superior, nu poate face excepţie. Tonul apologetic între- 
buinţat tocmai acolo unde se referă la aceste acțiuni este 
semnificativ: „Abia suverana noastră preaiubită a ordonat 
secarea mlaştinilor, mărind astfel din nou teritoriul țării, 
în chip considerabil; în acelaşi timp a sporit numărul 
populaţiei cu 53.000 de suflete. Aceasta este o dovadă de 
netăgăduit că ginta habsburgică a înălțat în Banat un altar 
— asemeni celui de la Atena, închinat odinioară milosti- 


3 Cauzele sunt multiple; în mare majoritate ele pot fi găsite 
în lucrarea lui Aurel Țintă, Colonizări habsburgice în Banat 
(1716-1740), Timişoara, Editura Facla, 1972. 


Louis Leger, Histoire de l'Autriche-Hongrie, Paris, 1895, 
p.6. 

viei — la care s-au refugiat nefericiți din toate ţările întru 
fericirea de obşte a celor asupriți. Într-un răstimp de 
numai cinci ani, în Banat au fost primite 5.000 de familii 
nefericite de imigranţi din alte ţări, fiind înzestrate cu bani 
de drum, case şi unelte necesare stabilirii lor” (p. 27). 

Fireşte, din nou exagerare, căci cele 5.000 de familii 
s-au dovedit a fi de fapt 5.000 de persoane“! colonizate 
între 1748-1753. Cât priveşte anul 1774 iată cifrele avan- 
sate de Ehrler (p. 30): 

— români = 220.000 (58,55%); 

— sârbi“? = 100.000 (26,614%); 

— germani = 53.000 (14,105%); 

— unguri şi bulgari = 2.400 (0,638%); 

— evrei = 340 (0,094%). 


Şi aici numărul populaţiei germane este supraevalu- 
at. Comparativ, Griselini indică 43.201 colonişti germani, 
italieni şi francezi“, deci cu 10.000 mai puţini. Cifra nu 
este amendabilă deoarece satele militare, excluse din 
calculele geografului italian, nu conţin populaţie coloni- 
zată — cu foarte rare şi insignifiante excepţii — , aceasta 
locuia numai în satele camerale care au fost integral înre- 
gistrate. Totuşi, cuantumul trebuie să fie şi mai redus 
având în vedere numărul de locuitori pe aşezare, care ar fi 
mult mai mare în raport cu restul aşezărilor: între 1.000 şi 
peste 1.200 locuitori. O eventuală superioritate, ca supra- 


+1 Jordan, Die Kaiserliche Wirtschafispolitik im Banat im 
18. Jahrhundert, München, 1967, p. 84. 


2 Ehrler specifică doar „sârbi” şi „greci”, dar este ştiut că 
administraţia califica drept „sârbi” (Raitzen) şi pe croaţi şi slo- 
veni, ba, de cele mai multe ori, şi pe bulgari şi români. 


% Fr. Griselini, op. cit., p. 145. 

față ori populaţie, a localităților cu colonişti nu poate fi 
invocată deoarece ştim că „în a doua etapă de colonizare 
în Banat, pe timpul Mariei Tereza (1763), pentru colo- 
niştii nou-veniţi, ca şi pentru o parte din cei vechi, con- 
strucțiile au fost ridicate pe cheltuiala statului. S-a adoptat 
prin urmare sistemul locuinţelor tip, care au fost ampla- 
sate uniform în satele nou-create sau în perimetrele resis- 
tematizate ale vechilor sate. În curţi, a căror lungime varia 
între 145 şi 190 metri şi a căror lăţime era de 23-29 metri, 
casele au fost aşezate — toate — cu frontul la stradă, la 
distanță de minimum 17 metri una de alta... străzile au fost 
trasate şi ele foarte largi, între 30 şi 80 metri. Statul n-a 
clădit însă şi construcţii anexe, acestea rămânând în sea- 
ma coloniştilor, care aveau obligaţia de a le construi în 
prelungirea casei”*. 

Aşadar, suprafața gospodăriilor germane, variind 
între 3.335 m? şi 5.510 m’, ca şi modul de sistematizare a 
spaţiului intravilan nu permit extinderea spaţiului de lo- 
cuit dincolo de dimensiunile obişnuite. Despre posibili- 
tatea unei suprapopulări în interiorul locuinţei şi implicit a 
satului nu poate fi vorba, indicele familial pentru popu- 
laţia venită situându-se sub media provinciei, între circa 
3,5 şi 4 locuitori pe familie”. 


% Valer Butură, Etnografia poporului român. Cultura ma- 
terială, Cluj-Napoca, Editura Dacia, 1978, p. 70. 


% Am folosit datele furnizate de lucrarea lui Ştefan Manciu- 
lea, Elemente etnice streine aşezate în Banat între anii 1000- 
1870, Timişoara, 1943, p. 35. Natalitatea scăzută în rândul popu- 
laţiei germane este o caracteristică unanim recunoscută, indife- 
rent de timp sau de regiune. Constatarea făcută de Sabin Manuilă 
în urma recensământului din 1930 este grăitoare: „populaţia ger- 
mană din Transilvania, Banat şi Crişana are cel mai mic spor 

Pentru a ne apropia cât mai mult de cifrele exacte 
vom uza de date — şi calcule — complementare, în special 
de cele privind structura etnică a aşezărilor umane, După 
Ehrler (vezi Anexa nr. V), doar 553 de sate au populaţie 
omogenă, restul, până la 641, sunt localităţi alcătuite din 
populaţie eterogenă. Deoarece acestea din urmă îngreu- 
nează formarea unei imagini clare despre cuantumul fie- 
cărei etnii, vom recurge la un artificiu de calcul descom- 
punându-le în „factori primi”. Respectând proporţiile, 
nici un element nu va fi prejudiciat, în ciuda faptului că 
localitățile au un număr inegal de locuitori“. Şi, cum 


natural dintre toate neamurile României”. Sabin Manuilă, Studiu 
etnografic asupra populaţiei României, Bucureşti, 1940, p. 23, 


4 Caracterul operaţional al acestor calcule ne obligă să le 
includem notelor şi nu textului. 

Localităţi cu: 
— români şi sârbi: 70 = 35 români + 35 sârbi; 
— români şi germani: 9 = 4,5 români + 4,5 germani; 
— români, sârbi, germani: 5 = 1,66 români + 1,66 sârbi + 
1,66 germani; 
— sârbi şi germani: 2 = | sârbi + 1 germani; 
— sârbi şi maghiari: 1 = 0,5 sârbi + 0,5 maghiari. 

Total localităţi cu: 


— români = 41,16; 


— sârbi = 38,16; 
— germani = 7,16; 
— maghiari = 0,5. 


Adăugate la cifrele întregi obţinem totalul localităţilor cu: 


— români = 461,16 (72,021%); 

proporţia etnică a așezărilor corespunde, în general, pro- 
porţiei etnice a populaţiei, ne vom folosi de prima pentru a 
o deduce pe cea de-a doua. Prin urmare, structura etnică 
reală a Banatului în 1774 este: 

— români: 71-72% =265.000-270.000 locuitori; 

— sârbi: 19-20% =75.000 locuitori; 

— germani: 8-8,5% =30.000-32.000 locuitori; 

— bulgari şi unguri: 0,6-0,8% = 2.500-3.000 

locuitori. 


Multora, deprinşi cu cifrele vehiculate în mod obiş- 
nuit, le-ar putea părea mic numărul populației germane. 
Totuşi, izvoarele vin, direct sau indirect, să-l confirme: 

a) În anul 1763 preşedintele Perlas arăta că totalul 
populaţiei catolice din Banat număra 32.981 suflete. din 
care 24.000 erau germani“. 

b) Acestora li s-ar fi adăugat după Ehrler (p. 30) — 
7.621 de noi colonişti germani stabiliți între 1768-1774. 
Deci, în 1774 totalul ar fi fost de 31.621 de locuitori de 
naționalitate germană. 

c) Cifra înaltului funcționar ilustrează cât de puţini 
dintre cei veniţi se stabileau efectiv în provincie: din cei 
22.549 de imigranţi“ sosiți între 1768-1774 abia o treime 
(7.621) devine populaţie stabilă; aşa cum din 59 de locali- 
tăți colonizate între 1716-1740 mai rămân 20 în anul 1743 


— sârbi = 126,16 (19,681%); 
— germani = 50,16 (7,825%); 
— maghiari = 1,5 (0,234%). 
4! Jenö Szentklâray, Szaz év del-magyaroszăg ujabb törté- 
netéböl, elsökötet, Timişoara, 1879, p. 265-266. 


“ Ştefan Manciulea, op. cit., p. 35. 

(10 cu populaţie germană şi 10 cu populaţie mixtă, ger- 
mano-română ori germană-sârbă)”. 

d) Este ştiut că populaţiei catolice îi este destinat un 
preot la 100 de familii şi, în plus, un capelan pentru loca- 
lităţile cu 200 şi peste 200 de familii”. Or, cei 56 de preoți 
catolici sunt deja prea puţini chiar pentru 30.000 de cato- 
lici germani. 

Cu toate că situația se va schimba mult după 1778, 
căci de atunci se va înmulți numărul celor ce se stabilesc 
în Banat, supremaţia absolută a elementului românesc, 
deşi diminuată treptat, va fi o permanenţă. 


VI. STRUCTURII PRODUCȚIEI AGRICOLE 


Informaţiile şi varietatea datelor economice pe care 
Ehrler le-a introdus în raportul său necesită o privire 
atentă care să le valorifice la maximum. Deşi nu ne-am 
propus aşa ceva în lucrarea de față, credem că un succint 
excurs asupra structurii producţiei agricole este mai mult 
decât necesar deoarece va contribui la formarea unei ima- 
implicit, a provinciei. 

Cultura plantelor era foarte variată”, dar, întrucât 
autorul nu furnizează date decât despre cultura cerealelor, 
nu ne vom referi decât la acestea. 


* Aurel Ţintă, op. cit., p. 166. 


5 Regula era cunoscută și în Banat, aşa cum reiese din me- 
moriul întocmit în 1721 de Johann Albercht Craussen în numele 
coloniştilor germani. Cf. Aurel Ţintă, op. cit., p. 96. 


51 Istoria României, vol. III, Bucureşti, Editura Academiei 
R.P.R., 1964, p. 404. 

Întreaga producţie cerealieră se ridica la circa 
112.000.000 kg, ceea ce înseamnă, aproximativ, 1.400 kg 
de cereale pe gospodărie, ori 300 kg de cereale pe cap de 
locuitor. Din acestea: 


— grâu = 42.000.000 kg; 

— porumb = 35.350.000 kg; 
— ovăz ~ 20.500.000 kg; 

— orz ~ 12.000.000 kg; 

— mei z 2.000.000 kg. 


Grâul şi porumbul deţin întâietatea la mare distanță 
de restul cerealelor. Faţă de grâu, cunoscut din vechime, 
porumbul, relativ nou, s-a extins înlocuind în cea mai 
mare parte cultura meiului. Practic întreaga producţie era 
destinată consumului local, căci cele 150.000 de merțe 
exportate nu reprezintă decât 0,625% din total. Autorul nu 
specifică dacă această cantitate se exporta din dijma per- 
cepută în numele împăratului (10,125% din recoltă) sau 
era rezultatul vânzării surplusului din gospodărie. 

Alături de cultivarea pământului, creşterea anima- 
lelor reprezenta ocupaţia de bază a locuitorilor. Întregul 
efectiv de animale număra circa 1.300.000 de capete, 
având următoarea structură: 


— ovine = 620.000 capete; 

— bovine = 300.000 capete; 
— porcine = 2 15.000 capete; 
— cabaline = 100.000 capete; 
— caprine = 75.000 capete. 


În medie revin circa 16 animale de gospodărie. Alt- 
fel spus: 1 bou; 1 vacă cu vițel; 1 cal; 2 porci; 7 oi; 1 capră. 

Din totalul efectivului 7% se exporta (în special bovine) 
fiind principala sursă de venit a populaţiei. Restul, repre- 
zentând fondul de reproducție şi consum, constituia prin- 
cipala formă de bogăţie a localnicilor. 

Fără a ignora stratificarea social-economică, ineren- 
tă oricărei societăți, putem spune că gospodăria bănățeană 
ne apare bine consolidată, având un potenţial economic 
ridicat, capabil să asigure mijloacele de subzistență, chiar 
şi față de o fiscalitate excesivă. 


În loc de încheiere, câteva elocvente aprecieri ale lui 
Ehrler: 

„Banatul — căruia natura binevoitoare predispusă îi 
oferă oricum cele de trebuință — [...] se poate asemui cu 
orice altă ţară datorită fertilităţii şi apelor sale navigabile” 
(p. 28). 

„Fertilitatea acestei țări este într-atât de mare, încât 
pământul, fără a fi gunoit, produce din abundență tot ceea 
ce este spre trebuința oamenilor” (p. 30). 

„Românii formează cea mai mare parte a populaţiei. 
În limba lor ei îşi zic rumani, adică romani, fiind de altfel 
vestigii ale sus-numitei colonii aşezate în Banat de împă- 
ratul Ulpius Traianus” (p. 26). 

„[...] Banatul, oferind adăpost şi subzistență unui 
şuvoi de străini, poate totuşi să le asigure acestora cea mai 
bună destindere, datorită rânduirii fericite a munților şi a 
câmpiei, prin grija naturii binevoitoare” (p. 128). 


1986 

ANEXE 


Anexele următoare necesită precizări, aşa încât le 
vom ataşa note lămuritoare. 

Am folosit cifre cu trei zecimale nu din dorința de a 
fi cât mai exacți, lucru foarte greu de realizat în acest fel 
datorită naturii informaţiilor, ci pentru a păstra proporţi- 
onalitatea atât între indicatorii fiecărui district, cât şi între 
aceştia şi total. 

Pentru a facilita eventuale comparații, dar şi pentru 
a ne orienta cât mai uşor asupra cantităților, am trans- 
format — modernizându-le — unităţile de măsură: iugărul 
(0,5755 ha) în m?, ha, km”; mierţa vieneză (61,487 1) în 
kilograme (46, 283633 kg), prin transformarea în ocale de 
capacitate (1,698 1), iar pe acestea în ocale de greutate 
(1,27815 kg). 

Cifrele romane au următoarea semnificație: 

I. districtul Becicherec 

II. districtul Ciacova 

III. districtul Vârșeț 

IV. districtul Panciova 

V. districtul Palanca Nouă 

VI. districtul Orşova 

VII. districtul Caransebeş 

VIII. districtul Lugoj 

IX. districtul Lipova 

X. districtul Timişoara 

X?. oraşul” Vinga 

XI. districtul Cenad 

XII. comunitatea Kikinda 

|, STRUCTURA TERITORIULUI 


unitatea DISTRICT 
de Total 
ms]! | a m [ov [ww [wm [x [e [x] 


193697191994 349212744 5307] 1151 |1a68,7467]1860,4096|1732,0536]1660 05881543 3414|207 130811256,81781747,4996 [19.869.909] 
ei IE 25196657]2274,8925|3197.737]t2589063] — | e A 
885, 857| — [220814] 906,988 [428 6707, 452|2062.874[1847 355 
=] 


2761,824| 674,486 [1851,959|3374,155|1988,352| 1830,09 | 968,566 ERE 


Ogoare, 
rel, = || 145110,6/158108,27[207880, a| = [one 318140243,566/67603,41|75125 346/74038,075/162103,96/78480,36 |47859,731| 1.124 973 
şuni 


Terenuri cu 

salpetru şi 44190,919 6907,151|5341,215 1653,987 486,297 |1754 699| 329,186 |11813,289]40213,063|25042 883]139 843,05% 
mlaştini 

WADE | — [i272] w| — | 2538,53 [210,358 [1080;213| 466,155 | 325,733 | 745,848 [-]|-] | — [7056| 569 


177,254 a 869 Ea JES 59298,945|122105 56|97897 ,154|80651,721[74081,23824212,436|3050 053 EI E 538 041,76* 
27 21 9 | — | w] 


Sela mes | | | | poe — [ea 
("Seme | be [ros] seor | ass | aosi] aese | mase | sose | szaz | agos | asoa | s205 | same | ses | 


* A=fâră predi (cifrele așa cum sunt indicate de Ehrer) şi B = cu predi (adăugete pnn calculele noastre; vezi nota 13) e ® În calcul nu intră oraşul Timişoara ş localitatea 
Vinga. e b Suma corecta este de fapt 21 596, 397 km? Am ales însa 21.746 km? deoarece aceasta reprezinta c fra ndicată de Ehrler {p 29) atunci când se referă la 

"mărimea Banatului”. Diferența de cca 150 km? se datorează elminani din calcul a suprafete! loca "taților Vinga și T'mişoara, precum și indicani suprafeţe! distr ctului 
Panciova printr-o cifră voit aproximativă. De aceea, în toate calculele noastre, am considerat corectă şi am fo osit-o, suprafata de 21.746 km?. e © Deşi între cifra totală dată 
de Ehrler (147.656 04 ha) şi cifra rezultata pnn însumarea tuturor suprafețelor din distncte este o diferență de 7 812,99 ha, am preferat-o pe aceasta din urmă (139.843,05 
ha). Mai mult ca sigur, diferenta reprezintă indicatorul respectiv pentru disinctul Panciova, omis de Ehrter. e “ intre cifra rezultată pnn însumare (538 041,76 ha) şi cifra 
globală dată de Ehrier (538 461,97 ha), este o diferenţă sensibilă (420,21 ha), astfe încât, pentru a se respecta proporția între distncte, am acceptat-o pe cea dintâi. e 
* Cifra reprezintă transformarea directă a celor 300.000 de iugăre indicate de Ehrler Datontă operatii or efectuate de noi, suma s-a diminuat cu 1,3 ha încât rezultatul exact 


aladunănieste 172.648,7 ha. w dacoromanica.ro 

II. GEOGRAFIA AŞEZĂRILOR UMANE - AŞEZĂRILE RURALE 


ZI p e p e EREI EREI 
Număr de 
er RR aa 


Nr. mediu de 


Întinderea 
nea |7450 72,779 | 89,426 EX 34422 | 22,121 | 56,372 | 46,795 | 59,205 | 113,6859| 95,570 
aşezări** 


Mine se 5.480 | 9.519 | 12.493 | 5.060 | 6.188 | 2.707 6.757 | 6690 | | 9.888 | 6.774 | 3.210 Ea 
gospodării pe | 166,06 |142,072| 162,246 | 316,25 | 96,687 | 66,024 | 94,065 | 68,252 | 102,923 | ma [ase 291,818 | 127,992 
localitate 


aa 


167,941 | 66,794 


Densitatea 
așezărilor 1,309 | 2,945 | 2,407 1,270 EJ 248 4,211 2,136 
umane**** 


Întinderea 
medee barce 5,511,772|  —  [3.560,139/3.350,528 |5.995,697 |6.856,260 |3.752,418 |6.952,168"/4.373,596| 5.755 |5.218,607 
gospodării*** 


1,471 2,947' 


8,374 5,776 


4,387 | 5,963 
6,251 7,315 


Indice de 
dispersie a | 5,241 | 6,320 | 5,205 3,074 4,062 7.2 5,314 
aşezărilor 


* Am luat în calcul și “oraşul” Vinga, nu însă şi Timişoara. e ** În ha. e *** În m2. e **** Sate la suta de km?. e 2 Districtul numără de fapt 39 de localităţi dar 6 dintre ele nu 


sunt luate în calcul deoarece fac parte din comunitatea Kikinda. e b Nu 66, căci s-a greşit la numărătoare (vezi p. 137-140). e € Districtul număra 


de fapt 36 de sate, dar 5 


dintre ele nu sunt luate în calcul, deoarece fac parte din comunitatea Kikinda. e “ Totalul localităților din Banat este de 641 (2 târgun: Becicherecul Mare și Kikinda; 2 oraşe: 
Timişoara și Vinga; 637 sate). e ° 9 648 + 240 de gospodării din Vinga. e f Adăugând şi cele 1.579 locuinte ale oraşului Timişoara, obt nem 83.494, cifră ce reprezintă 
totalul gospodăriilor din Banat e 2 În calcul nu auintrat Vinga şi Timişoara. e h În calcul nu au intrat Vinga şi Timişoara e i Latotal am calculat împreună cu Timişoara, deci 


cu 641 de ocalități şi nu cu 640. 

III. NUMĂRUL ŞI REPARTIZAREA TERITORIALĂ A POPULAȚIEI 


© xa G-E] 3 o 320 
2 gg 23 58 Sao 
= 52 £o = 8 £E5e E 53 
o 5E zE 23 ESa | ES$ 
g JE cE S'A 5350 559 
= 50 as [== 9 ur 52 
kee] ze g="s EZO 
a e 32 322 

2 o zo 

loc./km? | loc./100 ha 


11,434 710,787 4,28 
20,614 575,701 4,052 


440,39 
359,78 


Orşova 14.751 
31.665 | 19,074 
30.897 | 20,019 


| aBa | 
Cena | aras | 2 | 219 | 880193 | ana | 
Oras Timisoara | cea 5500 | _— | — | eeassoa | 3545 | 
|_orașvinsa | on | = [ao sm | ss 
Comuna Kikinda | 11030 | 14755 | 23047 | 1002727 | 3436 
[a 


585,979 

IV. STRUCTURA POPULAȚIEI DUPĂ CARACTERISTICI DEMOGRAFICE 


Bărbaţi 
6.751 | 11.258 | 16.859 | 5.110 | 7.043 | 3.449 | 8.366 | 8.392 | 6.370 | 12.961 | 6.774 
P 4.697 | 6.487 | 13.804 | 2.000 | 5.559 | 2.750 | 7.248 | 6146 | 7.345 | 10.038 | 6.418 


Femei 
6.751 | 11.258 | 16.859 | 5.110 | 7.043 | 3.449 8.392 | 6.370 | 12961 | 6.774 


w p EREI CI e e eee 


Număr bărbați 12.011 | 18.255 | 32.540 | 8.152 | 13.786 | 7.076 17.110 | 14956 | 16.828 | 22.974 | 14.597, 6.618 
Proportia =| 54 206 | 47,327 | 49,202 | 52,199 | 48,912 | 47,969 | 49,908 | 47,231 49,325 | 52,365] so | 54,685 | 50,115 


nabali. | se | sto | 1.877 | 1.042 | 1.184 | ar | 1.496 3.133 o- 1405 | 2.348 E 14.812 


„aport de [104,945| 89,85 | 96,859 [109,202] 95,742 | 92,195 | 99,633 | 89,508 | 19,61 | 97,339 [109,933] 150 | 120,681 | 100,463 
| Număr femei | 11.445 | 20.317 | 33.595 | 7.465 | 14.399 | 7.675 [17.173 | 16.709 | 14.069 | 23.602 | 13.278] 4.412 | 440 [184.579 


Froporia [48,793 | 52,672 | 50,795 51,087 | 5203 [50.091] 52,768 [45,505] so,674 | 47,634] 40 | 45,314 | 409,884 


185.434 


3.300 96.892 


Ca | n fom 


3.300 96.892 


Vade | are | 1007| zare [ss | oo| 


95,32 |111,2951103,242| 91,572 | 104,446 | 108,465 (100,368! 111,721 | 83,604 | 102,733 | 90,963 


* Fără oraşul Timişoara care nu intră nici în calculul total. 


Sol | 

as 
66,666 | 82,862 | 99,538 


v 


S0W2]0g 1$ 01] 2U] 


a 


V. STRUCTURA ETNICĂ ŞI ADMINISTRATIVĂ 


SCBENEREIEARARI CIRCA ENEA 


ECT AE A AR i IC ea 
Sate camerale | 25 | 6 | e | — | 2 a pipa Pa apa Par 
a Pi DRE SAE a PO E i a 


pam 
Ce ee e e i 
E ANC ICR BCR RER Lea oa 
sârbi 
k- RI IEI E ICR IE ICI ICI II ICI ICI 
germani 
geme | | pr | jo jo jo re 
şi germani 
germani 
mi | e E e oale e e e e e A e) 
maghiari 


3 6 localităţi fac parte din comunitatea Kikinda. e »5 localități fac parte din comunitatea Kikinda. e © Vei nota nr. 20. e 4De fapt 19, dacă avem în vedere satele geot 
comunității Kikinda, care beneficiau de un regim special. e “De fapt 31, dacă avem în vedere satele incluse comunității Kikinda, care beneficiau de un regim special. e 
La cele 499 localităti camerale, am adăuga şi orașul Timişoara, obținând astfel! 500 de localități camerale. © 8 Totalul stabilit de Ehrier este de 78, cu toate că informațiile 


sale duca cifra stabilită de nai (67). e "Vezi nota şinr. 46. www.dacoromanica.ro 

VI. POPULAȚIA - STRUCTURA SOCIAL-ECONOMICĂ 


INC A E RE II RE CI CI RR RIC RE RI CERC E IE E E 
5.460 | 9519 | 12500 | sooo | 6.188 | 2.707 7.149 | 6.757 6.690 | 9.648 | 6.577 |3210 | 233 | 81.638 


| __Jeleri | 1.298 | 1.114 | 3.104 | 1.000 | 1.408 | 1.216 1860 1.426 | 1.909 | 1.188 | 2.069 | 26 | 18.661 
1.007 | 2079 | 55 | 805 509 TIN 578 | 659 395 102 13 


8.565 
Bărbaţi 
De n [a [oa Pa [a Caen foe n [a [a [em 


| 267 | 624 | 1573 | 100 | 331 | 242 334 623 | 740 | 254 | 250 | — | 5.886 


R E ET 

catolici 

Preoti 

a a CICI CARR -| 
R e e RER e e e e 
E 

Invătātori a 
emo | ze | es | ar [2 | so | e + | — [az [os [e [e | - [ze 


6.751 | 11.258 | 16.859 | 5.110 3.449 8.366 | 8.392 | 6.370 | 12.961 | 6.774 | 3.300 | 259 | 96.892 


Sanep a 4.697 | 6.487 | 13.804 | 2000 | 5559 | 2750 7.248 | se | 7345 | 10.038 | 6418 | 970 | 268 | 73.730 


| Fete | 4.318 | 852 | 14.657 | 2.300 | 6.551 | 3.717 7.951] 7.186 | 7.121 | 9.982 | 6.109 | 1.010 | 168 | 79.122 
23.456 | 38.572 | 66.135" | 15.617 | 28.185 | 14.751 34.283 | 31.665*** | 30.897 | 46.576 | 27.875 | 11.030 | 971**** | 370.013 


Totalu! populaţiei din Banat***** 375.613 


* Fără orașul Timişoara © ** La Ehrer cifra este de 66.128. © ***La Ehrlercifra este de 31.780. S-ar putea să fie cifra reală, deoarece au fost omişi învățătorii ortodocși și 
catolici. Deci, diferenta de 115 persoane ar putea fi totalul acestor doua categoni de contnbuabili. e **** La Ehrier 989, deci diferență de 18 persoane. © ***** La totalul de 
370 013, am adăugat şi populația orașului Timişoara (cca 5.600). Deoarece între cifra globală dată de Ehrier (375.740) şi suma corect calculată (375 613) este o diferentă 
nesemnificativă (numai 127 persoane), am acceptat-o pe aceasta din urmă. 

VII. STRUCTURA PRODUCȚIEI AGRICOLE. CULTURA PLANTELOR (CEREALE) 


eara aa 
9 


1596322,5 [1666210,8 10156018] 5019460 |129594,17[2082763,5[420093407 
[aas | 107705 | sara | 130203 | ser | 22004 | 22883 | s0412 | 53827 | 1046mg | 16007 | 133464 | 16827 | irBez| 
8331,05 | 193465,59 [214293,22| 2516904 |2472008,8|23141,817]462836,33] 1881471 | 
[B] sossa | cases sazasn | 173800 | amia | raes | nies | 28631 | 32001 | 224.103 | 364826 
lel msez | 15035 | 07 | s625 | ioa | 13 | oza | 610 | 6035 |2738 | east | 23802 | 01961 | 31622 | 
2013800,9 1326488,9 [1457471,6|6835629,83383333,6|46283,633]185134,53| 20413859 
[aasa 17830 | 161.188 | 31587 | 142889 | 31450 | 51.145 | 196313 | 217650] 60085 | ase | 192.848 | 67674 | 244494 
Iel oor | srss[ 20440 | 10224 | s1364 | sama roes | areon | arira | tarot | zare | arees | 16784 208 | 

6445458,7 2777018 | 5422127 6 |3398144,3|5083794,2]1961037,5| 4628,36 | 27770,18 |35345885 
e aam Tanar oma T na mas | e tt | aaan Taa aa art | A | 10 aaa 
171234 [100982] 97285 | 703851 | ares | 2517 | eaor | 
[ns] = fesa eors = f [> ezaza feoeeazaaaazsreas] = faroz soe] rearasc"] 
m | = n a = = os es o [esa | 207| 
e am| oz | see = Por [re ne [>] sase [aer | 
[c| eesse | 272263 | 719223 | 268666 | 104204 | 120548 | tra | 263963 | 27635 | ar2673 | ar24 | 20973 | 253448 | 368% | 


* Cantităţile sunt calculate în kilograme. e ** În calcul au intrat și populația şi gospodăriile oraşului Timișoara. * A = producția obținută. ® B = producția medie pe un 
locuitor. » C= producţia medie pe o gospodărie. * *La Ehrler, totalul este de 907.720 mierțe, cu 70 mai mult decăt cifra corect calculată. Deci 42.012.580 kg, cu 3.240 kg 


maimult. e E La Ehrer, totalul este de 39.600 mierțe, cu 100 mai puţin. Deci, 1.832.831 8 kg, cu 4.6285 kg mai putin. 
WWwWw.dacoromanica.ro 

VIII. STRUCTURA PRODUCȚIEI AGRICOLE. EFECTIVUL DE ANIMALE 


A EI EIN EI EI CICIEA EI LAECI 


Somn era |n [oa [os | sa [ec raza [aer [a [era | a oc | o [ser 
E asa | mooz | tras [za | seo | ese | zrro] 
cea 
casee | se | aeos | 6185 | so | reso [a060 | soas | ese | 707 | sraa | 12 | 21 | rez [azer] 
o [mas | ooa | rasa | a200 | esa | 26029 [eros zazos | aooaa | eres | oteo | 2000 | 1500 Țaraze] 
zone T ss [n T zoze wro rr sore [res [ze es se | a T se T reno [es 


a La Ehrler, totalul este de 13.777 capete, cu 870 capete mai puțin decât suma corect calculată. e ÞLa Ehrler, totalul este de 101.289 capete, 
cu 27 capete mai mult decât suma corect calculată, è ° Deşi cifrele pentru oi şi capre sunt cumulate pentru comunitatea Kikinda, prin 
diferenţa dintre total şi suma rezultată am putut calcula exact numărul de oi şi capre pentru această comunitate. e dLa Ehrler, 106.506 stupi, 
cu 100.000 mai puțin decât cifra corect calculată. S-ar putea ca diferenţa să fie cauzată de o greşeală privind numărul stupilor din districtul 
Vârşeț, care este foarte mare în raport cu celelalte districte. 

IX. STRUCTURA ŞI VALOAREA EFECTIVULUI DE ANIMALE PE ÎNTREG BANATUL 


OVINE ŞI CAPRINE 


-| 
EI 
- | 
E 


* Preţul cailor variază între 20 şi 25 de florini. Totuşi, mai existau şi cai de cea mai bună calitate, care se vindeau cu 100 de florini. Din întregul 
export de cabaline, aceştia reprezintă cca 5%. Pentru a fi cât mai aproape de valoarea reală, am extins această constatare şi, din totalul de 
85.147 capete, am calculat pentru 5% din efectiv, 4.257 capete, cu prețul de 100 florini. Deci, 85.147-4.257 = 80.890 capete; 80.890 x 22,5 = 
1.820.025 florini; 4.257,35 x 100 = 425.735 florini. Total, 2.245.760 florini. e ** Deşi valoarea de vânzare pentru o! şi capre este indicată ca 


fiind 30 florini, din totalul încasărilor se constată că acestea au tost vândute cu 1,5 florini (vezi p. 92). 
Ww.dacoromanica.ro 

POPULAȚIA BANATULUI ÎN ANUL 1717 
— câteva precizări — 


ÎN populaţiei bănăţene în momentul înlo- 
cuirii dominaţiei otomane cu aceea a Imperiu- 
lui Habsburgic (1717)! a devenit obiect de controversă — 
de fapt pseudo-controversă — mai mult din considerente 
politice decât ştiinţifice. Teza Banatului „pustiu şi depo- 
pulat”, în momentul cuceririi de către Habsburgi, nu mai 
poate convinge astăzi pe nimeni, aşa încât orice discuţie 
serioasă va trebui să elimine de la bun început această 
supoziţie aberantă şi tendențioasă”. Ceea ce interesează 
este stabilirea mărimii şi structurii reale a populaţiei şi 
nicidecum existența sau nonexistenţa sa într-un spaţiu de 
peste 21.000 km”. 

În lucrarea sa dedicată primei perioade de coloni- 
zare habsburgică în Banat (1716-1740) dr. Aurel Ţintă se 


! Provincia a fost cucerită încă din anul 1716, înainte de 
Tratatul de pace de la Pasarowitz (1718). 


? Parte din afirmaţiile pronunțate referitor la acest subiect 
sunt cuprinse în lucrarea lui Aurel Țintă, Colonizările habsburgice 
în Banat (1716-1740), Timişoara, Editura Facla, 1972, p. 9-17. 

opreşte îndelung; şi asupra acestor aspecte încercând să le 
găsească o rezolvare. Conform celor susținute de domnia 
sa, în anul 1717 în Banat ar fi existat circa 75.000 de gos- 
podării şi o populaţie „cu mult” peste 300.000 de locui- 
tori”, Deşi cartea a apărut în anul 1972, până acum nu s-a 
mai întreprins nici o încercare similară, concluziile sale 
fiind considerate compatibile cu realitatea timpului şi, 
prin urmare, acceptate în unele cercetări ca puncte de ple- 
care ori de referință. În ceea ce ne priveşte găsim extrem 
de exagerate cifrele avansate de autor. Prin urmare, o 
rediscutare a modului cum acesta a înțeles să-şi argu- 
menteze punctul de vedere, cât şi o nouă analiză asupra 
Conscripţiei fiscale din 1717 — principalul izvor istoric în 
această privință — le considerăm nu numai necesare, dar, 
mai ales, edificatoare pentru stabilirea realităţii istorice. 
O mare parte din spaţiul alocat de Aurel Țintă pro- 
blemei în discuţie este destinat sublinierii şi comentării 
lipsurilor Conscripţiei fiscale din 1717 cu dorinţa declara- 
tă de a o înlătura din arsenalul documentaristic al perioa- 
dei: „Conscripția fiscală din 1717 nu poate servi ca izvor 
istoric pentru aprecierea situaţiei demografice a Banatului 
din cauza lacunelor mari pe care le are.” Afirmația se 
bazează pe următoarele constatări bogat exemplificate: 


1. Numărul satelor înregistrate de Con- 
scripția fiscală din 1717 diferă de cel consem- 
nat în alte izvoare, în special pe harta Bana- 
tului întocmită între anii 1723-1725 (la rândul 


3 Ibidem, p. 5-82. 
* Ibidem, p. 82. 

5 Ibidem, p. 53. 

6 Ibidem, p. 55-56. 

lor, însă, nici aceste izvoare nu concordă între 
ele — AVD). 

2. În documentele emise de administrația 
austriacă sunt atestate unele sate omise de con- 
scripţie” (sunt date câteva cazuri; situația este 
caracteristică tuturor documentelor statistice 
premoderne — A VD). 

3. Împărțind sumele datorate de unele sate 
la numărul caselor din aceste sate, Aurel Ţintă 
evidenţiază existența unei neproporţionalităţi€ 
(constatarea este exactă, dar nu s-a ţinut seamă 
de faptul că, de cele mai multe ori, persoanele 
rămase în sat suportau şi dările datorate de cei 
ascunşi ori fugiţi; de remarcat că autorul face 
o confuzie între gospodărie şi familie, deşi 
este cunoscut faptul că întotdeauna numărul 
familiilor este superior numărului caselor sau 
gospodăriile — AVDY. 


În ciuda realismului, cele de mai sus sunt departe de a 
demonstra inutilizabilitatea Conscripţiei fiscale din 1717, 
care continuă să rămână cel mai important izvor demogra- 
fic privind perioada de început a dominaţiei austriace în 
Banat. Aceste obiecții nu au făcut decât să precizeze cu 
rigurozitate lacune şi inadvertenţe inerente oricărui izvor 
statistic premodern; iar faptul că, „conscripția fiscală din 
1717 prezintă numărul familiilor trecute în evidența Curţii 
ca impuse la sarcini contribuţionale, nu însă pe cel al fa- 


7 Ibidem, p. 58-59. 
* Ibidem, p. 57-58. 


? Aceeaşi cauză explică şi lipsa de proporţionalitate între 
sumele încasate în diferite districte. Ibidem, p. 66. 

miliilor care locuiau efectiv în Banat la începutul stăpânirii 
habsburgice”!” este adevărat. Şi nici nu putea fi altfel ! 
Sarcina specialistului în demografie istorică este tocmai 
aceea ca, plecând de la asemenea izvoare, să fie capabil a 
evalua corect — prin mijloace adecvate — numărul popula- 
tiei cercetate. Or, Aurel Ţintă se arată a fi deficitar exact la 
acest capitol metodologic!!. Astfel, după aproximativ 40 de 
pagini în care lipsurile conscripției sunt argumentate punct 
cu punct, domnia sa se hazardează şi propune cifrele 
amintite mai sus: 75.000 de gospodării şi peste 300.000 de 
locuitori '?. Deşi la prima vedere ele par temeinic argumen- 
tate, o analiză atentă le înlătură fără drept de replică. 


În principal, autorul îşi structurează întreaga de- 
monstraţie pornind de la două categorii de izvoare: 

1. Financiare”: „nota” guvernatorului Mercy — din 
28 februarie 1717 — către Curtea vieneză privind încasa- 
rea „aproximativă” pe anul 1717 a impozitului personal 
(Harrasch oder Kopfsteuer) de 75.000 de florini, comple- 
tată cu „Tabella oder Summarische Haupt-Land-Abre- 
chnung”, care indică suma realizată în urma perceperii 


'0 Jbidem, p. 61. 


" Singurul calcul folosit de autor este înmulțirea automată 
cu cifra 4 a numărului gospodăriilor sau al familiilor contribua- 
bile. În plus, nu s-a înțeles că anul 1717 este un an cu pronunţate 
perturbații demografice, efect al războiului şi al schimbării radi- 
cale survenite ca urmare a înlocuirii dominaţiei turceşti (musul- 
mane) cu aceea habsburgică (catolică); un moment bine indivi- 
dualizat, ce nu trebuie înglobat realităților de după anul 1720, 
când asistăm la o restabilire treptată a condiţiilor normale de 
desfăşurare a vieţii cotidiene. 


'2 Aurel Ţintă, op. cit., p. 82. 
' Ibidem, p. 75-77. 

acestei dări, 75.312 florini şi 15 creiţari, şi „Extractul” 
referitor la acelaşi impozit pe lunile de iarnă 1717-1718. 
2. Repartiția de sare, „care deşi nu dă informații 
precise asupra situației demografice, întăreşte opinia că 
Banatul avea o populaţie mult mai numeroasă”!“. 
Considerând datele conţinute de Conscripția fiscală 
din 1717 ca inutilizabile (21.289 case, ceea ce pentru 
autor înseamnă 85.166 de locuitori'5), Aurel Ţintă supune 
aceste documente unor speculaţii menite a-i argumenta 
punctul de vedere. Dar, dacă în momentul avansării ipote- 
zelor respective cercetătorul bănăţean pare circumspect, 


x99316. 
> 


făcând afirmaţii de felul: „s-ar putea emite o ipoteză 
„dacă ar fi confirmată de izvoare”!”; „în caz că s-a scris 
greşit”!* ş.a., atunci când concluzionează devine catego- 
ric, „uitând” de caracterul ipotetic al argumentelor sale. 
De aceea demonstraţia nu poate fi considerată ca un 
model acceptabil de cercetare ştiinţifică, ştiut fiind faptul 
că niciodată o ipoteză nu poate fi susținută pe baza altei 
(altor) ipoteze, iar rezultatul final al unui astfel de demers 
nu poate fi, sub nici o formă, acceptat ca adevăr. 
Concret, iată, în câteva cuvinte, ce susține autorul: 
a) „În extractul asupra impozitului personal pe luni- 
le de iarnă 1717-1718 se specifică: «Kopf-Steuer-Gelder 
auf 1 Duggaten» (Bani de impozit pe cap de 1 ducat), 
urmând apoi repartiţia pe districte în florini. Funcţionarul 
14 Ibidem, p. 78. 
'5 Ibidem, p. 72-73. 
'* Ibidem, p. 76. 
" Ibidem. 
'% Ibidem, p. 77. 

ţia din capul tabelului, 1 ducat în loc de 1 florin, cu care se 
calculează atât în repartiția sumei pe districte în extractul 
de mai sus cât şi în toate celelalte calcule întâlnite în alte 
extracte, tabele, proiecte de dezvoltare, state de plată, 
evidenţa de încasări ş.a. [...] Sarcinile grele impuse popu- 
laţiei în primul an de război [...] ar fi putut determina 
Administraţia să prevadă un impozit pe cap de 1 florin. 
[...] Astfel, totalul sumei încasate ca impozit general de 1 
florin (în caz că a scris greşit ducat în loc de florin) pe cap, 
ar reprezenta numărul aproximativ al contribuabililor bă- 
năţeni în această perioadă, care ar fi fost cam între 71.628 
şi 75.312 locuitori impuşi la Kopf-Steuer [...]”"* 

b) Şi, pentru a-şi confirma punctul de vedere, Aurel 
Ţintă încearcă să găsească o corespondenţă între aceste 
ultime cifre, care reprezintă totalul încasărilor pentru ca- 
pitaţie, şi contribuţia datorată, în bani şi natură, de popula- 
ţia bănăţeană în 1718-1719: 448.041 florini şi 40 creițari. 
În acest scop domnia sa dispune: „vom lua pentru Banat 6 
fl. de contribuabil, deoarece puterea economică a unei 
gospodării bănăţene nu depăşea pe cea a unei gospodării 
din Oltenia [care plătea 3 fl. şi 20 cr. — A VD] sau Transil- 
vania” [care plătea 6 fl. — 4AVD]”. „Fireşte”, rezultatul 
(74.500 contribuabili) îi va întări opinia: „Numărul de 
74.500 contribuabili este aproape identic cu suma încasa- 
tă în primul an de război ca impozit pe cap de contri- 
buabib”?!. 


'9 Ibidem, p. 16-77. 
2 Ibidem, p. 75. 


2 Ibidem, p. 76. Dacă s-ar fi luat, aşa cum ar fi fost normal, 
contribuţia anului 1717-1718 (de 436.219 fl.) rezultatul n-ar mai 
fi fost acelaşi. 

c) Cel de-al treilea argument adus în discuţie se 
referă la consumul de sare care, în 1717, era de 41.422 bo- 
lovani (chintale). „Cunoscându-se repartiţia de un chintal 
pe gospodărie”? (?!), autorului nu-i mai rămâne decât să 
pună semnul egal între numărul de bolovani de sare şi 
numărul de gospodării, dar şi aşa, până la 75.000 de gos- 
podării este o diferenţă foarte mare. Şi atunci, făcând o 
incursiune în timp, autorul află că la 1742 consumul fiind 
de 68.000 de bolovani, existau 68.000 de gospodării; la 
1757, ajungându-se la 80.000 de bolovani, se ajunsese şi 
la 80.000 de gospodării. „Prin urmare”, în 1717 numărul 
gospodăriilor bănăţene trebuie să se fi aflat undeva între 
68.000 şi 80.000, deci... circa 75.000 de gospodării”. 

Pe baza celor de mai sus autorul conchide: „la înlă- 
turarea stăpânirii turceşti şi instaurarea celei habsburgice, 
în Banat se afla o populaţie cu peste 75.000 de contribua- 
bili [...] Aceasta ar duce la un număr de peste 300.000 
locuitori la care, dacă s-ar adăuga numărul celor fugiţi la 
sălaşe sau în alte părți ale Banatului ar da o cifră cu mult 
mai mare "2 

Cât arbitrar există în modul în care Aurel Ţintă a în- 
teles să interogheze izvoarele ne vom da mai bine seama 
reanalizându-le, sumar, în cele ce urmează. 

a); b) Suntem siguri că suma de 1 ducat percepută 
ca impozit personal este corect indicată. Obiecţia potrivit 
căreia ar fi vorba de o greșeală de scriere — ducat în loc de 
florin — este cu totul neîntemeiată deoarece se sprijină 
doar pe o simplă presupunere. Cum lesne se poate obser- 


z? Ibidem, p. 81. 
3 Ibidem, p. 81-82. 
Ibidem, p. 82 (sublinierea autorului). 

va, aici ducatul nu este folosit ca monedă reală, ci ca 
monedă fictivă, de calcul, obicei des întâlnit în cazul cir- 
culaţiei paralele a mai multor feluri de bani. Practica era 
utilizată curent în contabilitatea şi fiscalitatea austriacă. 
Spre exemplu, în Oltenia aceleiaşi perioade, pentru a nu 
ne îndepărta prea mult în timp şi spaţiu, se foloseşte ace- 
laşi procedeu, cu deosebirea că în locul ducatului întâlnim 
ca monedă de calcul talerul (în 1720 contribuţia era de 2 
taleri, adică 3 fl. şi 20 cr.)?. Printr-un astfel de procedeu 
se urmărea, printre altele, tocmai înlăturarea unor even- 
tuale confuzii. Fără a însemna o greşeală, ducatul în cauză 
nu face decât să exprime cu claritate mărimea capitaţiei 
pentru anul 1717, an în care ducatul valora? 4 fl. şi 15 cr. 
Deci aceasta este mărimea reală a impozitului. Oricum, 
posibilitatea de a se fi perceput 1 florin „dare pe cap” 
trebuia exclusă de la început. Nu numai că suma era cu 
mult sub necesarul administraţiei, mai ales în timp de 
război, dar nu-i găsim corespondent în nici o altă provin- 
cie a imperiului şi cu atât mai puţin în Banat”. 

Cât priveşte suma de 6 florini, fixată de A. Țintă ca 
reprezentând exprimarea bănească a obligațiilor, în bani 
şi natură, datorată de o gospodărie țărănească, considerăm 


% Şerban Papacostea, Oltenia sub stăpânirea austriacă 
(1718-1739), Bucureşti, Editura Academiei R.S.R., 1971, p. 231. 


% C, Giurescu şi N. Dobrescu, Documente şi regeste privi- 
toare la Constantin Brâncoveanu, Bucureşti, 1907, p. 303. 


* Din păcate, numărul populaţiei nu-l putem afla împărțind 
suma încasată la mărimea impozitului individual deoarece la 
total s-a omis districtul Cenad. În acelaşi timp, cei 75.312 fl. nu 
reprezintă suma reală încasată — care trebuie să fi fost oricum 
mai mare — , ci ea s-a raportat ținându-se seamă de estimarea an- 
terioară — circa 75.000 fl. — , acceptată deja de Curtea vieneză. 

că nu mai este necesar s-o discutăm dat fiind modul arbi- 
trar în care s-a făcut estimarea. 

c) Trecând la analiza consumului bănățean de sare, 
trebuie spus de la început că acesta nu poate fi folosit sub 
nici o formă pentru a estima mărimea populaţiei. Ca şi în 
alte state feudale şi în Imperiul Habsburgic sarea era unul 
dintre produsele cu caracter de monopol, venitul realizat 
în urma comercializării sării revenind împăratului. Şi, aşa 
cum specifică J.J. Ehrler, „banii încasaţi pentru sare ocupă 
locul de frunte” în cadrul veniturilor sale?. Nu ştim de 
unde „se cunoaşte” (căci autorul nu citează nici o sursă) 
atât de bine că în secolul al XVIII-lea în Banat se impunea 
un chintal de sare pe gospodărie, dar se cunoaşte foarte 
bine că, spre deosebire de celelalte venituri (dijme, vămi, 
venituri silvice ş.a.), impozitul pe sare era fixat (preţ, 
cantitate, mod de desfacere) şi impus prin voinţa efectivă 
a suveranului”. Datorită acestui fapt se ajunge ca, în mod 
obişnuit, impozitul pe sare să devină un aşa-numit impo- 
zit compensator. Cu alte cuvinte, suveranul îşi putea asi- 
gura un venit echilibrat impunând un consum de sare 
ridicat acolo unde impozitele nu totalizau o sumă prea 
mare (în special din cauza unui slab efectiv demografic), 
ori micşorându-l acolo unde veniturile realizate prin im- 
pozite erau foarte ridicate. Că aşa stăteau lucrurile şi în 


* JJ. Ehrler, Banatul de la origini până acum (1774), 
Prefață, traducere şi note de Costin Feneşan, Timişoara, Editura 
Facla, 1982, p. 114. 


” Aspectele legate de perceperea impozitului pe sare au fost 
cel mai bine studiate în Franţa. Vezi, P. Cochois, Etude histo- 
rique et critique de l'impôt sur le sel en France, Paris, 1902, J. 
Pasquier, Z 'impor des gabelles en France aux XVII et XVIII 
siecle, Paris, 1905. 

Banat ne putem convinge analizând, prin intermediul gra- 
ficului alăturat, datele furnizate de revizorul J.J. Ehrler 
pentru anul 1774 (de fapt datele centralizate de adminis- 
traţie în anii 1770-1774; vezi graficul alăturat)”. 


LEGENDĂ 


Ponderea populaţiei 
ARI +" Cuantumul impozitelor 
Consumul de sare 


Apar clar atât lipsa de legătură dintre mărimea po- 
908 pulației şi consumul de sare (ba, se constată chiar o in- 
versproporționalitate), cât şi legătura „compensatorie ” 


> 


3 JJ. Ehrler, op. cit., p. 116. Lucrarea sa este până în pre- 
zent primul izvor cunoscut care dă informaţiile cele mai com- 
plete asupra acestor aspecte. 

cvasisimetrică, dintre acesta din urmă şi sumele încasate 
prin impozitele datorate statului (impozit pe cap, impozit 
funciar ş.a.). 


Cu convingerea că, prin cele de mai sus, am reuşit să 
demonstrăm cu claritate netemeinicia cifrelor avansate de 
Aurel Ţintă ca exprimând potenţialul demografic al Bana- 
tului pentru anul 1717, vom trece la valorificarea ştiinţi- 
fică a informaţiilor conţinute de Conscripția fiscală din 
1717, care trebuie să rămână, până la noi descoperiri, 
principalul izvor în cercetarea acestei chestiuni. 

Conform datelor avansate de ea, în 1717 Banatul 
număra 658 de localităţi (sate) cu 21.289 case”!. Pornind 
de la numărul caselor, uzând de metodologia specifică 
demografiei istorice, vom efectua următorul calcul: 

Se ştie că în societățile premoderne numărul gospo- 
dăriilor (caselor) este inferior numărului menajurilor (fa- 
miliilor). În Banatul secolului al XVIII-lea această dife- 
rență”? era de 15%. Prin urmare, numărul familiilor bănă- 
tene s-ar ridica la circa 25.000 (25.045). Cum indicele fa- 
milial este în această perioadă* de 4,5, rezultă că în cele 
21.289 case locuiau circa 112.500 (112.702) oameni. 
Ştiut fiind că în mod obişnuit cam 20% din populaţie intra 
în categoria celor care nu aveau gospodărie ori reuşeau să 
scape fără a fi întegistraţi**, presupunem că, dată fiind 
situația cu totul excepțională a anului 1717, acest procent 


5 A. Ţintă, op. cit., p. 52-53. 


* Alexandru V. Diţă, Banatul în 1774. Contribuţii demo- 
grafice şi statistice, în „Transilvania”, nr. 2/1986, p.VI. 


° Ibidem. 


* Ştefan Pascu, Voievodatul Transilvaniei, vol. II, Cluj- 
Napoca, Editura Dacia, 1979, p. 365-370. 

urmează să fie majorat cu 5% (considerat ca un minimum). 
Adăugând, deci, celor 112.500 de locuitori procentul de 
25% al celor neînregistrați, obținem 150.269. 
De aici rezultă că în 1717 populaţia Banatului nu 
putea depăşi cu mult cifra de 150.000 de locuitori, 
Rămâne ca descoperirile viitoare să confirme ori să 


infirme cifra avansată de noi. 


1987 

Tovarăşe redactor-şef, 


Mă numesc Alexandru Diţă, absolvent al Facultății 
de istorie-filosofie din Bucureşti, promoția 1980. Mă 
adresez într-o dublă calitate: de cititor constant al revis- 
tei „Flacăra ” şi de tânăr profesor de istorie preocupat de 
studiul istoriei medievale a poporului nostru. Motivul îl 
constituie articolul „O denigrare” apărut în numărul 
1.312 (din 31 iulie 1980) semnat de conferenţiarul Matei 
D. Vlad, articol ce se voia a fi „o punere la punct” a doc- 
forului în istorie Nicolae Stoicescu, care cu două săptă- 
mâni mai înainte publicase un articol onest şi principial 
în care demonstra negru pe alb că Matei D. Vlad este un 
plagiator. 

Nu mică mi-a fost mirarea — ca să nu spun indig- 
narea — când am citit rândurile semnate de conferenţiarul 
bucureştean. În primul rând nu mi-am putut imagina că 
un om — care este şi prodecanul Facultății de istorie- 
filosofie — poate fi lipsit până într-atât de simțul măsurii 
încât să nu-şi dea seama că a produs un rapt, un profund 
act de inechitate şi astfel să vină — împotriva evidenţei — 

cu „argumente ” care, nu numai că nu-l absolvă de vină, 
dar caută să pună într-o lumină proastă pe unul dintre cei 
mai de seamă medievişti ai noştri. În al doilea rând nu 
mi-am putut explica cum revista „Flacăra ” care, de când 
domnia-voastră o conduceţi, a devenit o apărătoare a 
multor cauze drepte, a putut să dea publicităţii acest arti- 
col care nu înlătură, căci nici nu se poate înlătura, acu- 
zația de plagiat. 

De aceea, în cele ce urmează, pornind de la „răs- 
punsul ” conferenţiarului Matei D. Vlad, vă voi da unele 
lămuriri — uşor verificabile — menite a arăta, o dată mai 
mult, impostura acestui om de ştiinţă şi cadru de condu- 
cere al unei facultăţi de prestigiu. 

Cursul de istoria medie a României pe care Matei 
D. Vlad îl predă pe durata unui întreg an de învățământ 
(anul II), poate fi împărțit în două: prima parte — secolul 
X-sfârşitul secolului al XVI-lea — nepublicată, iar cea 
de-a doua — secolul al XVII-1821 — publicată (dar care nu 
„reprezintă primul curs de sinteză apărut în țară”, căci, 
după cele semnate de Onciul, Giurescu ş.a., a mai apărut 
unul, în 1966, la Editura didactică şi pedagogică, semnat 
de Ștefan Pascu, Ion Ionașcu şi C. Cihodaru). 

Despre prima parte doctorul Nicolae Stoicescu nu 
s-a pronunțat, necunoscând-o. Eu însă, care am fost 
nevoit prin forța lucrurilor să-l audiez, urmăream — pe 
sub bancă — împreună cu alți colegi citirea fişelor pe care 
conferenţiarul le copiase ad litteram din: Adolf Arm- 
bruster, Romanitatea românilor, istoria unei idei; Ștefan 
Ștefănescu, Ţara Românească de la Basarab întemeietorul 
la Mihai Viteazul, Ștefan Pascu, Voievodatul Transilva- 
niei, vol. I, ş.a.m.d. Atunci mă distram, căci prinsesem 
profesorul cu ocaua mică, acum... 

Cea de-a doua parte a cursului este un plagiat uşor 
verificabil căci nu trebuie să fii prea „citit” ca să-i dai de 
urmă. 

Ceea ce a arătat Nicolae Stoicescu este o cantitate 
infimă din munca furată de la istorici cinstiți care îşi chel- 
tuie uneori zile pentru a putea scrie o pagină de adevă- 
rată trăire istorică. Nu este deloc exagerată afirmația 
domniei-sale că ar putea „cita sute de exemple”, căci 
70-80% din paginile cursului nu-i aparțin celui care le 
semnează. Și la aceasta, în loc să fie copleşit de ruşine, 
Matei D. Vlad declară: „Procedeul folosit de mine, de a 
da bibliografia la sfârşitul întregului curs, fără a mai 
recurge la metoda punerii în ghilimele şi trimiterii la 
pagină, aşa cum pretinde N. Stoicescu, este o metodă obiş- 
nuită şi folosită şi de alte cadre didactice din facultatea 
de istorie-filosofie, chiar de către cei mai iluştri magiştri 
ai noştri”. [referirea îl viza pe Emil Condurachi al cărui 
curs avea largi pasaje copiate din lucrările istoricului 
italian Sabatino Moscati — precizare 2008] 

Rândurile de mai sus au menirea de a arăta că un 
cadru didactic din învățământul superior nu cunoaşte — 
sau nu recunoaşte — metoda de întocmire a unei lucrări 
ştiinţifice, căci a face trimiteri infrapaginale sau a pune 
ghilimele nu este un lucru pe care-l „pretinde ” N. Stoi- 
cescu, ci munca ştiinţifică pe care timp de o sută de ani şi 
mai bine istoricii au înţeles s-o facă aşa şi numai aşa. 
Istoria este o ştiinţă socială şi ca orice ştiinţă trebuie să 
fie învățată de la cele dintâi principii şi până la cele din 
urmă legităţi. Or, a arăta de unde ai luat o idee sau de 
unde citezi un anumit text face parte din ABC-ul muncii 
ştiinţifice. Lista bibliografică de la sfârşitul lucrării — cu 
care Matei D. Vlad se tot scuză — are rostul de a arăta 

celui interesat unde poate găsi mai mult despre o anumită 
temă; sau arată lucrările consultate — deci nu furate — de 
autor în vederea întocmirii scrierii sale. Faptul că şi alți 
„iluştri magiştri ai noştri ” practică acelaşi fel de furt nu 
este un argument şi cred că nici un adevăr. Furtul este 
furt şi nici un hoț din lume nu este iertat de fapta sa pentru 
că şi alții fură. Dacă cineva fură din avutul obştesc este 
pedepsit chiar dacă recunoaşte de unde a furat; dacă 
cineva fură din buzunarul altui semen este pedepsit, iar 
dacă Matei D. Vlad fură din patrimoniul nostru cultural îi 
mai dăm putinţa să spună că a fost „,calomniat”, „atacat ”, 
„denigrat”. Consider că aceste manifestări, mai mult ca 
altele, trebuie tăiate din rădăcină înainte de a se gene- 
raliza din comoditatea noastră şi a „autorilor ” care ve- 
dem că, prinşi asupra faptului, neagă şi „contraatacă ”. 
De astă dată însă pe lângă ţintă, căci acuzația de plagia- 
tor adusă de Nicolae Stoicescu a fost o eroare a lui Ştefan 
Olteanu pusă la punct la timpul ei (vezi ,„ Revista de Isto- 
rie”, nr. 11, 1977, p. 2.038), Matei D. Vlad folosind-o în 
necunoştință de cauză sau cu rea-credinţă. Celelalte as- 
pecte aduse de Matei D. Vlad în discuţie: „prelungire de 
tiraj” şi nu „reeditare ”; referate făcute de oameni com- 
petenţi (care de astă dată vedem că s-au înșelat); apro- 
bări ale colectivului de catedră (colectiv care nu este for- 
mat numai din medievişti, ci şi din specialişti în istoria 
antică, modernă şi contemporană) sunt argumente care 
nu înlătură evidenţa: plagiatul. 

Nu pot încheia înainte de a sublinia un alt aspect 
care a înclinat foarte greu balanța în hotărârea mea de a 
vă scrie. 

Dorind să cunosc toate aspectele legate de această 
problemă am consultat — aşa cum indica Matei D. Vlad în 

articolul său — dosarul 81 şi referatele comisiei care a 
cercetat acest caz. 

Dosarul 81 cuprinde un text întocmit de Matei D. 
Vlad care, cum era firesc, nu justifică furtul, ci conține 
afirmaţii menite a întina activitatea ştiinţifică — atât de 
bogată — a doctorului Nicolae Stoicescu. Nu faptul ca 
atare m-a mirat, ci maniera în care au fost scrise aceste 
pagini. Niciodată nu mi-a fost dat să citesc ceva mai urât. 
Am citit texte sau mi s-a povestit despre felul cum înțele- 
geau unii oameni să scrie şi să vorbească în epoca stali- 
nistă [redacția a înlocuit în epoca stalinistă prin într-o 
perioadă de mult sancționată de istorie — precizare 2008], 
dar n-aş fi crezut vreodată că îmi va fi mie dat să citesc 
astfel de grosolănii scrise de un fost profesor de-al meu, 
incapabil probabil să se dezbare de practici vechi şi să 
devină un adevărat om nou. 

În speranța că nu veţi ignora cele de mai sus, vă rog 
să mai reflectaţi asupra cazului în discuţie, căci este o 
ruşine pentru noi toți şi un rău exemplu pentru tânăra ge- 
neraţie. Un astfel de om care nu înţelege sau nu poate 
să-şi facă datoria acolo unde societatea l-a pus crezân- 
du-l util. Există destui oameni serioşi şi cu adevărată 
ținută ştiinţifică care să facă cinste unei catedre ocupate 
anterior de figuri de prestigiu ale istoriografiei noastre. 
(„Flacăra”, anul XXIX, nr. 37, 1.318, din 11 septembrie 
1980, p. 17) 

